
	BKUS
	VSIA “Bērnu klīniskā universitātes slimnīca”

	CPV
	Cilvēka papilomas vīruss

	DRS
	SIA “Daugavpils reģionālā slimnīca”

	ES
	Eiropas Savienība 

	ESF
	Eiropas Sociālais fonds

	MK
	Ministru kabinets

	Noteikumi Nr.1529
	MK 2013. gada 17. decembra noteikumi Nr. 1529 “Veselības aprūpes organizēšanas un finansēšanas kārtība”

	Noteikumi Nr. 555

	MK 2018. gada 28. augusta noteikumi Nr.555 “Veselības aprūpes pakalpojumu organizēšanas un samaksas kārtība”

	NVD
	Nacionālais veselības dienests

	NVO
	Nevalstiskās organizācijas

	PET
	Pozitronu emisijas tomogrāfija

	PSKUS
	VSIA “Paula Stradiņa klīniskā universitātes slimnīca”

	RAKUS
	SIA “Rīgas Austrumu klīniskā universitātes slimnīca”

	Reģistrs
	Ar noteiktām slimībām slimojošu pacientu reģistrs par pacientiem, kuri slimo ar onkoloģiskām slimībām 

	RSU
	Rīgas Stradiņa universitāte

	SPKC
	Slimību profilakses un kontroles centrs

	UV
	Ultravioletais starojums

	VI
	Veselības inspekcija

	VIS
	Vadības informācijas sistēma

	VM
	Veselības ministrija

[bookmark: _Hlk507400694][bookmark: OLE_LINK3][bookmark: OLE_LINK4]Informatīvais ziņojums “Veselības aprūpes pakalpojumu onkoloģijas jomā uzlabošanas plāna 2017.-2020. gadam izpilde” (turpmāk – informatīvais ziņojums) ir sagatavots, pamatojoties uz MK 2017. gada 31. maija rīkojuma Nr. 269 “Par Veselības aprūpes pakalpojumu onkoloģijas jomā uzlabošanas plānu 2017.-2020. gadam” 6. punktu “VM sagatavot un veselības ministram līdz 2021. gada 1. jūnijam iesniegt noteiktā kārtībā MK informatīvo ziņojumu par plāna izpildi”. 
Veselības aprūpes pakalpojumu onkoloģijas jomā uzlabošanas plāna 2017.-2020.gadam (turpmāk – Plāns) mērķis ir uzlabot situāciju primārajā diagnostikā un ārstēšanā biežākajās ļaundabīgo audzēju lokalizācijās, pilnveidot esošo skrīningu aptveri un kvalitāti, paplašināt paliatīvās aprūpes pieejamību. Plāna mērķis sasniedzams, realizējot četrus rīcības virzienus:
1. Riska faktoru izplatības mazināšana.
2. Organizētā vēža skrīninga koordinācija un uzraudzība.
3. Agrīna diagnostika, ārstēšana un dinamiskā novērošana.
4. Medicīniskā rehabilitācija un paliatīvā aprūpe.
Informatīvajā ziņojumā ir iekļauti valsts institūciju un NVO veiktie pasākumi riska faktoru izplatības mazināšanai, organizētā vēža skrīninga koordinācijā un uzraudzībā, agrīnai diagnostikai, ārstēšanai un dinamiskai novērošanai, kā arī medicīniskajā rehabilitācijā un paliatīvajā aprūpē.  
Pasākumu izpilde iekļauta atbilstoši Plānā noteiktajiem rīcības virzieniem un uzdevumiem, saglabājot šajā dokumentā lietoto numerāciju.
























[bookmark: _Toc87357390]Situācijas raksturojums

Ļaundabīgie audzēji ir otrs biežākais nāves cēlonis Latvijas iedzīvotāju vidū. Ik gadu ~ 6 tūkstoši iedzīvotāju nomirst ļaundabīgo audzēju dēļ. Aptuveni 30% no tiem nav sasnieguši 65 gadu vecumu (skat. 1. attēlu). Pēdējo vienpadsmit gadu laikā (no 2010. gada) mirstība ļaundabīgo audzēju dēļ Latvijā pieaugusi par 9,6%.

1. attēls. Mirstība no ļaundabīgajiem audzējiem Latvijā, uz 100 000 iedzīvotāju 
[image: Chart, line chart

Description automatically generated]

Mirstība no ļaundabīgajiem audzējiem Latvijā ir augstāka nekā vidēji ES. 
Savukārt, priekšlaicīga mirstība no ļaundabīgajiem audzējiem kopš 2010. gada nedaudz mazinās. 2020. gadā, līdzīgi kā iepriekšējos gados, ir augsta mirstība no priekšdziedzera vēža (428 jeb 49 uz 100 000 vīriešu), bronhu un plaušu vēža (942 mirušie jeb 50 uz 100 000 iedzīvotāju), kam seko mirstība no kolorektālās daļas ļaundabīgiem audzējiem (680 jeb 36 uz 100 000 iedzīvotāju), limfoīdo, asinsrades un radniecīgu audu ļaundabīgiem audzējiem (402 mirušie jeb 22 uz 100 000 iedzīvotāju), krūts vēža (451 jeb 44 uz 100 000 sieviešu) un kuņģa vēža (405 jeb 21 uz 100 000 iedzīvotāju). 

Onkoloģiskās slimības pieder pie obligāti reģistrējamajām slimībām. Informācija par onkoloģiskajiem pacientiem kopš 2008. gada tiek uzkrāta Reģistrā. 2018. gadā Reģistrs tika iekļauts vienotajā veselības nozares[footnoteRef:2]. Datus par pacientiem, kuriem diagnosticēta onkoloģiska slimība, ārstniecības iestādes sniedz tiešsaistē VIS, diemžēl, nepilnīgā datu apjoma dēļ šobrīd VIS uzkrātā informācija par saslimstību pēdējos gados nav salīdzināma ar iepriekšējiem gadiem ne nacionālā, ne starptautiskā līmenī. Trūkst arī sasaiste ar Nāves cēloņu datubāzi, kas liedz iespēju korekti aprēķināt tādus rādītājus, kā izplatību, letalitāti, 5 gadu izdzīvotību u.c. Minētā iemesla dēļ turpmākajā aprakstā iekļauti Reģistra dati līdz 2017. gadam.   [2:  Ministru kabineta 2014. gada 11. marta noteikumu Nr. 134 “Noteikumi par vienoto veselības nozares elektronisko informācijas sistēmu” 7. punkts] 


Saskaņā ar Reģistra datiem, ik gadu vairāk nekā 11 tūkstošiem cilvēku Latvijā pirmreizēji tiek diagnosticēts ļaundabīgais audzējs (2017. gadā – 11762 jeb 605,6 uz 100 000 iedz.). Saslimstība ar ļaundabīgiem audzējiem pakāpeniski pieaug visā Eiropā, tai skaitā arī Latvijā. Latvijā no 2010. gada līdz 2017. gadam - par 13%. Tas visdrīzāk skaidrojams gan ar izplatības pieaugumu saistībā ar populācijas novecošanos, ar riska faktoru izplatību, gan ar diagnostikas uzlabošanos un pieejamību, kā arī vēža savlaicīgas atklāšanas valsts programmu (skrīninga) ieviešanu.

2. attēls. Saslimstība ar ļaundabīgiem audzējiem 2010. - 2017. gadā,
uz 100 000 iedzīvotāju


Par diagnostikas uzlabošanos liecina arī pakāpeniskais agrīni atklāto gadījumu īpatsvara pieaugums – 2010. gadā ar 1. stadiju uzskaitē ņemti 22% pacientu, 2014. gadā – 29% pacientu, bet 2017. gadā – 30%. Ar nelielu tendenci samazināties, bet joprojām augsts saglabājas 3. stadijas gadījumu īpatsvars (2010. gadā 18%, 2014. gadā 17% un 2017. gadā 15%), bet 4. stadijā attiecīgi 22%, 21% un 18%.  Jāuzsver, ka agrīna vēža atklāšana ir viens no būtiskiem faktoriem veiksmīgai terapijai un veselības atgūšanai. 
Pirmā gada letalitāti un piecu gadu izdzīvotību[footnoteRef:3] ietekmē dažādi faktori, piemēram, audzēja lokalizācija, morfoloģija, terapijas iespējas. To būtiski ietekmē arī audzēja stadija diagnozes noteikšanas brīdī – 2017. gadā vēlīni diagnosticētajiem audzējiem (4. stadijā) pirmā gada letalitāte bija 72%, bet agrīni diagnosticētiem audzējiem (1. stadijā) – 5,2%. Savukārt, piecu gadu izdzīvotība 4. stadijā 2013. gadā diagnosticētajiem audzējiem bija tikai 7,3%, bet 1. stadijā – 80%. [3:  pacientu ar ļaundabīgu audzēju izdzīvotība 5 gadus un ilgāk pēc ļaundabīgā audzēja diagnosticēšanas] 


Biežāk izplatītās audzēju grupas būtiski ir analizēt arī dzimumu griezumā. 2017. gadā vīriešiem visbiežāk diagnosticēja priekšdziedzera ļaundabīgo audzēju (1286 gadījumi jeb 144,1 uz 100 000 vīriešu). Tam seko bronhu un plaušu vēzis (849 gadījumi jeb 95,1 uz 100 000 vīriešu), citi ādas ļaundabīgie audzēji (neskaitot ādas melanomu) (567 gadījumi jeb 63,5 uz 100 000 vīriešu) un zarnu vēzis (536 gadījumi jeb 60,0 uz 100 000 vīriešu) (skat. 3. attēlu). Turklāt saslimstība ar priekšdziedzera, plaušu, citiem ādas ļaundabīgiem audzējiem (neskaitot ādas melanomu), zarnu vēzi pēdējos gados ir pieaugusi, kas būtu skaidrojums arī ar pacientu vēršanos pie ārsta veselības pārbaudei un izmeklējumu, piemēram, PSA (prostatas specifiskais antigēns) analīzes veikšanu. 

3. attēls. Izplatītākās pirmreizēji reģistrētās ļaundabīga audzēja diagnozes vīriešiem 2010. – 2017.gadā, uz 100 000 iedzīvotāju



    
Sievietēm biežākie ir krūts, ādas ļaundabīgie audzēji (neskaitot ādas melanomu), resnās zarnas un dzemdes ķermeņa ļaundabīgie audzēji (skat. 4. attēlu). 2017. gadā sievietēm visbiežāk konstatēja krūts vēzi (1133 gadījumi jeb 107,9 uz 100 000 sieviešu), kam sekoja citi ādas ļaundabīgie audzēji (neskaitot ādas melanomu) -  896 gadījumi jeb 85,4 uz 100 000 un kolorektālais vēzis (595 gadījumi jeb 56,7 uz 100 000).

4. attēls. Izplatītākās pirmreizēji reģistrētās ļaundabīga audzēja diagnozes sievietēm 2010. – 2017. gadā, uz 100 000 iedzīvotāju



Daļa cilvēku ir pakļauti lielākam riskam, kad var attīstīties ļaundabīgais audzējs. To ietekmē ne tikai ģenētiskie faktori, bet arī dzīvesveida paradumi un vides faktori, piemēram, smēķēšana, alkohola un narkotisko vielu lietošana, liekais svars vai aptaukošanās, neveselīgs uzturs, mazkustīgs dzīvesveids, dažādas infekcijas u.c. Veselīga dzīvesveida paradumu ievērošana un atteikšanās no neveselīgiem paradumiem uzlabo veselību jebkurā vecumā. Primārā profilakse ļaundabīgo audzēju gadījumā pārsvarā nav specifiska un galvenokārt balstās uz riska faktoru ietekmes mazināšanu vai novēršanu. Vairāk nekā 30% no ļaundabīgo audzēju izraisītajiem nāves gadījumiem varētu novērst, ietekmējot piecus galvenos riska faktorus: augstu ķermeņa masas indeksu, nepietiekamu augļu un dārzeņu lietošanu uzturā, fiziskās aktivitātes trūkumu, alkohola un tabakas lietošanu[footnoteRef:4]. Tādēļ audzēju primārā profilaksē vislielākā nozīme ir sabiedrības slimību profilakses un veselības veicināšanas pasākumiem (atkarību izraisošo vielu lietošanas ierobežošana, veselīga uztura un fizisko aktivitāšu veicināšana u.c.).  [4:  „Izvērtējums Sabiedrības veselības pamatnostādņu 2014. – 2020.gadam izstrādei”, LU, 2014. http://www.vm.gov.lv/images/userfiles/sab_ves_pamatnost_izvertejums_31_01_14.pdf] 


Tabula. Valsts organizētā vēža skrīninga atsaucības rādītāji[footnoteRef:5] [5:  NVD dati] 


	Izmeklējumu veikušo personu skaits/izsūtīto uzaicinājuma vēstuļu skaits periodā
	2010.g.
	2011.g.
	2012.g.
	2013.g.
	2014.g.*
	2015.g.
	2016.g.
	2017.g.
	2018.g.
	2019.g. 
	2020.g.

	Dzemdes kakla vēža skrīnings
	 15,3%
	 34,5%
	 26,7%
	 27,4%
	 27,8%
	25,0%
	25,2%
	39,0%
	43,8%
	39,7%
	33,8%

	Krūts vēža skrīnings
	19,4%
	33,8%
	32,7%
	34,2%
	35,9%
	34,9%

	27,4%
	44,0%
	42,1%
	39,1%
	29.9%

	Zarnu jeb kolorektālā ļaundabīgā audzēja skrīnings 
(populācijas aptvere) 
	7,57%
	7,09%
	7,63%
	9,64%
	10,59%
	10,9%
	11,8%
	13,4%
	16,0%
	15,0%
	14.6%


*No 2014.gada zarnu jeb kolorektālā ļaundabīgā audzēja skrīninga mērķa grupa ir sievietes un vīrieši no 50 līdz 74 gadiem.

Valsts organizētā vēža skrīninga atsaucības rādītājus, pretēji plānotajam, nav izdevies uzlabot – tiem pat vērojama pasliktināšanās tendence, piemēram, dzemdes kakla skrīninga gadījumā no 39% 2017. gadā uz 33,8% 2020. gadā, krūts vēža skrīninga gadījumā attiecīgi no 44% uz 29,9%. 
Lai paaugstinātu valsts organizētā vēža skrīninga aptveri, sasniedzot mērķa grupu atsaucību dalībai vēža skrīningā (zarnu vēža skrīnings – 45% no mērķgrupas pacientiem; krūts vēža un dzemdes kakla vēža skrīnings – 70-75% atsaucība no uzaicināto sieviešu skaita), jāturpina pilnveidot valsts organizētā skrīninga programmas īstenošanu, pamatojoties uz Eiropas vadlīnijām dzemdes kakla vēža, kolorektālā vēža un krūts vēža skrīninga kvalitātes nodrošināšanai, tai skaitā jānodrošina skrīninga pakalpojumu kvalitātes kontrole un uzraudzība, kā arī skrīninga procesa metodiskā vadība, kas uzsākot skrīningu valstī netika ieviesta finansējuma trūkuma dēļ.
Lai palielinātu 1.un 2. vēža stadijā diagnosticēto pacientu īpatsvaru, sasniedzot vismaz līdz 60% no kopējā uzskaitē uzņemto pacientu skaita, un pacientiem nodrošinātu savlaicīgu ārstēšanu, multisdisciplināru un pēctecīgu onkoloģisko pacientu veselības aprūpi, nepieciešams uzlabot veselības profilaktisko pārbaužu efektivitāti, izvērtēt nepieciešamību ieviest jaunas[footnoteRef:6] agrīnas diagnostikas programmas pie atsevišķām onkoloģisko slimību diagnozēm (piemēram, plaušu vēzis), veikt pasākumus diagnostikas un ārstēšanas uzlabošanai, kā arī noteikt onkoloģisko pacientu dinamiskās novērošanas kārtību.   [6:  Šobrīd Latvijā vēža savlaicīgas atklāšanas programma ietver valsts apmaksātas dzemdes kakla vēža, krūts vēža, prostatas un zarnu (kolorektālā) vēža profilaktiskās pārbaudes] 

Lai veicinātu multidisciplināru pieeju  onkoloģisko slimību pacientu ārstēšanā un aprūpē, tai skaitā uzlabojot onkoloģisko pacientu medicīniskās rehabilitācijas un paliatīvās aprūpes pakalpojumu pieejamību, nepieciešams nodrošināt pēctecīgu pakalpojuma pieejamību un aprūpes nepārtrauktību. Vienlaikus uzlabot ārstniecības personu un sociālās jomas speciālistu sadarbību (starpnozaru sadarbību) un nodrošināt pacientu un viņu tuvinieku informētību par pieejamiem pakalpojumiem.  

Plānā izvirzītās politikas rezultātu un rezultatīvo rādītāju prognozes 2020. gadam tika sasniegtas daļēji. Līdz ar to esošā situācija onkoloģisko slimību mazināšanas jomā liecina par nepieciešamību turpināt sabiedrības informēšanas un izglītošanas kampaņas, kā arī īstenot specifiski uz mērķa grupām vērstas aktivitātes veselības aprūpē, lai uzlabotu situāciju primārajā  diagnostikā un ārstēšanā biežākajās ļaundabīgo audzēju lokalizācijās, pilnveidot esošo skrīningu aptveri un kvalitāti, kā arī paplašināt paliatīvās aprūpes pieejamību.
[bookmark: _Toc87357391]
Plāna mērķu un rezultatīvo rādītāju izpilde 2017. - 2020. gadā

	Politikas rezultāti
	Rezultatīvie rādītāji
	
Atsauces līmenis
	
Plānotais līmenis


	
Izpilde

	
	
	Rādītājs
	Gads
	2020.
	2020.

	Samazinājusies priekšlaicīga mirstība no 
ļaundabīgiem audzējiem (vecumā līdz 64 gadiem)[footnoteRef:7] [7:  SPKC dati] 

	Mirstība no ļaundabīgiem audzējiem uz 100 000 iedzīvotāju vīriešu vidū 
	120,3
	2016.
	110
	116,6

	
	Mirstība no ļaundabīgiem audzējiem uz 100 000 iedzīvotāju sieviešu vidū
	84,1
	2016.
	85
	90,5

	
	Potenciāli zaudētie mūža gadi ļaundabīgo audzēju dēļ uz 100 000 iedzīvotāju, pa dzimumiem
	
	
	
	

	
	vīriešiem
	1024
	2016.
	
	963

	
	sievietēm
	866
	2016.
	
	883

	Vēža skrīninga aptveres rādītāji [footnoteRef:8] [8:  NVD dati] 

	Dzemdes kakla vēža skrīnings
	25,2%
	2016.
	75%
	33,8%

	
	Krūts vēža skrīnings

	27,4%
	2016.
	75%
	29,9%

	
	Zarnu jeb kolorektālā ļaundabīgā audzēja skrīnings 

	11,8%
	2016.
	45%
	14,6%

	Smēķēšanas atmešanas konsultatīvā tālruņa nodrošināšana iedzīvotājiem
	Nodrošināta vismaz 95% ienākošo zvanu apkalpošana, konsultēšana (arī brīvdienās)
	91%
	2016.
	95%
	97%

	Veicināta vakcinācijas aptveres pret
CPV palielināšana
	CPV vakcinācija (12 g.v. meitenes, 1.pote)
	44,2%
	2016.
	70%
	72,3%



[bookmark: _Toc87357392]1. Rīcības virziens – Riska faktoru izplatības mazināšana

1.1. Īstenot sabiedrības informēšanas, izglītošanas un profilakses pasākumus, ņemot vērā dzimumu atšķirības, onkoloģisko slimību riska faktoru izplatības mazināšanai (neveselīgs dzīvesveids, t.sk., atkarību izraisošās vielas, nesabalansēts uzturs, fizisko aktivitāšu trūkums).
1.3. Īstenot sabiedrības informēšanas, pasākumus (video sižeti, skrējiens, teltis) kampaņas ietvaros kosmētiskā iedeguma pakalpojumu radīto risku mazināšanai, īpaši mērķgrupām nepilngadīgie un sievietēm vecumā no 25 - 40 gadiem.
1.5. Īstenot izglītojošus pasākumus par krūšu veselību, onkoloģisko slimību agrīnu diagnostiku un ārstēšanu, pievēršot uzmanību plaušu, ādas, priekšdziedzera u.c. izplatītajām onkoloģiskajām slimībām,  tādējādi mazinot priekšstatu par vēzi kā neārstējamu slimību.
1.7. Mazināt onkogēno CPV izplatību sabiedrībā un ar to saistīto onkoloģisko patoloģiju, t.sk. saslimstību ar dzemdes kakla vēzi.
Lai mazinātu onkoloģisko slimību riska faktoru izplatību sabiedrībā (neveselīgs dzīvesveids, t.sk., atkarību izraisošās vielas, nesabalansēts uzturs, fizisko aktivitāšu trūkums), tika īstenoti dažādi sabiedrības informēšanas, izglītošanas un profilakses pasākumi. Detalizētāka informācija pieejama informatīvā ziņojuma sadaļā “Realizēto aktivitāšu apkopojums”. 
Jāuzteic DRS, kura 2017. gadā ir veikusi ārstniecības personu izglītošanu par onkoloģisko slimību riska faktoriem. DRS aicināja ārstniecības personas informēt pacientus par ļaundabīgo audzēju primāro profilaksi (dzīvesveida paradumiem, piemēram, smēķēšanas kaitīgumu, alkohola un narkotisko vielu lietošanu, lieko svaru vai aptaukošanos, neveselīgu uzturu, kā arī meiteņu vakcināciju pret CPV).

1.2. Pilnveidot prasības kosmētiskā iedeguma pakalpojumu sniedzējiem.
UV ir viens no fizikālajiem vides faktoriem, kam ir nelabvēlīga ietekme uz cilvēka veselību, tādēļ kosmētiskā iedeguma pakalpojuma sniedzēji ir uzskatāmi par paaugstināta riska subjektu un ir nepieciešams noteikt nosacījumus un prasības praktisku pasākumu  kopumam, kas nepieciešami, lai samazinātu UV nelabvēlīgo ietekmi uz cilvēku veselību pakalpojuma saņemšanas laikā. Lai pilnveidotu prasības kosmētiskā iedeguma pakalpojuma sniedzējiem, ir spēkā MK 2019. gada 15. janvāra noteikumi Nr.13 „Higiēnas prasības kosmētiskā iedeguma pakalpojuma sniegšanai”, kas nosaka, ka:
−	solārija pakalpojumus atļauts sniegt tikai pilngadīgām personām;
−	pirms solārija pakalpojuma saņemšanas (reizi 6 mēnešos) klientam jāaizpilda aptaujas anketa, apliecinot, ka apzinās visus ar sauļošanos solārijā saistītos veselības riskus;
−	pakalpojuma sniedzējs novērtē klienta ādas fototipu un sastāda sauļošanās plānu, ņemot vērā arī aptaujas anketā sniegto informāciju;
−	aktualizēta klientam obligāti sniedzamā informācija par UV starojuma radītajiem riskiem veselībai un solārija pakalpojuma sniegšanas nosacījumiem, kas norādāma apmeklējuma uzskaites kartē un uzgaidāmajā telpā/ vietā, kā arī telpā/ vietā, kur atrodas solārija iekārta;
−	informāciju par UV starojuma radītajiem riskiem veselībai un solārija pakalpojuma sniegšanas nosacījumiem jānorāda atsevišķos laukumos, kas nav mazāki par 21 x 30 cm;
−	solārija pakalpojuma reklāmās aizliegts reklamēt ieguvumus cilvēka veselībai, t.sk. D vitamīna sintēzi. Reklāmā jānorāda, ka solārija pakalpojumus sniedz tikai no 18 gadu vecuma un, ka pārmērīga sauļošanās solārijā ir kaitīga cilvēka veselībai;
−	papildinātas apmācību programmā „Kosmētiskā iedeguma pakalpojumam noteiktās higiēnas prasības” apgūstamās tēmas un apmācību programmas vispārīgās daļas tēmu apmācībā jānodrošina sertificēta dermatologa vai sertificēta onkologa dalība.

1.4. Smēķēšanas atmešanas konsultatīvā tālruņa kapacitātes stiprināšana.  
Iedzīvotājiem, kuri vēlas saņemt palīdzību  smēķēšanas atmešanā, SPKC ik gadu nodrošina konsultēšanu, piesaistot kvalificētus psihologus, medicīnas māsas un ārstus rezidentus narkoloģijā. Telefonkonsultācijā tiek sniegts psiholoģiskais atbalsts, kā arī, izvērtējot katras personas smēķēšanas paradumus un atkarības pakāpi, tiek rekomendēta nepieciešamā medicīniskā palīdzība, tās saņemšanas iespējas un citi pieejamie resursi. 
Kopš 2017. gada pakalpojums tika nodrošināts katru dienu laika posmā no 8:00 līdz 19:00, izņemot svētku dienās. Kopš 2020. gada marta pakalpojums tiek nodrošināts tikai darba dienās.
Vidējais saņemto zvanu skaits mēnesī 2016. gadā – 91 zvans, 2017. gadā – 152, 2018. gadā - 96, 2019. gadā – 86, 2020. gadā – 39 (darbības pārtraukums no 20.04.2020. – 09.06.2020.).

[bookmark: _Hlk77328906]1.6. Nodrošināt iespēju ārstēties no tabakas atkarības personām, kuras to vēlas.
NVD ir veicis ārstēšanas izmaksu efektivitātes izvērtējumu par valsts apmaksātu tabakas atkarības ārstēšanu. NVD skaidro, ka jaunu  zāļu iekļaušana Kompensējamo zāļu sarakstā (turpmāk – KZS) un kompensācija notiek atbilstoši MK 2006. gada 31. oktobra noteikumiem Nr. 899 “Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība” (turpmāk – Noteikumi Nr. 899). Pašreiz Noteikumi Nr. 899 nosaka, ka zāļu iegādes izdevumus sedz pacientiem, kuriem ir diagnosticēta kāda no šo noteikumu 1. pielikumā “Slimības, kuru ārstēšanai paredzēto zāļu un medicīnisko ierīču iegādes izdevumi tiek kompensēti” minētajām slimībām. Diagnoze “Psihiski un uzvedības traucējumi, kas radušies tabakas lietošanas dēļ” (F17.1–17.2) ir iekļauta 1. pielikumā, bet pašlaik attiecināma tikai uz bērniem (personām līdz 18 gadu vecumam), turklāt NVD VIS pieejamā statistika liecina, ka pacientu līdzestība tabakas atkarības ārstēšanā ir ļoti zema. 
Narkologs ir tiešās pieejamības speciālists, pie kura persona ar tabakas atkarību var vērsties pēc savas iniciatīvas. Taču NVD pieejamie dati liecina, ka pie mediķiem saistībā ar smēķēšanas atkarību vēršas ļoti neliels skaits smēķētāju:
	Periods
	Valsts apmaksātus ambulatorus pakalpojumus saņēmušu unikālo pacientu skaits ap pamatdiagnozi F17
	tajā skaitā pie narkologa
(specialitātes kods P28)

	2016. gads
	128
	73

	2017. gads
	136
	85

	2018. gads
	106
	59

	2019. gads
	209
	169

	2020. gads 
	185
	152



Viens no iespējamiem risinājumiem, kā veicināt pacientu nokļūšanu pie narkologa, ir ģimenes ārstu prakšu iesaiste tabakas atkarības ārstēšanas uzsākšanā. Manipulāciju sarakstā jau ir manipulācija “60231 – Konsultācija par veselīgu dzīvesveidu, ko var pielietot ģimenes ārstu prakses. Minētā manipulācijai tiek ņemta vērā, veicot ģimenes ārstu gada darbības novērtēšanu un attiecīgi arī aprēķinot izmaksājamo summu par sasniegtajiem kvalitātes kritērijiem. Pašreiz konkrētajam kvalitātes kritērijam (“Ģimenes ārsta veikto papildu manipulāciju un papildu pakalpojumu daudzveidība”), kura ietvaros šīs manipulācijas statistika tiek vērtēta, ir salīdzinoši zema robežvērtība (25–50%), tādēļ, iespējams, ģimenes ārstu motivācija veikt šīs konsultācijas nav īpaši augsta (2017. gadā manipulācija ģimenes ārstu praksēs pielietota 124 201 reizes, savukārt 2018. gada 1. pusgadā – 70 363). Nākotnē, iespējams, nepieciešams šo robežvērtību pārskatīt.
Jāņem vērā, ka jau šobrīd ģimenes ārstiem ir jāveic pacientu profilaktiskās apskates. Tāpat ģimenes ārsti saņem maksājumu, ja veic pacientu sirds un asinsvadu slimību izvērtēšanu (pacientiem konkrētā vecumā – 40, 45, 50, 55, 60, 65 gadi). Šīs izvērtēšanas ietvaros tiek novērtēta arī pacienta smēķēšanas anamnēze, un ģimenes ārstam būtu jāskaidro smēķēšanas atmešanas nozīmīgums sirds un asinsvadu slimību riska samazināšanai.
Attiecīgi var secināt, ka pastāv vairāki mehānismi, kā ģimenes ārsta praksē jau šobrīd būtu nodrošināma pacienta izglītošana par smēķēšanas kaitīgumu, tās radītajiem riskiem un sniegta informācija par medikamentozas ārstēšanas iespējām. Ģimenes ārsta praksei izmaksājamās kapitācijas naudas ietvaros, kā arī māsas un ārsta palīga nodrošināšanas maksājuma ietvaros ir jānodrošina pilnvērtīga pacienta konsultēšana ne tikai par tabakas atkarības ārstēšanu, bet par slimību profilakses pasākumiem kopumā. Taču iespējams, ka ir nepieciešams vēl precīzāk definēt ārsta praksē veicamā profilaktiskā darba apjomu un veicināt to, ka palielinās praksēs strādājošo māsu iesaiste profilaktisko konsultāciju nodrošināšanā.

Papildus jāatzīmē, ka 2017. gadā tika uzsākta pilotprojekta īstenošana ESF projekta „Kompleksi veselības veicināšanas un slimību profilakses pasākumi” (Identifikācijas Nr.9.2.4.1/16/I/001) (turpmāk – Pilotprojekts), kura  ietvaros, tika izstrādāta smēķēšanas atmešanas atbalsta grupu programma iedzīvotājiem un nodrošināta smēķēšanas atmešanas atbalsta grupu darbība valsts mērogā, kā arī rokasgrāmata primārās un perinatālās veselības aprūpes speciālista lomas stiprināšanai darbā ar smēķēšanas atmešanas veicināšanu primārajā veselības aprūpē. Saskaņā ar Pasaules Veselības organizācijas rekomendācijām par efektīvu  smēķēšanas atmešanas pakalpojumu  pieejamības uzlabošanu tās dalībvalstīs, Pilotprojekts, nodrošināja iedzīvotājiem bezmaksas palīdzību smēķēšanas atmešanā. Pilotprojektā kas noslēdzās 2019. gada septembrī, no 611 dalībniekiem, kuri uzsāka dalību -   smēķēt atbalsta grupas darbības ietvarā  pārtrauca 27% dalībnieku, bet 3 mēnešus pēc programmas noslēguma šis īpatsvars palielinājās līdz 33%.  

[bookmark: _Toc87357393]2. Rīcības virziens – Organizētā vēža skrīninga 
[bookmark: _Toc87357394]koordinācija un uzraudzība

Plāna otrā rīcības virziena ietvaros kopumā tika izvirzīti pieci uzdevumi: organizētā vēža skrīninga koordinācija un uzraudzība, dzemdes kakla vēža, krūts vēža un kolorektālā vēža skrīnings un informācijas aprites par vēža diagnostiku un ārstēšanu pilnveide. 

[bookmark: _Toc87357395]2.1. Organizētā vēža skrīninga koordinācija un uzraudzība

2.1.1. Pārstrukturizēt SPKC, izveidojot jaunu struktūrvienību - vēža skrīninga koordinācijas un uzraudzības nodaļu. 
Lai nodrošinātu minētā uzdevuma izpildi un pilnveidotu esošo valsts organizētā vēža skrīninga programmu, nodrošinot skrīninga pakalpojumu sistēmisku kvalitātes kontroli un uzraudzību visos skrīninga etapos, kā arī nodrošināt skrīninga procesa metodisko vadību, kas atbilstoši ES rekomendācijām ir obligāti priekšnosacījumi organizētā vēža skrīningā, sākotnēji bija nepieciešams veikt grozījumus Pacientu tiesību likumā. Grozījumi Pacientu tiesību likumā stājās spēkā 2021. gada 1. janvārī un tie paredz, ka veselības aprūpes jomu regulējošos normatīvajos aktos noteiktajā kārtībā informāciju par pacientu sniegtu SPKC ne tikai sabiedrības veselības un veselības aprūpes statistiskās informācijas iegūšanai, apkopošanai, apstrādei un analizēšanai, infekcijas slimību epidemioloģiskajai uzraudzībai, bet arī valsts organizētā vēža skrīninga uzraudzībai un kvalitātes kontrolei. 
VM ieskatā ir nepieciešams izveidot vēža skrīninga metodisko daļu, kura organizē un koordinē skrīninga procesu valstī, kā arī ievieš skrīninga kvalitātes kontroles sistēmu.
Lai nodrošinātu uzdevuma izpildi, nepieciešams sagatavot grozījumus MK 2012. gada 3.aprīļa noteikumos Nr. 241 “Slimību profilakses un kontroles centra nolikums”, pamatojoties uz Pacienta tiesība likuma 10. panta (51) daļas 1. punktā noteikto. 

2.1.2. Veikt organizētā skrīninga reorganizācijas izmaksu-efektivitātes analīzi dzemdes kakla, kolorektālam un krūts vēzim, aprēķināt nepieciešamos resursus skrīninga reorganizēšanai.
Lai nodrošinātu 2.1.1. un 2.1.2. uzdevumu izpildi un pilnveidotu esošo valsts organizētā vēža skrīninga programmu, nodrošinot skrīninga pakalpojumu sistēmisku kvalitātes kontroli un uzraudzību visos skrīninga etapos, kā arī nodrošināt skrīninga procesa metodisko vadību, kas atbilstoši ES rekomendācijām ir obligāti priekšnosacījumi organizētā vēža skrīningā, sākotnēji bija nepieciešams veikt grozījumus Pacientu tiesību likumā. Grozījumi Pacientu tiesību likumā stājās spēkā 2021. gada 1. janvārī. 
Papildus informāciju lūdzam skatīt pie 2.1.1. uzdevuma izpildes. 

2.1.3. Izstrādāt skrīninga pakalpojumu kvalitātes kontroles un uzraudzības sistēmu atbilstoši Eiropas vadlīnijām dzemdes kakla vēža, krūts vēža un kolorektālā vēža skrīninga kvalitātes nodrošināšanai.
VI laika posmā no 2018.gada septembra līdz 2019.gada martam sadarbībā ar Valsts vides dienesta Radiācijas drošības centrs, Latvijas Radiologu asociācija un NVD veica auditu ar mērķi noskaidrot esošo situāciju par skrīninga mamogrāfijas pakalpojuma sniegšanu, identificēt būtiskākās problēmas un sagatavot ieteikumus pakalpojuma uzlabošanai. Kopumā tika veikta 26 ārstniecības iestāžu risku analīze pēc noteiktiem kritērijiem, un izlases kārtībā uz vietas pārbaudītas 9 ārstniecības iestādes, ņemot vērā arī ģeogrāfisko izvietojumu un apkalpojamo pacientu skaitu. 
Noslēdzoties VI veiktajam auditam mamogrāfijas skrīninga programmai, kopā ar VM tika izstrādāti konkrēti veicamie soļi, lai uzlabotu mamogrāfijas pakalpojumu kvalitāti. 
VI pārbaudēs secināja, ka ir būtiski ieviest vienotu programmu nodrošinājumu, vienu radioloģisko datu apstrādes, uzglabāšanas un pārraides sistēmu, kā arī ieteicams mainīt attēlu vērtēšanas sistēmu. Tā rezultātā šobrīd notiek darbs, lai mammogrāfijas rezultāti tiktu starptautiski standartizēti, izmantojot krūts dziedzeru veidojumu malignitātes riska standartizēto novērtēšanas sistēmu BI-RADS (Breast Imaging Reporting and Data System). Tāpat tika secināts, ka nepieciešams uzlabot radiologu un radiologu asistentu zināšanas kvalitatīvu mamogrāfijas attēlu iegūšanai un kvalitatīva attēla aprakstīšanai. Ar ESF finansiālo atbalstu tika arī uzsākts darbs pie attiecīgo jomu speciālistu apmācību programmas realizācijas. 
Vienlaikus, lai veicinātu efektīvāku un kvalitatīvāku skrīninga mamogrāfijas pakalpojumu nodrošināšanu, tika sniegti arī ieteikumi iesaistītajām institūcijām, kā arī tika izsūtīta skaidrojoša vēstule pakalpojumu sniedzējiem par pakalpojumu sniegšanu atbilstoši normatīvam regulējumam un par pārbaudēs konstatētām neatbilstībām un ieteikumiem to novēršanai, tajā skaitā, ārstniecības iestādēm vērsta uzmanība, ka ir jāpilnveido kvalitātes vadības sistēmas, pacientu informēšanas kārtība, aprakstu kvalitāte (tajā skaitā, otrā radiologa neatkarīgs apraksts), kā arī jāpilnveido radiologu un radiologu asistentu prasmes mamogrāfijas veikšanā un patoloģiju diagnostikā. 
Papildus tika uzsākts strādāt pie uzlabojumiem, lai pacientes pēc mamogrāfijas skrīninga vienmēr saņemtu atgriezenisko saiti par turpmāk nepieciešamajiem izmeklējumiem vai turpmāko rīcību. Plānots uzlabot arī uzaicinājuma vēstuli, ko izsūta sievietēm. Turpinās arī darbs pie papildu informatīvo materiālu izgatavošanas.
Plānots, ka ieviešot minētos uzlabojumus, sievietes saņems labāk koordinētu un kvalitatīvāku krūšu veselības pārbaudi.
Secināms, ka veiktie pārbaužu rezultāti apliecināja arī nepieciešamību nodrošināt ne tikai skrīninga mamogrāfijas pakalpojumu koordināciju un uzraudzību, bet arī dzemdes kakla un kolorektālā vēža skrīninga kvalitātes uzarudzību, ko bija plānots realizēt, pārstrukturizējot SPKC un izstrādājot skrīninga pakalpojumu kvalitātes kontroles un uzraudzības sistēmu atbilstoši Eiropas vadlīnijām krūts vēža skrīninga kvalitātes nodrošināšanai, tostarp izstrādājot standartus, ietverot vienotu dokumentāciju paraugus, kvalitātes kritērijus un definējot kontrolējamos indikatorus (skatīt 2.1.1. un 2.1.3. uzdevumus). SPKC, strādājot pie veselības aprūpes kvalitātes rādītāju izstrādes, ir aprakstījis 20 krūts un dzemdes kakla vēža skrīninga rādītājus atbilstoši Eiropas vadlīnijām un citu valstu izstrādātai metodoloģijai – 14 no tiem ir aprakstīti detalizēti, veikti aprēķini, kas prezentēti speciālistiem. Krūts, dzemdes kakla un kolorektālā vēža skrīninga programmas izvērtējuma rādītāji ir iekļauti arī veselības aprūpes sistēmas darbības snieguma novērtējuma sistēmā. 

2.1.4. Veikt nepieciešamos grozījumus normatīvajos aktos, lai nodrošinātu kvalitatīva un ekonomiski pamatota skrīninga īstenošanu. 
2020. gada 17.decembrī Noteikumos Nr.555 veikti precizējumi zarnu vēža skrīninga veikšanas kārtībā. Ģimenes ārsta prakse informāciju par zarnu vēža organizēto skrīningu sniedz savā ģimenes ārsta praksē reģistrētajiem mērķa grupas pacientiem vienu reizi divos gados, kā arī aicina veikt slēpto asiņu izmeklējumu fēcēs un nodrošina šī izmeklējuma veikšanu, izņemot šādus gadījumus, ja pacientam morfoloģiski ir noteikta diagnoze C18, C19, C20 vai C21, vai ja personai iepriekšējā kalendāra gada laikā ir veikts kolonoskopijas izmeklējums.
Lai nodrošinātu kvalitatīva un ekonomiski pamatota skrīninga īstenošanu ir veikti grozījumi arī sekundāro ambulatoro veselības aprūpes pakalpojumu līgumā par mamogrāfijas pakalpojumu sniedzēju darbības vērtēšanas kritērijiem. Lai iegūtu datus par maksas izmeklējumiem, kas attiecināmi uz dzemdes kakla, krūts vēža un zarnu vēža skrīningu, ieviestas jaunas statistikas manipulācijas 63001-63202.
2020. gada 24. novembrī Saeimā pieņemot likumprojektu “Grozījumi likumā “Par akcīzes nodokli””, tika novirzīti papildus līdzekļi valsts apmaksāta prostatas vēža skrīninga ieviešanai. Lai realizētu likumprojektā noteikto mērķi, tiek veikti grozījumi Noteikumos Nr.555 un no 2021. gada 1. maija Latvijā ieviesta valsts apmaksāta profilaktiskā pārbaude prostatas vēža noteikšanai jeb prostatas vēža skrīnings. Tas paredz specifisku asins analīžu veikšanu reizi divos gados divām iedzīvotāju grupām – visiem vīriešiem vecumā no 50 līdz 75 gadiem un vīriešiem no 45 līdz 50 gadu vecumam, ja ģimenes anamnēzē prostatas vēzis ir konstatēts asinsradiniekam. 

2.1.5. Izglītot ārstniecības personas organizētā skrīninga jautājumos.
ESF projekta ietvaros tika izstrādāta profesionālās kvalifikācijas tālākizglītības programma skrīningā iesaistīto ārstniecības personu apmācībai:
1. Neformālās izglītības programma “Krūts vēža skrīninga kodēšanas sistēmas maiņa Latvijā - pāreja uz BI-RADS sistēmu” izstrādāta 2020. gadā. 2020. gada beigās uzsāktas mācības šajā programmā. Paredzēts, ka līdz 2021. gada beigām tiks apmācītas 110 ārstniecības personas.
2. Neformālās izglītības programma “Krūts vēža profilakse un diagnostika” izstrādāta 2020. gadā. Paredzēts, ka līdz 2021. gada maijam tiks apmācītas 100 ārstniecības personas.
3. Neformālās izglītības programma “Krūts vēža skrīninga mamogrāfijas metodoloģija” izstrādāta 2020. gadā. Paredzēts, ka līdz 2022. gada februārim tiks apmācītas 150 ārstniecības personas.
SPKC izstrādāja informatīvā materiāla projektu par skrīninga būtību un ārstniecības personu lomu skrīninga aptveres palielināšanā, taču materiāls Covid-19 pandēmijas radītās situācijas dēļ 2020. gadā netika pabeigts, bet to ir plānots pabeigt un nodrukāt 2021. gadā.
Pozitīvi vērtējams, ka iedzīvotāju atsaucība profilaktisko pārbaužu veikšanai ir palielinājusies, pateicoties 2018. gadā uzsāktajam pilotprojektam, kura ietvaros ģimenes ārstu prakses aktīvāk aicina iedzīvotājus veikt profilaktiskos izmeklējumus. Dalība pilotprojektā ģimenes ārstu praksēm sniedz iespēju īstenot maksimāli efektīvu pacientu veselības profilaksi un saņemt piemaksu papildus prakses darbības nodrošināšanai paredzētajam valsts finansējumam.
Pilotprojektā bija iesaistījušās 424 ģimenes ārstu prakses, no kurām vairāk nekā puse pirmajos sešos mēnešos jau 60% apmērā izpildījušas noteiktos kritērijus krūts vēža profilaktisko pārbaužu īstenošanā un 50% - dzemdes kakla vēža pārbaužu īstenošanā.
Tāpat ir izstrādātas vadlīnijas un ārstniecības personām izplatīta informācija par iespējām pacientus nozīmēt uz papildus izmeklējumiem, ja pēc skrīninga profilaktiskās pārbaudes rezultāts ir neatbilstošs normai. Savukārt precīzākai darba uzskaitei ir ieviestas jaunas pakalpojuma uzskaites manipulācijas (50246 – 50250), kuru vēža savlaicīgas atklāšanas programmas ietvaros norāda otrs radiologs. 
Savukārt, lai uzlabotu dzemdes kakla vēža skrīninga kvalitāti, atbilstoši profesionālo asociāciju ieteikumiem un Eiropas rekomendācijām, no 2021. gada 1. jūlija plānots dzemdes kakla vēža skrīningā pielietot jaunu skrīninga metodi - šķidruma citoloģijas ar Papanicolaou testu. Šai metodei atbilstošā materiāla savākšanas tehnika ļauj samazināt paraugu skaitu, kas vērtējami kā neatbilstoši testēšanas kritērijiem. No viena parauga var sagatavot vairākus preparātus un veikt HPV testu (nav nepieciešama atkārtota vizīte pie ārsta). Labāka preparāta kvalitāte un krāsošana ar Papanicolaou metodi palielina testa jutību, kas savukārt samazinās invazīva vēža attīstības risku. Kombinējot šķidruma citoloģiju ar HPV vīrusa noteikšanu, palielinās skrīninga jutība, specifiskums un pozitīvā predikatīvā vērtība, kas nodrošina efektīvu dzemdes kakla vēža prevenciju un profilaksi.
[bookmark: _Hlk514329882]Pozitīvi vērtējams, ka DRS 2017. gadā plāna ietvaros noorganizējusi informatīvus seminārus organizētā skrīninga veicējiem – ginekologiem, vecmātēm, radiologiem, radiologu asistentiem – par skrīninga organizācijas, uzraudzības un kvalitātes aktuālākajiem jautājumiem. 

2.1.6. Veicināt sabiedrības izpratni par skrīninga būtību un pozitīvajiem ieguvumiem, kā arī veicināt pacientu līdzestību tādējādi mazinot sabiedrības psiholoģiskās bailes un stigmu par onkoloģiskām saslimšanām kā par neārstējamu slimību.
Lai uzzinātu vēža skrīninga mērķauditorijas informētību par skrīninga būtību un pozitīvajiem ieguvumiem, SPKC šādu rādītāju ir iekļāvis Latvijas iedzīvotāju veselību ietekmējošo paradumu pētījuma 2018. gada aptaujā. 
Vienlaikus SPKC īstenoja sabiedrības informēšanas kampaņa par organizētā vēža skrīninga būtību, sniegtajiem ieguvumiem un iedzīvotāju izpratnes veicināšanu līdzestības paaugstināšanai (lūdzu skatīt pielikumu par SPKC realizēto aktivitāšu apkopojumu). 
Savukārt viena kampaņas (zarnu vēža skrīninga popularizēšanai) īstenošana tika pārcelta uz 2021. gadu saistībā ar Covid-19 pandēmijas radīto situāciju, jo kampaņas īstenošana paredz ģimenes ārstu aktīvu iesaisti, kas nebija iespējama 2020. gada rudenī Covid-19 saslimstības pieauguma dēļ. Kampaņu plānots īstenot 2021. gada rudenī. 
NVD regulāri strādā pie vēža skrīninga atsaucības palielināšanas, veicot dažādus informatīvus pasākumus masu medijos, kā arī uzlabojot NVD izsūtīto uzaicinājumu veikt valsts apmaksāto krūts vai dzemdes kakla vēža profilaktisko pārbaudi pieejamību. Kopš 2018. gada krūts un dzemdes kakla vēža profilaktiskās pārbaudes var veikt arī tad, ja sieviete uzaicinājuma vēstuli vizītē pie ārsta nav paņēmusi līdzi (piemēram, ja tā ir nozaudēta vai tikusi nosūtīta, bet nav saņemta). Informācija par sievietei nosūtītās uzaicinājuma vēstules numuru un nosūtīšanas datumu ārstniecības iestādēs ir pieejama elektroniski.
Papildus SPKC izstrādāja un nodrukāja trīs informatīvos materiālus – pastkartes par skrīningu[footnoteRef:9]. [9: https://www.spkc.gov.lv/sites/spkc/files/data_content/86343_spkc_dzemdes_kakla_vezis1_0.pdf 
https://www.spkc.gov.lv/sites/spkc/files/data_content/86343_spkc_zarnu_veza_skrinings1_0.pdf  
https://www.spkc.gov.lv/sites/spkc/files/data_content/86343_spkc_kruts_veza_skrinings_11_0.pdf
] 

Kā arī 2017. gadā starp SPKC un SIA “Dziedniecība” tika noslēgts līgums par pētījuma “Par dzemdes kakla un krūts vēža skrīninga aptveri” darba veikšanu, lai gūtu pierādījumus hipotēzei, ka iesaistot vecmāti, gan organizējot, gan veicot sieviešu apskates, ir sasniedzama augstāka valsts organizētā onkoskrīninga aptvere, panākot procentuālo pieaugumu vismaz par 25%.

2.1.7. Uzlabot organizētā vēža skrīninga aptveri atbilstoši līmenim, ko nosaka Eiropas rekomendācijas par kvalitātes nodrošināšanu vēža skrīningā  un diagnostikā 
2018. gadā tika uzsākts pilotprojekts, kura ietvaros ģimenes ārstu prakses aktīvāk aicina iedzīvotājus veikt profilaktiskos izmeklējumus. Dalība pilotprojektā ģimenes ārstu praksēm sniedz iespēju īstenot maksimāli efektīvu pacientu veselības profilaksi un saņemt piemaksu papildus prakses darbības nodrošināšanai paredzētajam valsts finansējumam. 2018. gadā pilotprojektā bija iesaistījušās 424 ģimenes ārstu prakses, tomēr tikai 29% no pilotprojektā iesaistītajām ģimenes ārstu praksēm izpildījušas noteiktos kritērijus krūts vēža profilaktisko pārbaužu īstenošanā un 50% - dzemdes kakla vēža pārbaužu īstenošanā. 2018. gadā uzaicinājumam veikt krūts vēža profilaktisko pārbaudi atsaucās 42,1% sieviešu, un valsts organizētā dzemdes kakla vēža skrīninga programmas ietvaros 2018. gadā tika izmeklētas 85 190 sievietes.
2019. gadā tiek turpināts pilotprojekts ģimenes ārstiem par valsts organizētā vēža skrīninga atsaucības uzlabošanu, kura ietvaros ģimenes ārstu prakses aktīvāk mudina iedzīvotājus veikt profilaktiskos izmeklējumus. 2019. gadā pilotprojektā iesaistījušās 483 ģimenes ārstu prakses, tomēr tikai 18% no pilotprojektā iesaistītajām ģimenes ārstu praksēm izpildījušas noteiktos kritērijus krūts vēža profilaktisko pārbaužu īstenošanā un 37% - dzemdes kakla vēža pārbaužu īstenošanā. 2019. gadā uzaicinājumam veikt krūts vēža profilaktisko pārbaudi atsaucās 39.1% sieviešu, un valsts organizētā dzemdes kakla vēža skrīninga programmas ietvaros 2018. gadā tika izmeklētas 76 073 sievietes.
Kā vienu no neizpildes iemesliem ģimenes ārsti atzīmē, to, ka pilotprojekta mērķa rādītāji ir nepamatoti augsti, jo pietiekami daudz pacientes izvēlās apmeklēt ginekologu (t.sk. nozīmētos profilaktisko izmeklējumus) privāti, t.i. saņemt maksas veselības aprūpes pakalpojumu, kas apgrūtina šo pakalpojumu uzskaiti. Ārstniecības iestādes, kas nav līgumattiecībās ar NVD nesniedz informāciju par iegūtajiem skrīninga rezultātiem, neievada talonus un tādējādi līdz ģimenes ārstam nenonāk informācija par veiktā skrīninga rezultātiem. To pierāda arī uzskaites manipulācijas izveide 63001 – 63008 - citoloģiskās uztriepes izmeklējums, kas nav veikts no valsts budžeta finanšu līdzekļiem un pacienta medicīniskajā vēsturē ir veiktā izmeklējuma rezultāta kopija, ko ģimenes ārsti ievada ambulatorajā talonā, ja saņem rezultātu no privātā sektorā veiktā izmeklējuma. Tas kopumā pazemina mērķa izpildes rādītāju ģimenes ārsta praksē, tāpēc arī ģimenes ārstam zūd interese par šī pilotprojekta mērķiem, jo iznākuma rādītājs nav atkarīgs tikai no ģimenes ārstiem, bet arī no ginekologiem, t.sk. tiem, kas šos pakalpojumu sniedz privātajā sektorā.
Diemžēl 2020. gadā skrīninga atsaucības rādītāji salīdzinājumā ar 2019. gadu ir samazinājušies. Krūts vēža skrīninga atsaucība salīdzinājumā ar 2019. gadu ir samazinājusies par 9,2% – izmeklējumu veikušas 42 409 sievietes jeb 29,9% no uzaicinātajām personām. Dzemdes kakla vēža atsaucības rādītāji salīdzinājumā ar 2019. gadu ir samazinājušies par 5,9% – izmeklējumu veikušas 64 538 sievietes jeb 38,8% no uzaicinātajām sievietēm veikt profilaktisko pārbaudi. Tiek pieņemts, ka šos rādītājus 2020. gadā ir ietekmējusi Covid-19 pandēmijas radītā situācija.
Secināms, ka vēža skrīningu 2020. gadā objektīvi ietekmēja pasaulē norisošā Covid-19 pandēmija, kuras laikā tika ierobežoti skrīninga pakalpojumi, uzaicinājumu vēstuļu izsūtīšana un rezultātā skrīninga aptveres palielinājums nav sasniegts. 
Pateicoties valsts investīcijām RAKUS ir uzstādīta un sekmīgi strādā jauna diagnostisko mamogrāfiju iekārta, kas uzlabo krūts vēža agrīno diagnostiku “zaļā koridora” ietvaros. Pateicoties investīcijām ir uzsākta pilnīgi jauna izmeklējumu tehnika – kontrasta mamogrāfija, kas uzlabo krūts vēža vizualizāciju šaubīgos gadījumos un daļēji aizstāj magnētiskās rezonanses izmeklējumu. Pēc RAKUS datiem šādu izmeklējumu 2020. gadā saņēma vairāk nekā 170 sievietes. 
Tāpat pateicoties valsts investīcijām tika iegādāta krūts dziedzera stereotaktiskās mamgrāfijas ar vakuumbiopsijas aprīkojumu iekārta, kas ļauj histoloģiski precīzi izvērtēt vēža tipu un sekojoši plānot ārstēšanu. 2020. gadā gadā tika veiktas 70 šādas biopsijas un atklāti 12 vēži sākotnējā stadijā. Ir izstrādāti speciāli valsts apmaksāti manipulāciju tarifi, kas ievērojami uzlabo agrīnas krūts vēža diagnostikas pieejamību sievietēm. Uzsāktais darbs turpinās, ir pieaugusi jauno speciālistu interese par krūts vēža agrīnu diagnostiku. 

[bookmark: _Toc87357396]2.2. Dzemdes kakla vēža skrīnings

2.2.1. Uzlabot ar dzemdes kakla vēža  skrīningizmeklējumu saistīto izmeklējumu (citoloģisko, morfoloģisko, kolposkopisko) kvalitāti, tai skaitā nosakot prasības šī pakalpojuma sniedzējiem (apjoms, speciālistu kvalifikācija u.c.).
Pasākuma ietvaros bija paredzēts veikt šādas aktivitātes:
1) veikt grozījumus NA, nosakot citoloģisko izmeklējumu kvalitātes kontroles sistēmas izveidošanu un nodrošināšanu, kā arī nosakot kvalitātes kritērijus citoloģijas laboratorijām, kuras ir iesaistītas dzemdes kakla vēža skrīninga nodrošināšanā.
Lai nodrošinātu citoloģisko izmeklējumu kvalitātes kontroles sistēmas izveidošanu un nodrošināšanu, 2018. gada 1. janvārī stājās spēkā grozījumi Noteikumos Nr. 1529[footnoteRef:10], ar kuriem tika noteiktas prasības minimālajam citoloģisko izmeklējumu apjomam tiem ambulatoro laboratorisko pakalpojumu sniedzējiem, kuri vēlas slēgt līgumu par šāda pakalpojuma nodrošināšanu, proti, tika papildināti noteikumi ar 213.2. apakšpunktu “213.2. par dzemdes kakla vēža skrīninga izmeklējumiem ar primārās veselības aprūpes pakalpojumu sniedzējiem, ar sekundārās ambulatorās veselības aprūpes pakalpojumu sniedzējiem, kuriem līgumā ir iekļauts pakalpojuma veids “Ginekoloģija”, kā arī ar ambulatoro laboratorijas pakalpojumu sniedzējiem, kuriem līgumā ir iekļauts pakalpojuma veids “Citoloģiskās analīzes” un kuri iepriekšējā gadā ir veikuši vismaz 1000 valsts apmaksātus citoloģiskus izmeklējumus.”. [10:  Tagad Noteikumi Nr. 555] 

Savukārt, lai uzlabotu dzemdes kakla vēža skrīninga kvalitāti, atbilstoši profesionālo asociāciju ieteikumiem un Eiropas rekomendācijām, no 2021. gada 1. jūlija plānots dzemdes kakla vēža skrīningā pielietot jaunu skrīninga metodi - šķidruma citoloģijas ar Papanicolaou testu. Šai metodei atbilstošā materiāla savākšanas tehnika ļauj samazināt paraugu skaitu, kas vērtējami kā neatbilstoši testēšanas kritērijiem. No viena parauga var sagatavot vairākus preparātus un veikt HPV testu (nav nepieciešama atkārtota vizīte pie ārsta). Labāka preparāta kvalitāte un krāsošana ar Papanicolaou metodi palielina testa jutību, kas savukārt samazinās invazīva vēža attīstības risku. Kombinējot šķidruma citoloģiju ar HPV vīrusa noteikšanu, palielinās skrīninga jutība, specifiskums un pozitīvā predikatīvā vērtība, kas nodrošina efektīvu dzemdes kakla vēža prevenciju un profilaksi.

2) pāreja uz dzemdes kakla vēža testējamā citoloģiskā materiāla sagatavošanu pēc klasiskās Papanicolaou metodes. 
Lai uzlabotu dzemdes kakla vēža skrīninga kvalitāti, atbilstoši profesionālo asociāciju ieteikumiem un Eiropas rekomendācijām, no 2021. gada 1. jūnija dzemdes kakla vēža skrīningā tiek pielietota jauna skrīninga metode - šķidruma citoloģija ar Papanicolaou testu. Šai metodei atbilstošā materiāla savākšanas tehnika ļauj samazināt paraugu skaitu, kas vērtējami kā neatbilstoši testēšanas kritērijiem. No viena parauga var sagatavot vairākus preparātus un veikt HPV testu (nav nepieciešama atkārtota vizīte pie ārsta). Labāka preparāta kvalitāte un krāsošana ar Papanicolaou metodi palielina testa jutību, kas savukārt samazinās invazīva vēža attīstības risku. Kombinējot šķidruma citoloģiju ar HPV vīrusa noteikšanu, palielinās skrīninga jutība, specifiskums un pozitīvā predikatīvā vērtība, kas nodrošina efektīvu dzemdes kakla vēža prevenciju un profilaksi.

3) izstrādāt kritērijus (indikācijas) kolposkopijas veikšanai pacientēm ar skrīninga laikā atklātām patoloģijām.  
Nozarē ir izstrādātas klīniskās vadlīnijās “Dzemdes kakla priekšvēža slimību profilakse, diagnostika, ārstēšana un novērošana” (2016.gads), kas ietver sievietes izmeklēšanas algoritmu pēc citoloģiskā testa rezultātu saņemšanas, tai skaitā ietverot situācijas, kad ieteicams pielietot kolposkopiju. Minētais algoritms (ar konkrētiem norādījumiem, kāda citoloģiskā izmeklējuma rezultāta gadījumā ir jāveic kolposkopija) ir iekļauts arī Noteikumu Nr.1529[footnoteRef:11] 7.pielikuma “Valsts organizētais vēža skrīnings” 5. punktā.   [11:  Tagad Noteikumi Nr. 555] 

Savukārt, minētajās vadlīnijās ir teikts, ka “diagnostiskajā algoritmā ir iekļauta arī kolposkopiskā izmeklēšana, taču nav izstrādāti kritēriji, kā pareizi, atbilstoši Eiropas kvalitātes standartiem ir jāveic kolposkopija”. Tas nozīmē, ka būtu nepieciešams izstrādāt kolposkopijas metodes aprakstu. Ņemot vērā, ka kolposkopijas medicīniskā tehnoloģija jau ir apstiprināta, iespējams būtu nepieciešams to pārskatīt un veikt izmaiņas, lai tehnoloģijas apraksts atbilstu jaunākajiem nozares standartiem. 

2.2.2. Skrīninga ietvaros noteikt inficētību ar HPV riska grupas sievietēm.
Nodrošinot uzdevuma izpildi, ir veiktas izmaiņas valsts organizētā dzemdes kakla vēža skrīninga sniegšanas nosacījumos. ‘Pamatojoties uz Latvijas Ginekologu un dzemdības speciālistu asociācijas ieteikumiem no 2019. gada 1. janvāra ieviesta jauna CPV noteikšanas metode – augsta riska HPV onkogēna E6/E7 mRNS noteikšana sievietēm, ja skrīninga citoloģiskās uztriepes rezultāts ir A2, A3 un A5. 
No 2019. gada 1. janvāra līdz 2019. gada 31. decembrim tika veikti 1668 HPV noteikšanas izmeklējumi. 2020. gadā – 1664 HPV noteikšanas izmeklējumi. Ar HPV noteikšanas apmaksas nosacījumiem var iepazīties NVD tīmekļa vietnē http://www.vmnvd.gov.lv sadaļā Profesionāļiem > Līgumu dokumenti > NVD sagatavotā informācija > Ambulatorie pakalpojumi > Valsts organizētā dzemdes kakla vēža skrīninga sniegšanas nosacījumi.
Savukārt, no 2021. gada 1. jūlija plānots ieviest šķidruma citoloģiju kā primāro testu un no 2022. gada 1. jūlija HPV noteikšanu kā primāro skrīninga testu vecuma grupā no 30 gadiem.
[bookmark: _Hlk507426169]
2.2.3. Valsts apmaksāta dzemdes kakla citoloģiskā analīze tiek veikta organizētā skrīninga ietvaros vai pēc indikācijām saslimšanas gadījumā
[bookmark: _Hlk68169079]Pamatojoties uz Latvijas Ginekologu un dzemdību speciālistu asociāciju, tika veiktas izmaiņas Noteikumos Nr. 555, kas nosaka, ka organizētā skrīninga ietvaros tiek apmaksāta dzemdes kakla citoloģiskā analīze skrīninga noteiktām vecuma grupām. Citos gadījumos apmaksas nosacījumi ir manipulāciju sarakstos, kā aŗī, ja nepieciešams diagnostikai, atbilstoši apmaksas nosacījumi. 
[bookmark: _Toc87357397]2.3. Krūts vēža skrīnings

2.3.1. Uzlabot skrīninga mamogrāfijas laikā atklāto patoloģiju diagnostiku
Mamogrāfijas pakalpojumu kvalitātes uzlabošanas nolūkā NVD 2018. gadā veica ambulatoro mamogrāfijas pakalpojumu sniedzēju stratēģisko atlasi (turpmāk – Atlase). Ārstniecības iestādei, kas vēlas nodrošināt mamogrāfijas pakalpojumus, ir jāatbilst MK Noteikumos Nr. 60 ,,Noteikumi par obligātajām prasībām ārstniecības iestādēm un to struktūrvienībām” noteiktajām prasībām. Atbilstoši Atlases nosacījumiem, ja pretendents piesakās sniegt ambulatoros mamogrāfijas pakalpojumus ar stacionāri novietotu mamogrāfu, tādā gadījumā pretendents pieteikumā norāda šo pakalpojumu sniegšanas vietu – adresi, ņemot vērā konkrētas pilsētas, kurās tiek atlasīti pakalpojumu sniedzēji. Savukārt, ja  pretendents piesakās sniegt ambulatoros mamogrāfijas pakalpojumus ar mobilo mamogrāfu, tādā gadījumā pretendents pieteikumā norāda mobilo mamogrāfijas kabinetu, apliecinot nodrošināt pakalpojumus konkrētā radiusā (km) no stacionārā mamogrāfa atrašanās vieta un bez saskaņošanas ar NVD nepalielina mobilo mamogrāfu skaitu. Turklāt ir noteiktas arī konkrētas prasības mamogrāfu tehniskajam aprīkojumam un pakalpojuma sniedzējam: ir jānorāda iekārtas nosaukumu, modeli, tipu, numuru, ražotāja nosaukumu, ražošanas gadu un iekārtas tehniskos parametrus, tajā skaitā ierīce nedrīkst pārsniegt Atlases nolikumā noteikto pieļaujamo starojuma devu. Tāpat pakalpojuma sniedzējam ir jānodrošina Atlases nolikumā noteiktie attēlu apskates telpas un monitoru parametri, kā arī prasības, kas ir noteiktas radiologam un radiologa asistentam, tajā skaitā veikto mamogrāfijas izmeklējumu skaits un neatkarīga divu radiologu izmeklējumu rezultātu izvērtēšana, sagatavojot vienotu izmeklējumu aprakstu.
Ar mērķi pārliecināties par ārstniecības iestāžu nodrošināto krūts vēža skrīninga mamogrāfijas pakalpojumu sniegšanas kārtības atbilstību normatīvo aktu un ar NVD noslēgtā līguma prasībām, starpinstitūciju darba grupa (Valsts vides dienesta Radiācijas drošības centrs, Latvijas Radiologu asociācija, VI un NVD) laika posmā no 2018. gada septembra līdz 2019. gada martam veica valsts apmaksāto skrīninga mamogrāfijas pakalpojumu sniedzēju darbības izvērtēšanu (auditu). 
NVD veica 26 ārstniecības iestāžu risku analīzi pēc “luksofora principa”, tas ir, nosakot “sarkanās” (1. prioritāte), “dzeltenās” (2. prioritāte), un “zaļās” (3. prioritāte). NVD kopā ar VI veica pārbaudes 9 ārstniecības iestādēs, katrā no risku analīzes rezultātā noteiktām prioritātes grupām. Pārbaudes laikā VI klīniskai izvērtēšanai pēc ierakstiem uzskaites žurnālā, atlasīja ārstniecības iestādē veiktos 3 līdz 10 skrīninga mamogrāfijas izmeklējumus pacientiem, kas tika nodoti izvērtēšanai Latvijas radiologu asociācijas izvirzītajam radiologam. Veikto pārbaužu laikā tika izvērtētas sekojošas prasības pamatojoties uz normatīvo aktu un noslēgtā līguma ar NVD nosacījumiem:
1. Cilvēkresursu nodrošinājums un kompetence.
1. Mamogrāfijas pakalpojumu sniegšanas organizācija.
1. Kvalitātes vadības sistēma ārstniecības iestādēs attiecībā uz mamogrāfijas paklapojumiem.
1. Mamogrāfijas pakalpojuma dokumentēšana.
1. Medicīniskās iekārtas tehniskie parametri.
1. Attēlu apskates telpas un monitori.
1. Mamogrāfijas attēlu kvalitāte un radiologa slēdzieni (fizikālie rādītāji, marķējums, pozicionēšana).
Tika apkopoti pārbaužu rezultāti un identificētas problēmas, kuras tika prezentētas 2019. gada 25. marta sanāksmē, kur piedalījās Valsts vides dienesta Radiācijas drošības centrs, SPKC, VI, NVD, VM, Latvijas Radiologu asociācija un Latvijas Radiogrāferu un Radiologu asistentu asociācija: 
1. Ārstniecības iestādes nenodrošina izmeklējumu neatkarīgu izvērtēšanu pēc dubultaklā principa (pēc pārbaužu veikšanas, viena ārstniecības iestāde, iesniedza apliecinājumu, ka nodrošina dubultaklo izvērtēšanu). Trīs ārstniecības iestādēs skrīninga mamogrāfijas izmeklējuma rezultāti tiek sagatavoti ilgāk par piecām darba dienām, kā arī trīs ārstniecības iestādes piecu darba dienu laikā neinformē pacientus un viņu ģimenes ārstu pie atradnes R4 vai R5 telefoniski vai rakstiski par nepieciešamību veikt turpmākos izmeklējumus.
2. Gadījumos, ja paciente veic izmeklējumus dažādās ārstniecības iestādēs, ārstniecības iestādei nav pieejami iepriekšējo izmeklējumu rezultāti, kas neļauj izvērtēt izmaiņas dinamikā, jo izmeklējumu attēli un apraksti netiek uzglabāti vienotā elektroniskā informācijas sistēmā, kā arī ir ārstniecības iestādes, kas attēlus kodē citā formātā, kas rada problēmas attēlu atvēršanai[footnoteRef:12]. [12:  Veselības aprūpes pakalpojumu onkoloģijas jomā uzlabošanas plāna 2017. – 2020. gadam” 2.3.2. punkts] 

3. Ārstniecības iestādēm nav vienotas pieejas mamogrāfijas apraksta formai, kā arī nav izstrādāta vienota metode kā izmeklējums jāvērtē un jāveic izmeklējuma apraksts[footnoteRef:13]. Daļā no pārbaudītajiem gadījumiem atšķiras radiologu apraksti, dažos gadījumos pacientiem tika izsniegti divi dažādi apraksti. [13:  Veselības aprūpes pakalpojumu onkoloģijas jomā uzlabošanas plāna 2017. – 2020. gadam” 2.3.3. punkts] 

4. Sešās no pārbaudītajām ārstniecības iestādēm pozicionēšanas kvalitāte kopumā bija suboptimāla, ir nepietiekams visa krūts dziedzera attainojums uz attēla. Dažos pārbaudītajos gadījumos attēlu kvalitāte bija nepietiekama (trīs pārbaudītajās ārstniecības iestādēs - artefakti, piecās - nepietiekama kontrastainība).  
Tikšanās 2019. gada 25.martā Latvijas Radiologu asociācija prezentēja ārzemju pieredzi skrīninga mamogrāfijas izmeklējumu veikšanā. Tāpat sanāksmes laikā tika diskutēts par kvalifikācijas paaugstināšanas iespējām radiologiem un radiologu asistentiem, kā arī par nepieciešamību informēt masu medijus, ka negatīva informācijas atspoguļošana plašsaziņas līdzekļos samazina skrīninga mamogrāfijas izmeklējumu aptveri. 
Noslēdzoties minētajam auditam, tika izstrādāti konkrēti veicamie soļi, lai uzlabotu mamogrāfijas pakalpojumu kvalitāti. 
Tika secinā, ka ir būtiski ieviest vienotu programmu nodrošinājumu, vienu radioloģisko datu apstrādes, uzglabāšanas un pārraides sistēmu, kā arī ieteicams mainīt attēlu vērtēšanas sistēmu. Tā rezultātā šobrīd notiek darbs, lai mammogrāfijas rezultāti tiktu starptautiski standartizēti, izmantojot krūts dziedzeru veidojumu malignitātes riska standartizēto novērtēšanas sistēmu BI-RADS (Breast Imaging Reporting and Data System). Tāpat tika secināts, ka nepieciešams uzlabot radiologu un radiologu asistentu zināšanas kvalitatīvu mamogrāfijas attēlu iegūšanai un kvalitatīva attēla aprakstīšanai. Ar ESF finansiālo atbalstu tika arī uzsākts darbs pie attiecīgo jomu speciālistu apmācību programmas realizācijas. 
Vienlaikus, lai veicinātu efektīvāku un kvalitatīvāku skrīninga mamogrāfijas pakalpojumu nodrošināšanu, tika sniegti arī ieteikumi iesaistītajām institūcijām, kā arī tika izsūtīta skaidrojoša vēstule pakalpojumu sniedzējiem par pakalpojumu sniegšanu atbilstoši normatīvam regulējumam un par pārbaudēs konstatētām neatbilstībām un ieteikumiem to novēršanai, tajā skaitā, ārstniecības iestādēm vērsta uzmanība, ka ir jāpilnveido kvalitātes vadības sistēmas, pacientu informēšanas kārtība, aprakstu kvalitāte (tajā skaitā, otrā radiologa neatkarīgs apraksts), kā arī jāpilnveido radiologu un radiologu asistentu prasmes mamogrāfijas veikšanā un patoloģiju diagnostikā. 
Papildus tika uzsākts strādāt pie uzlabojumiem, lai pacientes pēc mamogrāfijas skrīninga vienmēr saņemtu atgriezenisko saiti par turpmāk nepieciešamajiem izmeklējumiem vai turpmāko rīcību. Plānots uzlabot arī uzaicinājuma vēstuli, ko izsūta sievietēm. Turpinās arī darbs pie papildu informatīvo materiālu izgatavošanas.
Plānots, ka ieviešot minētos uzlabojumus, sievietes saņems labāk koordinētu un kvalitatīvāku krūšu veselības pārbaudi.
Secināms, ka veiktie pārbaužu rezultāti apliecināja arī nepieciešamību nodrošināt ne tikai skrīninga mamogrāfijas pakalpojumu koordināciju un uzraudzību, bet arī dzemdes kakla un kolorektālā vēža skrīninga kvalitātes uzarudzību, ko bija plānots realizēt, pārstrukturizējot SPKC un izstrādājot skrīninga pakalpojumu kvalitātes kontroles un uzraudzības sistēmu atbilstoši Eiropas vadlīnijām krūts vēža skrīninga kvalitātes nodrošināšanai, tostarp izstrādājot standartus, ietverot vienotu dokumentāciju paraugus, kvalitātes kritērijus un definējot kontrolējamos indikatorus (skatīt 2.1.1. un 2.1.3. uzdevumus).
[bookmark: _Hlk34224005]Savukārt, lai BI-RADS klasifikācijas sistēmas ieviestu visās ārstniecības iestādes, kuras sniedz mamogrāfijas pakalpojumus, VM sākotnēji veiks pilotprojektu klīnisko universitāšu slimnīcās RAKUS un PSKUS, ar mērķi nodrošināt BI-RADS sistēmas testēšanu, identificēt būtiskākās problēmas un novērst tās. Jaunās klasifikācijas sistēmas mērķis ir strukturēta apraksta izveidošana mamogrāfijā, kas nodrošinās, ka turpmāk visas ārstniecības iestādes, kuras sniedz mamogrāfijas pakalpojumus, mamogrāfijas attēla aprakstīšanu veiks vienādi (tiks izstrādāta vienota apraksta veidlapa). 

2.3.2. Izvērtēt vienota digitālo skrīninga mamogrāfijas attēlu centrāla arhīva izveides iespējas, Latvijā veikto skrīninga mamogrāfijas attēlu saglabāšanai
Informāciju lūdzam skatīt pie plāna 2.3.1. punkta. Ņemot vērā šī plāna punkta neizpildi, aktivitāte pārcelta uz jauno onkoloģijas plānu 2022. – 2024. gadam. 

2.3.3. Uzlabot vienotas mamogrāfijas skrīningu aprakstošās terminoloģijas lietošanu praksē.
Informāciju lūdzam skatīt pie plāna 2.3.1. punkta. 

[bookmark: _Toc87357398]2.4. Kolorektālā vēža skrīnings

2.4.1. Uzlabot organizētā kolorektālā vēža skrīninga organizāciju
Lai uzlabotu valsts organizētā kolorektālā vēža skrīninga kvalitāti, pamatojoties uz  ekonomisko izvērtējumu, Noteikumos Nr. 555 tika veikti precizējumi kolorektālā vēža skrīninga veikšanas kārtībā. No 2019. gada 1. oktobra zarnu vēža profilaktiskā pārbaude slēpto asiņu noteikšanai tiek veikta ar imūnķīmijas metodi ar pielāgojamu diagnostisko robežvērtību (FIT). Šī testa metode ne vien būtiski atvieglo testa veikšanas procedūru pacientam mājas apstākļos, bet ir arī krietni precīzāka par iepriekš pieejamajiem testiem (Gvajaka testiem (FOBT)). Valsts apmaksātu zarnu vēža profilaktisko pārbaudi var veikt sievietes un vīrieši reizi divos gados  vecumā no 50 līdz 74 gadiem.
2020. gadā kolorektālā vēža skrīninga atsaucības rādītāji salīdzinājumā ar 2019. gadu ir samazinājušies. Tiek pieņemts, ka šos rādītājus 2020. gadā ir ietekmējusi Covid-19 pandēmijas radītā situācija. 2020. gadā izmeklēta  93 641 persona, kas ir 14,6% no mērķa grupas, no kuriem 83 989 izmeklējumi jeb 12,9% veikti ar FIT metodi.
Kā viens no pasākumiem kolorektālā zarnu vēža skrīninga īstenošanai ir zarnu trakta sagatavošana un sagatavošanai paredzēto medikamentu apmaksa pirms kolonoskopijas veikšanas zāļu iegādes kompensācijas sistēmas ietvaros. KZS trīs līdzekļi zarnu tīrīšanai pirms kolonoskopijas iekļauti no 2020. gada 1. jūlija un tiek nodrošināti gan pacientiem, kuriem valsts organizētā zarnu vēža skrīningā pozitīvs slēpto asiņu tests un nepieciešams veikt  kolonoskopiju, (papildus norādot diagnozes kodu Z12.1), gan pacientiem, kuriem nepieciešams veikt kolonoskopiju slimības kontrolei. 2020. gadā šī pasākuma īstenošanai zāļu iegādes kompensācijas sistēmas ietvaros zarnu tīrīšanas līdzekļus saņēma 161 pacients un izlietoti 1371,13 eur. Vienlaikus sarunās ar zāļu ražotājiem tika panāks medikamentu cenu samazinājumu vidēji par 35%, salīdzinot ar sākotnēji iesniegtajām cenām.
Lai veicinātu kvalitatīvu pacientu sagatavošanos kolonoskopijas izmeklējumam, SPKC sagatavoja un nodrukāja informatīvi izglītojošu materiālu (buklets) par zarnu veselības pārbaudēm, tai skaitā par kolonoskopijas izmeklējumu: https://www.spkc.gov.lv/lv/media/5725/download un https://www.vmnvd.gov.lv/lv/zarnu-profilaktiska-parbaude. 
Savukārt, netika izstrādāta vienota veidlapa un kārtība nosūtīšanai uz kolorektālā vēža pēcskrīninga izmeklējumiem. 

2.4.2. Izstrādāt kolorektālā vēža skrīninga endoskopijas un histopatoloģiskās izmeklējumu protokolus un kvalitātes kritērijus
Jāmin, ka 2013. gadā ir reģistrētas vadlīnijas “Resnās un taisnās zarnas vēža (C18, C19, C20) diagnostika, stadijas noteikšana, ārstēšana un novērošana”. Savukārt, valsts organizētā zarnu vēža skrīninga sniegšanas nosacījumi ir pieejami NVD tīmekļa vietnē http://www.vmnvd.gov.lv sadaļā Profesionāļiem > Līgumu dokumenti > NVD sagatavotā informācija > Ambulatorie pakalpojumi. Šie nosacījumi ietver arī izmeklēšanas algoritmu pēc slēpto asiņu testa rezultātu nolasīšanas fēču paraugā, kur noteikts, ka pozitīva testa gadījumā pacientu nosūta kolonoskopijas veikšanai, informē par kolonoskopijas veikšanas nepieciešamību un par sagatavošanos kolonoskopijai.
NVD vadītā ESF līdzfinansētā projekta Nr.9.2.3.0./15/I/001 „Veselības tīklu attīstības vadlīniju un kvalitātes nodrošināšanas sistēmas izstrāde un ieviešana prioritāro veselības jomu ietvaros” īstenošanai 2018.-2020. gadā tika izstrādāts Resnās un taisnās zarnas (kolorektālā) vēža (C18-C20) diagnostikas algoritms, Resnās un taisnās zarnas (kolorektālā) vēža (C18-C20) diagnostikas klīniskais ceļš un Resnās un taisnās zarnas (kolorektālā) vēža (C18-C20) diagnostikas kvalitātes indikatori. Minētie dokumenti publicēti SPKC tīmekļa vietnē https://www.vmnvd.gov.lv/lv/projekts/izstradati-kliniskie-algoritmi-kliniskie-celi-un-kvalitates-indikatori-onkologisko-slimibu-joma.  

[bookmark: _Toc87357399]2.5. Informācijas aprites par vēža diagnostiku un ārstēšanu pilnveide

2.5.1. Pilnveidot Reģistra darbību 
Pasākuma izpilde nav realizēta, ņemot vērā, ka līgums par NVD IS uzturēšanu un pielāgošanu tika noslēgts 2020. gada decembra beigās, kā arī par informācijas sistēmu darbību atbildīgās struktūrvienības darbinieki pildīja citus neatliekamus uzdevumus, tai skaitā saistītus ar NVD uzturētajās sistēmās nepieciešamajām pārmaiņām Covid-19 pandēmijas un ārkārtas stāvokļa dēļ. Ņemot vērā minēto, kā arī nepietiekamo cilvēkresursu pieejamību pasākums pārcelts uz jauno onkoloģijas plānu 2022. – 2024. gadam.
2020. gadā Amerikas Tirdzniecības palāta Latvijā (AmCham) sadarbībā ar VM, NVD un SPKC realizēja onkoloģijas datu reģistra pilotprojektu – dizaina domāšanas darbnīcu ar mērķi precīzi definēt iesaistīto pušu – ārstu, slimnīcu un valsts institūciju vajadzības un atbildības, tādējādi īsā laikā panākot iespējami labāko rezultātu - nepieciešamību pilnveidot onkoloģijas datu reģistra datu apjomu un kvalitāti, kā arī samazināt šim darbam veltītos resursus.

2.5.2. Uzlabot SSK-10 aktuālās versijas kodu atbilstošu lietošanu, lai pacientiem bez pierādītas onkoloģiskās diagnozes vai dinamiskajā novērošanā esošajiem pacientiem tiktu lietoti Z kodi
Nodrošinot uzdevuma izpildi, SSK-10 kods Z03.1 “Izmeklēšana iespējama ļaundabīga audzēja dēļ” papildināts ar jauniem kodiem, lai nodrošinātu informācijas sīkāku detalizāciju, izceļot iespējamo audzēju, kura dēļ veikta izmeklēšana. Koda Z03.1 detalizācijai izmantoti SSK-10 “C” nodaļas kodi, piemēram, Z03.150 Izmeklēšana iespējama krūts ļaundabīga audzēja dēļ.
Tāpat izveidota un ieviesta papildus pacientu plūsmas kodēšanas sistēma. NVD informācijas sistēmā (VIS) papildus C diagnožu kodiem ir ieviesti arī Z diagnožu kodi – pacientu, kuri veic izmeklēšanu iespējama ļaundabīga audzēja dēļ, kodēšanai.

2.5.3. Izstrādāt vienotu datu vadības sistēmu (tai skaitā definējot nepieciešamo datu apjomu) informācijas aprites par vēža diagnostiku un ārstēšanu pilnveidei, tai skaitā organizētajam vēža skrīningam
[bookmark: _Hlk77538069]Pasākuma izpilde nav realizēta, ņemot vērā, ka līgums par NVD IS uzturēšanu un pielāgošanu tika noslēgts 2020. gada decembra beigās, kā arī par informācijas sistēmu darbību atbildīgās struktūrvienības darbinieki pildīja citus neatliekamus uzdevumus, tai skaitā saistītus ar NVD uzturētajās sistēmās nepieciešamajām pārmaiņām Covid-19 pandēmijas un ārkārtas stāvokļa dēļ. Ņemot vērā minēto, kā arī nepietiekamo cilvēkresursu pieejamību pasākums pārcelts uz jauno onkoloģijas plānu 2022. – 2024. gadam.
2020. gadā Amerikas Tirdzniecības palāta Latvijā (AmCham) sadarbībā ar VM, NVD un SPKC realizēja onkoloģijas datu reģistra pilotprojektu – dizaina domāšanas darbnīcu ar mērķi precīzi definēt iesaistīto pušu – ārstu, slimnīcu un valsts institūciju vajadzības un atbildības, tādējādi īsā laikā panākot iespējami labāko rezultātu - nepieciešamību pilnveidot onkoloģijas datu reģistra datu apjomu un kvalitāti, kā arī samazināt šim darbam veltītos resursus.

2.5.4. Veidot vienotu uzskaites sistēmu skrīninga izmeklējumiem gan par valsts apmaksātajiem organizētā skrīninga izmeklējumiem, gan privāto un apdrošinātāju apmaksātajiem izmeklējumiem, kuri atbilst skrīningam (mamogrāfija, dzemdes kakla iztriepes citoloģiskā izmeklēšana un slēpto asiņu noteikšana fēcēs).
Pasākuma izpilde nav realizēta, ņemot vērā, ka līgums par NVD IS uzturēšanu un pielāgošanu tika noslēgts 2020. gada decembra beigās, kā arī par informācijas sistēmu darbību atbildīgās struktūrvienības darbinieki pildīja citus neatliekamus uzdevumus, tai skaitā saistītus ar NVD uzturētajās sistēmās nepieciešamajām pārmaiņām Covid-19 pandēmijas un ārkārtas stāvokļa dēļ. Ņemot vērā minēto, kā arī nepietiekamo cilvēkresursu pieejamību pasākums pārcelts uz jauno onkoloģijas plānu 2022. – 2024. gadam.
2020. gadā Amerikas Tirdzniecības palāta Latvijā (AmCham) sadarbībā ar VM, NVD un SPKC realizēja onkoloģijas datu reģistra pilotprojektu – dizaina domāšanas darbnīcu ar mērķi precīzi definēt iesaistīto pušu – ārstu, slimnīcu un valsts institūciju vajadzības un atbildības, tādējādi īsā laikā panākot iespējami labāko rezultātu - nepieciešamību pilnveidot onkoloģijas datu reģistra datu apjomu un kvalitāti, kā arī samazināt šim darbam veltītos resursus.
[bookmark: _Toc87357400]3. Rīcības virziens – Agrīna diagnostika, ārstēšana 
[bookmark: _Toc87357401]un dinamiskā novērošana

3.1. Uzlabot veselības profilaktisko pārbaužu efektivitāti  
NVD izstrādāja veselības pašnovērtējuma jeb onkoloģijas modrības karti (turpmāk – Karte), kurā ietverta informācija par onkoloģiskām slimībām un uzaicinājuma vēstules saņemšanu un skrīninga izmeklējuma veikšanu. Šo karti ir iespēja brīvprātīgi pielietot ģimenes ārstu praksēs. Kartes aizpilde ir kā palīglīdzeklis ģimenes ārsta uzdodamajiem jautājumiem.
Papildus informācija par onkoloģisko pacientu diagnostikas un aprūpes kārtību, gan arī Karti ir pieejama NVD tīmekļa vietnē http://www.vmnvd.gov.lv sadaļā Profesionāļiem > Primārā veselības aprūpe > Ģimenes ārstiem. 

3.2. Izvērtēt nepieciešamību un iespējas ieviest agrīnas diagnostiku pie atsevišķām onkoloģisko slimību diagnozēm (piemēram, priekšdziedzera vēzis) 
Savlaicīgai un efektīvai onkoloģisko slimību diagnostikai no 2016. gada 1. oktobra pamatojoties uz jaunākajiem pētījumiem un pielāgojoties Latvijas diagnostikas resursu iespējām tika ieviesta ļaundabīgo audzēju primārā diagnostika noteiktās 11 lokalizācijās (krūts, priekšdziedzera, āda (izņemot melnomu), resnā un taisnā zarna un tūpļa kanāls, bronhi un plaušas, kuņģis, nieres, urīnpūslis, aizkuņģa dziedzeris, dzemdes ķermenis un olnīcas). 2017.  gada 1. janvāra tika ieviesta pēctecīga ļaundabīgo audzēju sekundārās diagnostikas kārtība, kas noteica, to, ka pacients apstiprinātas diagnozes gadījumā, saņem tālāku diagnozes morfoloģisku apstiprinājumu, ja tas nav bijis iepriekš un onkoloģiskās slimības izplatību un tālākās taktikas izvērtējumu ar konsīlija starpniecību. 2017. gada novembrī abās šīs kārtības tika papildinātas ar piecām papildus ļaundabīgo audzēju lokalizācijām – centrālā nervu sistēma, vairogdziedzeris, āda (ja aizdomas par melanomu), aknas, žultsceļi vai žultspūslis un lūpas, mutes dobums un rīkles mutes daļa. No 2018. gada marta visas ļaundabīgos audzēju diagnozes tika ietvertas šajos algoritmos. Vienlaikus paredzot, ka ārstu konsīlijam jāpieņem lēmums par pacienta ārstēšanas taktiku ne vēlāk kā mēneša laikā pēc pirmās speciālista konsultācijas. 
Tāpat arī no 2018. gada ieviests PET izmeklējums pie noteiktām medicīniskām indikācijām, kā diagnostikas palīginstruments ļaundabīgo audzēju izplatības un tālākas terapijas izvērtēšanai. 
Papildus, lai nodrošinātu savlaicīgāku ārstēšanas uzsākšanu, tika paplašināts ārstu speciālistu loks, kas var veikt ļaundabīgo audzēju primāro diagnostiku. Šobrīd arī ginekologs (tiešās pieejamības ārsts), pamatojoties uz pacienta sūdzībām, kā arī veikto simptomu izvērtējumu, var veikt ļaundabīgo audzēju primāro diagnostiku, kā arī izsniegt pacientam nosūtījumu uz ļaundabīgo audzēju primāriem diagnostiskiem izmeklējumiem. Tāpat pilnveidota kārtība, lai nodrošinātu ieslodzījuma vietās nodarbinātajiem ārstiem tiesības nosūtīt ieslodzījuma vietās esošās personas uz nepieciešamajiem izmeklējumiem ļaundabīgo audzēju primārai diagnostikai paātrinātā kārtībā.

3.3. Uzlabot agrīnas ļaundabīgo audzēju diagnostikas pieejamību primārās aprūpes līmenī
2017. gadā tika izvērtēta ļaundabīgo audzēju noteiktām lokalizācijām primārās un sekundārās diagnostikas kārtības darbība un tika izstrādāti grozījumi Noteikumos Nr. 1529. Grozījumu mērķis bija nodrošināt pacientu ar onkoloģiskām slimībām ātrāku un efektīvāku diagnosticēšanu un nodrošināt iespēju uzsākt savlaicīgu onkoloģisko saslimšanu ārstēšanu. Grozījumu ietvaros tika papildināts Noteikumu Nr. 1529 34. pielikums, iekļaujot jaunas ļaundabīgo audzēju lokalizācijas, kā arī atbilstošu kārtību, kādā veicami izmeklējumi, lai nodrošinātu lielāku veselības aprūpes pakalpojumu pieejamību. Papildus, lai nodrošinātu savlaicīgu diagnostiku un ārstēšanu, noteikumi tika papildināti ar 131.4 punktu, kas paredz nodrošināt nepieciešamos veselības aprūpes pakalpojumus arī personām, kurām sūdzības vai simptomi tiek konstatēti RAKUS, PSKUS, DRS, SIA “Liepājas reģionālā slimnīca” vai SIA “Piejūras slimnīca”.
Papildus, lai nodrošinātu savlaicīgāku ārstēšanas uzsākšanu, tika noteikts, ka ginekologs, pamatojoties uz pacienta sūdzībām, kā arī veikto simptomu izvērtējumu, var veikt ļaundabīgo audzēju primāro diagnostiku, kā arī izsniegt pacientam nosūtījumu uz 34. pielikumā noteiktajiem ļaundabīgo audzēju primāriem diagnostiskiem izmeklējumiem.
2018. gadā, Noteikumiem Nr. 1529 zaudējot spēku un to vietā spēkā stājoties Noteikumiem Nr. 555, Noteikumos Nr. 555 tika iekļauts 73. punkts, kas nosaka, ka nosacījumus ļaundabīgo audzēju primārās un sekundārās diagnostikas veikšanai ārstniecības iestādēs publicē NVD tīmekļa vietnē, paredzot priekšnosacījumus, lai nodrošinātu lēmuma par pacienta ārstēšanas taktiku pieņemšanu viena mēneša laikā no brīža, kad personai uzsākta ļaundabīgā audzēja sekundārā diagnostika. Atbilstoši noteiktajam, šie nosacījumi ir pieejami NVD tīmekļa vietnē http://www.vmnvd.gov.lv sadaļā Profesionāļiem > Līgumu dokumenti > NVD sagatavotā informācija > Ambulatorie pakalpojumi > Ļaundabīgo audzēju primārā diagnostika noteiktām lokalizācijām. 
Papildus no 2018. gada ieviests PET izmeklējums pie noteiktām medicīniskām indikācijām, kā diagnostikas palīginstruments ļaundabīgo audzēju izplatības un tālākas terapijas izvērtēšanai. 

3.4. Noteikt kārtību ļaundabīgo audzēju sekundārās diagnostikas algoritma ieviešanai 
2017. gadā tika izvērtēta ļaundabīgo audzēju noteiktām lokalizācijām primārās un sekundārās diagnostikas kārtības darbība un tika izstrādāti grozījumi Noteikumos Nr. 1529. Grozījumu mērķis bija nodrošināt pacientu ar onkoloģiskām slimībām ātrāku un efektīvāku diagnosticēšanu un nodrošināt iespēju uzsākt savlaicīgu onkoloģisko saslimšanu ārstēšanu. Grozījumu ietvaros tika papildināts Noteikumu Nr. 1529 36. pielikums, iekļaujot jaunas ļaundabīgo audzēju lokalizācijas, kā arī atbilstošu kārtību, kādā veicami izmeklējumi, lai nodrošinātu lielāku veselības aprūpes pakalpojumu pieejamību. Papildus, lai nodrošinātu savlaicīgu diagnostiku un ārstēšanu, noteikumi tika papildināti ar 131.4 punktu, kas paredz nodrošināt nepieciešamos veselības aprūpes pakalpojumus arī personām, kurām sūdzības vai simptomi tiek konstatēti RAKUS, PSKUS, DRS, SIA "Liepājas reģionālā slimnīca" vai SIA "Piejūras slimnīca".
2018. gadā, Noteikumiem Nr. 1529 zaudējot spēku un to vietā spēkā stājoties Noteikumiem Nr. 555, Noteikumos Nr. 555 tika iekļauts 73. punkts, kas nosaka, ka nosacījumus ļaundabīgo audzēju primārās un sekundārās diagnostikas veikšanai ārstniecības iestādēs publicē NVD tīmekļa vietnē, paredzot priekšnosacījumus, lai nodrošinātu lēmuma par pacienta ārstēšanas taktiku pieņemšanu viena mēneša laikā no brīža, kad personai uzsākta ļaundabīgā audzēja sekundārā diagnostika. Atbilstoši noteiktajam, šie nosacījumi ir pieejami NVD tīmekļa vietnē http://www.vmnvd.gov.lv sadaļā Profesionāļiem > Līgumu dokumenti > NVD sagatavotā informācija > Ambulatorie pakalpojumi > Ļaundabīgo audzēju sekundārā diagnostika noteiktām lokalizācijām.

3.5. Uzlabot pieejamību nepieciešamajām papildu konsultācijām, izmeklējumiem un konsīlijiem onkoloģisko slimību pacientiem
Pasākums paredzēja divas aktivitātes:
1) veikt grozījumus NA, lai precizētu kārtību, kādos gadījumos pacients var vērsties pie onkologa ķīmijterapeita, kā pie tiešās pieejamības speciālista un ārstējošā ārsta, ķīmijterapijas perorāli lietojamo medikamentu izrakstīšanai.
2017. gada sākumā ieviešot ļaundabīgo audzēju sekundāro diagnostiku katras lokalizācijas ietvaros, tika paredzēts ārstu konsīlijs, kur atrunāts speciālistu klāsts, kas tajos piedalās. Savukārt, pie onkologa ķīmijterapeita, kā tiešās pieejamības speciālista, tas ir bez ģimenes ārsta nosūtījuma var vērsties visi pacienti, kas slimo ar onkoloģisku slimību (Noteikumu Nr. 555 noteiktās prasības).  
2) izvērtēt iespēju onkoloģiskiem pacientiem nodrošināt ārstu konsiliju par terapijas taktiku (tai skaitā kompensējamo medikamentu ordinēšanu, recepšu pagarināšanu un simptomātisko terapiju), obligāti piesaistot onkologu ķīmijterapeitu.
2017. gada 1. aprīlī stājās spēkā grozījumi Noteikumu Nr.1529 16.pielikumā (tagad Noteikumi Nr. 555) , ar kuriem tika iekļauta jauna manipulācija: “60218 – Ārstu konsīlijs (līdz 4 speciālistiem) terapijas taktikas pieņemšanai pacientam ar pirmreizēji diagnosticētu onkoloģisko slimību. Iekļauta samaksa par visu konsīlijā iesaistīto darbu. Vienam pacientam vienu reizi norāda konsīlija vadītājs”. 2018. gadā manipulācijas tarifs ir 46,30 EUR. Vienlaikus ar grozījumiem tika noteikts, kādiem ārstiem-speciālistiem jābūt konkrēta vēža veida terapijas taktikas pieņēmēju konsilijā. Onkologs ķīmijterapeits ir obligāti piesaistāms, neatkarīgi no vēža veida.
Piemēram, RAKUS stacionārā „Latvijas Onkoloģijas centrs” (turpmāk - LOC) tiek organizēti multidisciplināri konsiliji, kuros tiek noteikta diagnostikas un/vai terapijas taktika gan pacientiem ar pirmreizēji diagnosticētu ļaundabīgu audzēju, gan pacientiem, kam ir atkārtoti jālemj par turpmākās ārstēšanas taktiku. Uz konsilijiem LOC pacienti tiek nosūtīti arī no pārējiem RAKUS stacionāriem un arī no citām ārstniecības iestādēm. 

3.6. Noteikt indikācijas augsto tehnoloģiju (PET u.c.) izmantošanai, invazīvās diagnostikas metodes un to apmaksu 
Lai paplašinātu to personu loku, kas var saņemt PET izmeklējumus, tika veikti grozījumi Noteikumos Nr. 555 un sākot ar 2019. gadu no valsts budžeta līdzekļiem tiek apmaksāti PET ar datortomogrāfiju (turpmāk – PET/DT) izmeklējumi pacientiem:  
1) ar ļaundabīgiem audzējiem un neskaidras vai nezināmas dabas audzējiem (saskaņā ar SSK-10 diagnozes kodi C00–C97, D00–D09, D37–D48), ievērojot līgumā ar ārstniecības iestādi noteiktos veselības aprūpes pakalpojumu apmaksas nosacījumus, ja par pakalpojuma nepieciešamību ir lēmis ārstu konsīlijs, kura sastāvā ir vismaz viens radiologs. Prasība par radiologa dalību konsīlija sastāvā neattiecas uz hematologu vai hematoonkologu konsīliju;
2) ar speciālistu nosūtījumu ambulatori veiktus vizuālās diagnostikas izmeklējumus, ievērojot manipulāciju sarakstā noteiktos nosacījumus, tai skaitā PET/DT izmeklējumu, ja par pakalpojuma nepieciešamību ir lēmis ārstu konsīlijs, kura sastāvā ir vismaz viens radiologs, atbilstoši līgumā ar ārstniecības iestādi noteiktajiem veselības aprūpes pakalpojumu apmaksas nosacījumiem. Prasība par radiologa dalību konsīlija sastāvā neattiecas uz hematologu vai hematoonkologu konsīliju.
Papildus stacionārajā līgumā no 2019. gada ir iekļauts pielikums PET/DT pakalpojumu sniegšanas un apmaksas nosacījumi, kas nosaka, ka RAKUS, PSKUS, DRS, SIA „Liepājas reģionālā slimnīca”, BKUS un VSIA “Traumatoloģijas un ortopēdijas slimnīca” nodrošina stacionārā pacienta nogādāšanu PET/DT izmeklējuma veikšanai uz AS “Latvijas Jūras medicīnas centrs” Sarkandaugavas ambulatorās veselības aprūpes centru vai SIA Medicīnas sabiedrība “ARS” Diagnostikas klīniku, SIA “Nukleārās medicīnas centrs”, ja par šī izmeklējuma nepieciešamību ir lēmis ārstu konsīlijs un personai, saskaņā ar starptautisko slimību klasifikāciju (SSK-10), ir kāda no diagnozēm C00–C97, D00–D09, D37–D48. Savukārt NVD veic samaksu atbilstoši VIS ievadītajai  informācijai atbilstoši  PET/DT apmaksas finansējumam gadam noteiktās summas ietvaros. 
Pamatojoties uz ārstniecības iestāžu ieteikumu, no 2020. gada dzēsts nosacījums par diagnožu ierobežojumu, saglabājot tikai ārstu konsīlija lēmuma nepieciešamību PET veikšanai. Pamatojums – PET izmeklējums būtisks arī pacientiem ar citām diagnozēm turpmākās ārstēšanas taktikas pieņemšanai, ietaupot darba, naudas, laika u.c. resursus. Diagnožu ierobežojuma atcelšana arī mazināja pacientu diskriminēšanu pēc diagnozes, jo tas ir dārgs izmeklējums, kuru ne visi pacienti var finansiāli atļauties. 
Papildus no 2019.gada maija tika ieviesta robotizēta stereotaktiskā ķirurģija acs melanomas gadījumā, ko nodrošina SIA “Siguldas slimnīca” un kas paredz ekskluzīvu neinvazīvu ārstēšanas metodes ieviešanu Baltijas valstīs acs melanomas ārstēšanā (tika ieviesta jauna pakalpojumu programma).  

3.7. Izstrādāt ķirurģisko pakalpojumu kvalitātes un drošības prasības biežākajās ļaundabīgo audzēju lokalizācijās, nosakot nepieciešamos resursus un tehnoloģijas 
Lai nodrošinātu 3.7.pasākuma aktivitāšu izpildi, NVD ir nosūtījis vēstuli Latvijas Ķirurgu asociācijai ar lūgumu sniegt informāciju par veikto/plānoto pasākumu izpildi protokolu izstrādei, kā arī lūgumu sniegt informāciju, vai ir izvērtētas iespējas apkopot pacientu klīniskos datus (izmeklējumu rezultāti, operācijas apjoms, izdalīto limfmezglu skaits, patoloģijas dati, komplikācijas u.c.) ar mērķi dinamiski analizēt ārstēšanas rezultātus, kā arī novērtēt sniegto pakalpojumu kvalitāti. Latvijas Ķirurgu asociācija nav sniegusi rakstisku atbildi uz nosūtīto vēstuli, bet ir informējusi NVD, ka savu iespēju robežās strādā pie šī pasākuma īstenošanas, un notiek regulāra saziņa, lai apspriestu pasākuma gaitu un problēmjautājumus.  
Papildus 2017.gadā tika veikti grozījumi Noteikumos Nr.1529 (212.3., 215. un 224.1 apakšpunktā), ar kuriem tika noteikts, ka par plānveida onkoloģisko veselības aprūpes pakalpojumu sniegšanu līgumu slēdz ar ārstniecības iestādēm, kuras izvēlētas veselības aprūpes pakalpojumu sniedzēju atlasē. Saskaņā ar šiem grozījumiem 2017.gadā tika veikta atlases procedūra (stratēģiskais iepirkums) mamogrāfijas, medicīniskās apaugļošanas pakalpojumu un stacionāro plānveida onkoloģisko pakalpojumu pieaugušajiem (tajā skaitā ķirurģisko pakalpojumu) nodrošinātāju atlasei (ar nosacījumu, ka pakalpojumi jānodrošina atbilstoši spēkā esošajiem tarifiem un apmaksas nosacījumiem). Atlases mērķis bija veicināt efektīvāku un uz rezultātu orientētu veselības aprūpes pakalpojumu sniegšanu.
Veicot atlasi, tika vērtēti tādi kritēriji kā pretendentu iepriekšēja pieredze šādu pakalpojumu nodrošināšanā (vai ārstniecības iestādē ir veikts pieprasītais onkoloģisko operāciju apjoms konkrētās lokalizācijās), kā arī konkrētu ārstniecības personu, kuras tiks piesaistītas pakalpojuma nodrošināšanai, pieredze operāciju veikšanā noteiktām audzēju lokalizācijām. Tāpat pretendentiem tika izvirzīti nosacījumi darba procesa organizācijai, kuru izpildes iespējas bija jāapliecina. Papildus noteikti arī darbības kvalitātes novērtēšanas kritēriji, piemēram, onkoloģisko operāciju skaita izpilde, radikālo mastektomiju procentuālais īpatsvars pacientiem ar diagnozi C50 agrīnā vēža stadijā (1.-2.stadija) utt.
Papildus, lai varētu novērtēt sniegto pakalpojumu kvalitāti, stacionāro pakalpojumu līgumā iekļauti plānveida onkoloģisko pakalpojumu sniegšanas un apmaksas nosacījumi, kuros ietverta prasība lietot manipulācijas ķirurģisko komplikāciju smaguma novērtēšanai.
Piemēram, PKUS 2017. gadā ir pilnveidota un optimizēta onkoloģisko pacientu ārstēšanas taktikas izskatīšana konsilijos gan pirms, gan pēc pielietotās ārstēšanas, piedaloties attiecīgās specialitātes ķirurgam, radiologam un onkologam ķīmijterapeitam. Pirms ārstēšanas uzsākšanas ārstu konsilijs lemj individuāli par katra pacienta optimālo ārstēšanu, pielietojamām tehnoloģijām atbilstoši Eiropas vadlīnijām. Izoperēto pacientu analīze konsilijos ļauj izvērtēt pielietotās ārstēšanas kvalitāti un savlaicīgi uzsākt staru un/vai ķīmijterapiju. PKUS katru gadu tiek apkopoti  dati par onkoloģisko pacientu ārstēšanu un analizēti attiecīgās klīnikās, kas ļauj identificēt pieļautās kļūdas un uzlabot pakalpojumu kvalitāti turpmākajos gados. PSKUS 2018. gadā kvalitatīvie rādītāji tika analizēti onkoloģiskajos konsilijos un kopīgie rezultāti analizēti Ķirurģijas klīnikas gala sapulcēs. Tika izmantoti apkopotie dati no izrakstiem un stacionārajām pacientu medicīniskām kartēm. 2019. gadā slimnīcā ir ieviesta operāciju komplikāciju manipulāciju pielietojums, kas dod iespēju sistēmiski un regulāri izvērtēt ķirurģiskās ārstēšanas kvalitāti, lai veiktu pasākumus tās uzlabošanai.
Arī DRS norisinās darbs pie augsta riska, tai skaitā onkoloģisku pacientu aprūpes protokolu izstrādes. DRS analizē pacientu sūdzības, letālu iznākumu gadījumus, nevēlamus notikumus, t.sk. onkoloģisku pacientu. Tiek veikti klīniskie auditi. No 2018. gada februāra ieviesta operāciju prioritāšu klasifikācija, kur onkoloģiskām operācijām piešķirta augstāka prioritāte nekā citām plānveida operācijām.

3.8. Izvērtēt iespēju izveidot onkoloģisko slimību pacientiem rekonstruktīvās ķirurģijas pakalpojumus  kā atsevišķu pakalpojumu.
Sievietēm ar krūts vēzi pēc krūts noņemšanas jeb mastektomijas no valsts budžeta līdzekļiem šobrīd tiek apmaksātas šādas krūšu rekonstrukcijas operācijas[footnoteRef:14]: [14:  NVD dati ] 

-	krūšu rekonstrukcija pēc mastektomijas, lietojot audu espanderi;
-	krūšu rekonstrukcija pēc mastektomijas, lietojot brīvu miokutānu lēveri (TDL, TRAM);
-	krūšu rekonstrukcija pēc mastektomijas, lietojot rotētu miokutānu lēveri (TDL, TRAM);
-	krūts zirnīša izveidošana;
-	krūšu rekonstrukcija pēc mastektomijas, lēvera ņemšana un defekta slēgšana.
Augstāk minētās operācijas tiek veiktas šādās ārstniecības iestādēs:
-	PSKUS;
-	BKUS ( < 18 g.v.);
-	RAKUS;
-	DRS;
-	SIA “Liepājas reģionālā slimnīca”.
Par krūšu rekonstrukcijas iespējām ārstējošais ārsts pacienti informē pirms mastektomijas operācijas. Rekonstrukcija veicama pēc rūpīgas pacienšu atlases, kā arī, izvērtējot metodes piemērotību katrai sievietei, ņemot vērā objektīvos un subjektīvos aspektus. 
NVD sadarbībā ar nozares speciālistiem ir identificējis sekojošas problēmas:
1)	šī brīža manipulācijas tarifi neparedz implanta vērtības apmaksu;
2)	ir nepieciešams pārskatīt atsevišķus jau spēkā esošu manipulāciju tarifus, lai pietuvinātu manipulāciju tarifus faktiskajām izmaksām;
3)	krūšu simetrizācijas operācijas apmaksa atbilstoši faktiskajām izmaksām pēc radikālas mastektomijas.
Lai uzlabotu pakalpojuma pieejamību un kvalitāti, vienlaicīgi, ņemot vērā pieejamos finanšu līdzekļus, NVD 2020. gadā ir veicis jaunas manipulācijas izveidi, kā arī trīs manipulāciju tarifu pārrēķinus:
	Manipulācijas kods
	Manipulācijas nosaukums
	Jauns tarifs, EUR
	Spēkā esošais tarifs, EUR

	21022
	Piena dziedzera sektorāla rezekcija
	286.53
	143.92

	21047
	Radikāla mastektomija
	398.10
	311.49

	23067
	Piemaksa manipulācijām 23047, 23066 par audu espandera lietošanu
	453.60
	303.88

	JAUNA
	Piemaksa manipulācijām 23047, 23066 par krūts implanta lietošanu
	448.00
	-



Vienlaikus krūšu rekonstruktīvās ķirurģijas jomas pilnveidošana un  attīstība ir iekļauta jaunajā onkoloģijas plāna 2022. – 2024. gadam, paredzot nodrošināt valsts apmaksātas krūšu rekonstrukcijas operācijas un līgumos ar NVD izveidot atsevišķu programmu šo pakalpojumu apmaksai. Veikt tarifu pārrēķinu, lai nodrošinātu kvalitatīvus krūšu rekonstrukcijas pakalpojumus pēc sarežģītām onkoloģiskām operācijām.
Tāpat, jaunā onkoloģijas plāna 2022. – 2024. gadam ietvaros paredzēts izveidot metodoloģisko vadību onkoloģijā, nosakot Vēža centra izveidi uz RAKUS bāzes. Paredzēts, ka sadarbībā ar PSKUS, SIA “Liepājas reģionālā slimnīca” un DRS tiks nodrošināta metodiskā vadība: noteiktas vienotas vadlīnijas onkoloģisko slimību  diagnostikai, ārstēšanai un pacientu dinamiskai novērošanai; izstrādāti pacientu ceļi, algoritmi, kvalitātes kritēriji un vienoti  standarti onkoloģisko slimnieku aprūpē; izstrādātas kvalitātes prasības ārstniecības iestādēm un personām, kas nodrošina onkoloģisko pacientu ārstēšanu, tai skaitā, veikti klīniskie auditi. Izstrādāts onkoloģisko pakalpojumu saņemšanas kartējums.  

3.9. Izvērtēt iespēju iekļaut valsts apmaksātajos veselības aprūpes pakalpojumos invazīvās radioloģijas pakalpojumus, kas aizstātu plašas un potenciāli pacientam bīstamas operācijas.
No 2018. gada kā apmaksāts pakalpojums ir ieviests PET/DT izmeklējums. 2018. gadā tika atrunāts, ka šāda izmeklējuma saņemšanai nepieciešams ārsta konsīlijs, savukārt 2019. gadā definēts sīkāks indikāciju klāsts, kuru gadījumos šo izmeklējumu apmaksā no valsts budžeta līdzekļiem. 
No 2019. gada maija tika ieviesta robotizēta stereotaktiskā ķirurģija acs melanomas gadījumā, ko nodrošina SIA “Siguldas slimnīca”, kas paredz ekskluzīvu neinvazīvu ārstēšanas metodes ieviešanu Baltijas valstīs acs melanomas ārstēšanā (tika ieviesta jauna pakalpojuma programma).
Tāpat, lai nodrošinātu iespēju pacientiem ar onkoloģiskām saslimšanām saņemt invazīvus radioloģiskus veselības aprūpes pakalpojumus, kas aizstātu plašas un  pacientam potenciāli bīstamas operācijas, NVD 2020. gadā sagatavoja aprēķinus, lai no valsts budžeta līdzekļiem apmaksājamo veselības aprūpes pakalpojumu klāstā iekļautu jaunu veselības aprūpes pakalpojumu “Ķīmijpreparātu absorbējošas mikrosfēras/mikrodaļiņas  tiešas intraarteriālas ķīmijembolizācijas veikšanai”, iesniegšanai priorotārajiem pasākumiem 2021. un 2022. gadam, bet diemžēl, nepietiekamā finansējuma dēļ, pasākums netika realizēts. 

3.10. Pārskatīt esošās apstarošanas aparatūras resursu atbilstību pacientu skaitam, plūsmai un tehnoloģiju nolietojumam. 
Pasākuma izpilde nav realizēta dēļ Covid-19 pandēmijas un valsts ārkārtas stāvokļa, kā arī nepietiekamo cilvēkresursu pieejamības dēļ. 

3.11. Izvērtēt iespēju paplašināt stereotaktiskās apstarošanas iespējas.
Pakalpojums iekļauts no valsts budžeta līdzekļiem apmaksājamo veselības aprūpes pakalpojumu klāstā (Noteikumi Nr. 555). Izveidota atsevišķa pakalpojumu programma RAKUS - Radioķirurģija, stereotaktiskā staru terapija un staru terapija ar augstas tehnoloģijas apstarošanas metodēm. NVD ir izskatījis jaunu veselības aprūpes pakalpojumu apmaksu un iekļaušanu no valsts budžeta līdzekļiem apmaksājamo veselības aprūpes pakalpojumu grozā, proti: Intensitātes modulēta staru terapija (IMST)/ Tilpuma modulētā arkas terapija; Intensitātes modulētas staru terapijas (IMST)/ Tilpuma modulētās arkas terapijas plānošana; Intensitātes modulētas staru terapijas (IMST)/ Tilpuma modulētās arkas terapijas plāna fizikāla verifikācija. NVD sadarbībā ar ārstniecības iestādēm 2020. gadā ir veicis un sagatavojis stereotaktiskās staru terapijas/radioķirurģijas apstarošanas manipulāciju tarifu aprēķinus iesniegšanai priorotārajiem pasākumiem 2021. un 2022. gadam, bet diemžēl, nepietiekamā finansējuma dēļ, pasākums netika realizēts. 
 
3.12. Nodrošināt patoloģiskās diagnostikas onkoloģijā modernizāciju, uzlabojot  patoloģisko izmeklējumu un laboratoriju darba kvalitāti un organizāciju.
Nodrošinot Valsts patoloģijas centra (turpmāk – VPC) izveidi tika paredzēts īstenot strukturālās reformas veselības aprūpē, uzlabojot slimību diagnostiku un samazinot diagnosticēšanas laiku, kas būs pieejams visiem Latvijas iedzīvotājiem neatkarīgi no dzīves vietas, kuru rezultātā palielināsies kvalitatīvi nodzīvoto mūža gadu skaits un samazināsies potenciāli zaudēto mūža gadu skaits, ka arī samazināsies atklāto ļaundabīgo audzēju skaits vēlīnajās stadijās. Turklāt, tiks attīstīti inovatīvie pakalpojumi eksportam ar augstu pievienotu vērtību.
VPC izveidei RAKUS Patoloģijas centram tika piešķirts papildu finansējums no Eiropas Komisijas pieļautās budžeta deficīta atkāpes[footnoteRef:15], lai realizētu VPC modernizācijas projektu un ieviešot jaunās izmeklēšanas metodes ļaundabīgo audzēju diagnostikā un personalizētā ārstēšanā, tiktu paātrināts diagnozes noteikšanas laiks un tā rezultātā ar personalizētās diagnostikas ieviešanu būtu iespēja precīzi noteikt audzēja veidu un piemeklēt efektīvāko ārstēšanas metodi (īpaši medikamentozo terapiju), kas dod būtisku ieguvumu ne tikai pacientu dzīvildzes uzlabošanā, bet arī līdzekļu efektīvā izlietošanā, ārstējot tikai ar mērķtiecīgu terapiju. Attiecīgi prognozējams, ka mirstība no ļaundabīgajiem audzējiem tiks samazināta vidēji par 8%. [15:  Informatīvie ziņojumi “Par veselības reformas pasākumu īstenošanas rezultātiem veselības aprūpē 2018.gadā” un “Par veselības reformas pasākumu īstenošanas rezultātiem veselības aprūpē 2019.gadā”
] 

Patoloģijas centra ēkas telpu un inženiertehnisko tīklu pielāgošanas remontdarbu veikšanas laikā tika konstatēta nepieciešamība veikt papildu būvdarbus, lai nodrošinātu ar autopsiju veikšanu saistītās infrastruktūras modernizāciju, VPC darba plūsmu un reģistratūras darbu. Vienlaicīgi, ņemot vērā, ka medicīnas tehnoloģiju saraksts tika plānots 2016.-2017.gadā un tirgū parādījās jaunās tehnoloģijas un izmeklēšanas metodes, bija nepieciešams papildu laiks, lai pārskatītu plānoto medicīnas tehnoloģiju sarakstu un šo iekārtu tehnisko specifikāciju prasības, kā arī papildināt jauno patoloģijas izmeklējumu manipulācijas tarifus.
Medicīnas tehnoloģiju piegāde, uzstādīšana un nodošana ekspluatācijā tiek nodrošināta atbilstoši RAKUS veiktajiem pasūtījumiem. Medicīnas tehnoloģiju uzstādīšana un nodošana ekspluatācijā ir tieši saistīta ar centra būvdarbu izpildes gaitu. Daļa no medicīnas tehnoloģijām tika piegādātas paralēli remontdarbu procesam. Medicīnas tehnoloģiju nodošana ekspluatācijā ietver arī personāla apmācības darbam ar jaunajām tehnoloģijām, tādējādi šim procesam ir nepieciešams plānot noteiktus laika resursus. Ņemot vērā, ka būvdarbi ir nodoti ekspluatācijā 2020.gada 21.februārī, visu medicīnas tehnoloģiju piegādi, uzstādīšanu un nodošanu ekspluatācijā bija plānots pabeigt līdz 2020.gada 30.aprīlim, bet diemžēl saistībā ar ārkārtas situāciju Covid-19 pandēmijas dēļ uzsāktie darbi kavējās.
Ar labi funkcionējošu VPC palīdzību tiks īstenotas strukturālās reformas veselības aprūpē, nodrošinot labāku onkoloģijas “Zaļā koridora” funkcionēšanu, uzlabojot slimību diagnostiku un samazinot diagnosticēšanai nepieciešamo laiku. 
VPC izveide atbilst Nacionālā attīstības plāna no 2014.gada līdz 2020.gadam šādiem rīcības virzieniem – „Augstražīga un eksportspējīga ražošana un starptautiski konkurētspējīgi pakalpojumi”, “Attīstīta pētniecība, inovācija un augstākā izglītība” un “Vesels un darbspējīgs cilvēks”. Tāpat VPC izveide atbilst „Latvijas ilgtspējīgas attīstības stratēģijai līdz 2030. gadam” (Latvija 2030) un „Nacionālo reformu programmu stratēģija „ES2020””.
Detalizēta informācija par Patoloģijas centram piešķirtā finansējuma izlietojumu pieejama informatīvajos ziņojumos “Par veselības reformas pasākumu īstenošanas rezultātiem veselības aprūpē 2018.gadā” un “Par veselības reformas pasākumu īstenošanas rezultātiem veselības aprūpē 2019.gadā”. 

3.13. Izstrādāt valstī vienotu patoloģijas izmeklējumu datu bāzi onkoloģijā un vienotu patoloģiskā izmeklējuma protokolu biežāk sastopamajām onkoloģiskām slimībām.
Šobrīd notiek Valsts Patoloģijas centra modernizācija, kas paredz ieviest jaunas izmeklēšanas metodes ļaundabīgo audzēju diagnostikā un personalizētā ārstēšanā, kas ļaus paātrināt diagnozes noteikšanas laiku. Ieviešot personalizēto diagnostiku, būs iespēja precīzi noteikt audzēja veidu un piemeklēt efektīvāko ārstēšanas metodi, īpaši medikamentozo terapiju. 
Nepietiekamā finansējuma un cilvēkresursu pieejamības dēļ, pasākums pārcelts uz jauno onkoloģijas plānu 2022. – 2024. gadam.

3.14. Pārskatīt patoloģijas izmeklējumus onkoloģijas jomā.
Latvijas Patologu asociācija 2016. gada nogalē NVD iesniedza pieteikumus astoņu manipulāciju tarifu pārrēķinam (manipulācijām ar kodiem 54001, 54002, 54003, 54007, 54008, 54009, 54010, 54016) un 4 jaunu manipulāciju iekļaušanai (Biopsijas un operācijas materiāla imūnhistoķīmija piena dziedzera audzēja gadījumā (jau esošs izmeklējums, sasaistāms ar manipulāciju 54016, kam nepieciešams piešķirt jaunu kodu; piešķirts kods 54013), Operācijas un biopsijas materiālā fluorescences in situ hibridizācijas izmeklējums mutāciju noteikšanai (jau esošs izmeklējums, sasaistāms ar manipulāciju 54016, kam nepieciešams piešķirt jaunu kodu; piešķirts kods 54011), Biopsijas un operācijas materiāla imūnhistoķīmija limfoproliferatīvo slimību gadījumā (piešķirts kods 54014), Operācijas un biopsijas materiālā reālā laika polimerāzes ķēdes reakcija mutāciju noteikšanai (piešķirts kods 54012)) Noteikumos Nr.1529 (tagad Noteikumi Nr. 555). 
Izvērtējot esošo situāciju un iesniegtos Latvijas Patologu asociācijas pieteikumus manipulāciju tarifu pārrēķiniem un jaunu manipulāciju iekļaušanai, uz doto brīdi ir iekļautas manipulācijas 54013 (Biopsijas un operācijas materiāla imūnhistoķīmija piena dziedzera audzēja gadījumā) un 54014 (Biopsijas un operācijas materiāla imūnhistoķīmija limfoproliferatīvo slimību gadījumā).
Papildus NVD ir veicis aprēķinus un iekļaušanai valsts apmaksājamo veselības aprūpes pakalpojumu klāstā ir izveidojis jaunu veselības aprūpes pakalpojuma manipulācija Operācijas un biopsijas materiālā fluorescences in situ hibridizācijas izmeklējums mutāciju noteikšanai krūts audzēja gadījumā.

3.15. Nodrošināt multidisciplināru un multiprofesionālu pieeju onkoloģisko pacientu ārstēšanā un aprūpē. 
[bookmark: _Hlk514420576]Lai nodrošinātu multidisciplināru un multiprofesionālu pieeju onkoloģisko pacientu ārstēšanā un aprūpē, ir papildināti ļaundabīgo audzēju primārās un sekundārās diagnostikas apmaksas nosacījumi, iekļaujot anestēziju apmaksu, lai onkoloģisko slimību diagnostisko manipulāciju sastāvā ietilpstošā anestēzija tiktu apmaksāta no nekvotētajiem līdzekļiem, tādējādi stiprinot onkoloģisko slimību diagnostiskā iesaistīto speciālistu komandas darbu.
No 2019. gada 1. novembra RAKUS stacionārā “Latvijas Onkoloģijas centrs” darbu uzsāka Psihoemocionālā atbalsta centrs. Centrs sniedz atbalstu klātienē, kā arī pa telefonu pacientiem, kuri ir uzzinājuši diagnozi “onkoloģiska slimība”, saņem ārstēšanu vai ir novērošanā, kā arī ir saskārušies ar kādām citām sociālām problēmām un nezina, kā tās risināt. Centra darbinieki konsultē pacientus arī nodaļās un citos RAKUS stacionāros.
Pasākums pārcelts uz jauno onkoloģijas plānu 2022. – 2024. gadam.

3.16. Nodrošināt pēctecīgu onkoloģisko pacientu veselības aprūpi (dinamisko novērošanu):
-	noteikt, kuros gadījumos un kādu laika periodu pacients atrodas onkologa ķīmijterapeita  uzraudzībā un kad pāriet ģimenes ārsta vai cita speciālista (piemēram, fizikālās rehabilitācijas medicīnas ārsta u.c.) uzraudzībā;
-	izstrādāt rekomendācijas izrakstam (Dinamiskās novērošanas plāns) paredzēja izstrādāt dinamiskās novērošanas kārtību pacientiem ar Latvijā biežāk sastopamiem ļaundabīgajiem audzējiem. 
NVD vadītā ESF līdzfinansētā projekta Nr.9.2.3.0./15/I/001 „Veselības tīklu attīstības vadlīniju un kvalitātes nodrošināšanas sistēmas izstrāde un ieviešana prioritāro veselības jomu ietvaros” īstenošanai tika veikti iepirkumi “Klīnisko vadlīniju identificēšana un tām atbilstošo klīnisko algoritmu, klīnisko ceļu un indikatoru izstrāde prioritārajās veselības jomās” (id. Nr. VM NVD 2016/7 ESF un Nr. VM NVD 2017/41 ESF) un atbilstoši noslēgti līgumi ar RSU un ar Latvijas Ārstu biedrību par klīnisko vadlīniju identificēšanu un tām atbilstošo klīnisko algoritmu, klīnisko ceļu un indikatoru izstrādi prioritārajās veselības jomās, tajā skaitā, onkoloģijas jomā. Darbs tika pabeigts 2020. gadā un tā rezultātā izstrādāti klīniskie algoritmi, klīniskie (pacientu) ceļi un kvalitātes indikatori, kas nosaka dinamiskās novērošanas kārtību pacientiem ar Latvijā biežāk sastopamiem ļaundabīgajiem audzējiem. Klīniskie algoritmi, klīniskie ceļi un kvalitātes indikatori ir publicēti SPKC tīmekļa vietnē https://www.vmnvd.gov.lv/lv/projekts/izstradati-kliniskie-algoritmi-kliniskie-celi-un-kvalitates-indikatori-onkologisko-slimibu-joma.
 
3.1.7. Izstrādāt pacienta „ceļa karti”, ietverot diagnostiku, ārstēšanu un dinamisko novērošanu,  psihosociālo  rehabilitāciju pēc ārstēšanās kursa beigām. 
Pēctecīgi, pēc aktīvā ārstēšanas posma beigām, onkoloģiskajiem pacientiem un viņu tuviniekiem tiek piedāvāti psihosociālās rehabilitācijas pakalpojumi, atbilstoši Saeimas 2017. gada 12. janvārī veiktajiem grozījumiem Sociālo pakalpojumu un sociālās palīdzības likumā, Labklājības ministrija no 2018. gada uzsākusi finansēt psihosociālās rehabilitācijas pakalpojumu personām ar onkoloģisku slimību un to tuviniekiem, biedrība „Dzīvības koks” sadarbībā ar nozares ekspertiem un speciālistiem, izstrādājusi psihosociālās rehabilitācijas programmu „Spēka Avots”. Līdz 2017. gadam tika īstenotas 42 programmas par ziedojumos piesaistītiem līdzekļiem. Kopš 2018. gada psihosociālā rehabilitācija onkoloģiskajiem pacientiem un viņu tuviniekiem ir valsts apmaksāta programma, ko ievieš biedrība “Dzīvības koks”. 
Pakalpojumus, kurus nodrošina:
•	Fiziskās aktivitātes: fizioterapija, nūjošana, rīta rosme u.c. aktivitātes.
•	Speciālistu lekcijas onkoloģijā, imunoloģijā, fitoterapijā, uztura zinātnē u.c. nozarēs.
•	Grupu terapijas un mākslu terapijas nodarbības psihologu, psihoterapeitu, mākslu terapeitu vadībā.
•	Savstarpējais atbalsts: sarunas un iespēja būt starp cilvēkiem ar līdzīgu pieredzi.
•	Programmu veidi: atkarībā no diagnozes, vecuma, kā arī programmas kopā ar tuviniekiem.
•	Programmas ilgums: sešas dienas ar nakšņošanu un ēdināšanu.
Programma tiek plānota:
•	Krūts un ginekoloģiskās onkoloģiskās slimības sievietēm vecumā līdz 50 gadiem;
•	Krūts un ginekoloģiskās slimības sievietēm visiem vecumiem;
•	Onkoloģiskās slimības vīriešiem visiem vecumiem;
•	Gremošanas orgānu sistēmas onkoloģiskās slimības vīriešiem un sievietēm visiem vecumiem;
•	Ādas vēzis un melanoma vīriešiem un sievietēm visiem vecumiem;
•	Hematoloģiskie audzēji vīriešiem un sievietēm visiem vecumiem;
•	Elpošanas orgānu, sejas, kakla audzēji vīriešiem un sievietēm visiem vecumiem;
•	Pāru programma, cilvēks pēc onkoloģiskas slimības kopā ar tuvinieku;
•	Bērni ar onkoloģiskām slimībām kopā ar vecākiem.

Papildus ESF līdzfinansētā projekta Nr.9.2.3.0./15/I/001 „Veselības tīklu attīstības vadlīniju un kvalitātes nodrošināšanas sistēmas izstrāde un ieviešana prioritāro veselības jomu ietvaros” īstenošanai NVD 2018. gada 20.augustā noslēdza līgumu ar personu apvienību “RSU un Latvijas Ārstu biedrība” par „Klīnisko vadlīniju identificēšana un tām atbilstošo klīnisko algoritmu, klīnisko ceļu un indikatoru izstrāde onkoloģisko slimību jomā”. Darbs tika pabeigts 2020. gadā un tā rezultātā izstrādāti klīniskie algoritmi, klīniskie (pacientu) ceļi un kvalitātes indikatori par šādām onkoloģisko slimību tēmām:
· Latvijā biežāk sastopamo ļaundabīgo audzēju primārā un metastāžu vizuālā diagnostika;
· Latvijā biežāk sastopamo ļaundabīgo audzēju primārā un metastāžu terapija;
· Vēža slimnieku dinamiskā novērošana;
· Vēža izraisītu sāpju terapija;
· Vēža slimnieku rehabilitācija.
Dokumentus izstrādājuši Latvijas vadošie attiecīgās jomas speciālisti, balstoties uz pasaulē pielietotām starptautiski atzītu organizāciju aprobētām klīniskajām vadlīnijām, pielāgojot tajās ietvertos ieteikumus Latvijas situācijai.
Klīniskie algoritmi, klīniskie ceļi un kvalitātes indikatori ir publicēti SPKC tīmekļa vietnē https://www.vmnvd.gov.lv/lv/projekts/izstradati-kliniskie-algoritmi-kliniskie-celi-un-kvalitates-indikatori-onkologisko-slimibu-joma.


3.18. Izvērtēšanai iesniegto onkoloģisko pacientu ārstēšanai lietojamo zāļu sarindošana prioritārā kārtībā pēc klīniskās efektivitātes kritērijiem papildus piešķirtā finansējuma izlietojuma optimizēšanai.
paredzēja izstrādāt onkoloģisko pacientu ārstēšanā lietojamo zāļu klīniskās efektivitātes un drošības vērtēšanas kritērijus.  
NVD 2017. gadā ir izstrādājis kritērijus onkoloģisko pacientu ārstēšanā lietojamo zāļu klīniskās efektivitātes un drošības vērtēšanai, lai nodrošinātu, ka papildu finansējuma piešķiršanas gadījumā kā prioritāras apmaksājamo zāļu sarakstā tiek iekļautas zāles ar augstāku klīniskās efektivitātes novērtējumu.
Jaunu zāļu iekļaušanai KZS tiek piemērots onkoloģiskais rīks, kā rezultātā zāles tiek prioritizētas atbilstoši klīniskās efektivitātes kritērijiem, lai racionāli izmantotu papildus piešķirto finansējumu. Būtiska jauno inovatīvo zāļu iekļaušana KZS, izmantojot onkoloģisko rīku, tika uzsākta  no 2018. gada, iekļaujot jaunus inovatīvus medikamentus gastroenteropātisku audzēju, metastātiska plaušu audzēja, metastātiska zarnu audzēja, metastātiska prostatas audzēja, HER2 pozitīva metastātiska krūts vēža, olnīcu audzēja, noteikta tipa limfoleikozes un metastātiskas ādas melanomas ārstēšanai. 2019. gadā jauni medikamenti iekļauti noteikta veida aknu vēža un vairogdziedzera vēža, HER2 negatīva metastatiska krūts vēža ārstēšanai, kā arī terapijas izvēles paplašināšanai metastātiska zarnu audzēja gadījumā, kā arī nodrošināta terapijas turpināšana ar jaunajām inovatīvajām zālēm, kas tika iekļautas KZS 2018. gadā. Savukārt 2020. gadā jauni medikamenti iekļauti ALK mutācijas pozitīva nesīkšūnu plaušu vēža un nesīkšūnu plaušu vēža ar PD-L1 ekspresiju ārstēšanai, akūtas mieloleikozes  un noteikta tipa Hodžkina limfomas,  acs melanomas ārstēšanai, kā arī terapijas izvēles paplašināšanai krūts vēža un prostatas vēža gadījumā pacientiem ar osteolītiskām metastāzēm kaulos, papildus iekļauti zarnu tīrīšanas līdzekļi pacientiem pirms kolonoskopijas veikšanas. Bez tam 2020. gadā pacientiem paplašinātas terapijas iespējas metastātiska plaušu vēža, HER2-negatīva metastātiska krūts vēža, metastātiska zarnu audzēja, metastatiska prostatas audzēja, metastatiskas ādas melanomas, folikulāras limfomas ārstēšanai, kā arī nodrošināta terapijas turpināšana ar medikamentiem, kas iekļauti KZS 2018. gadā un 2019.gadā. Kopumā 2018. gadā terapiju ar jaunajām inovatīvajām izmaksu efektīvām zālēm saņēma 482 pacienti, 2019. gadā 1023 pacienti, bet 2020.gadā jau 1370 pacienti.
Bez tam, lai nodrošinātu jaunu zāļu iekļaušanas kompensējamo zāļu sarakstā lēmuma procesa caurskatāmību, NVD ir izstrādājis un lēmuma pieņemšanas procesā izmanto sekojošus kritērijus:
· Iesniegumu iesniegšanas hronoloģija;
· Medicīniskā nepieciešamība - nenoklātās vajadzības (unmet need), zāļu vieta attiecīgās slimības ārstēšanas shēmā, pacientu mērķa grupa;
· Zāļu terapeitiskā efektivitāte, salīdzinot ar citu pieejamo ārstēšanas veidu;
· Medikamenta vieta (punktu skaits) pēc prioritizācijas rīka piemērošanas
· Atbilstība slimību ārstēšanas shēmām un starptautiskajām ārstēšanas vadlīnijām;
· Citu valstu veiktie zāļu vērtējumi;
· Ārstu profesionālo asociāciju ieteikumi/ prioritātes/ viedoklis par medikamentozās ārstēšanas prioritātēm, zāļu vietu terapijā un prioritārām pacientu mērķa grupām;
· Izmaksu efektivitātes novērtējums atbilstoši zāļu ekonomiskās novērtēšanas vadlīnijām;
· Ietekme uz budžetu;
- Ražotāja finansiālā līdzdalība izmaksu samazināšanā.
Kritēriji ievietoti NVD tīmekļa vietnē https://www.vmnvd.gov.lv/lv/kompensacijas-kartiba.
3.19. Parenterāli lietojamo ķīmijterapijas zāļu (izņemot C saraksta zāles) apmaksas novirzīšana no ambulatorajai ārstēšanai paredzēto zāļu iegādes izdevumu kompensācijas sistēmas uz centralizētā iepirkuma sistēmu”.  
[bookmark: _Hlk514847962]Parenterāli ievadāmo zāļu sarakstā iekļautie medikamenti no 2019. gada 1.janvāra pacientiem tiek nodrošināti centralizētā iepirkuma kārtībā,  līdz ar to tika aktualizēts KZS, no ambulatoro zāļu iegādes kompensācijas sistēmas diagnožu grupas Audzēji (C00-C97; D37-D48) gadījumā svītrojot parenterāli ievadāmos onkoloģiskos līdzekļus ar zāļu vispārīgo nosaukumu Ondasetronum, Granisetronum, Palonosetronum, Thyrotropinum, Cyclophosphamidum, Methotrexatum, Fluorouracilum, Gemcitabinum, Vinblastinum, Vinorelbinum, Etoposidum, Paclitaxelum, Docetaxelum, Doxorubicinum, Epirubicinum, Mitoxantronum, Cisplatinum, Carboplatinum, Oxaliplatinum, Topotecanum, Irinotecanum, Bortezomibum, Ac.ibandronicum, Ac.zoledronicum, Calcii folinatum, savukārt 2020.gadā parenterālo zāļu saraksts tika papildināts ar Bendamustinum.
3.20. Veikt aprēķinus par audzēju paredzes marķieru noteikšanas izmaksām dažādu lokalizāciju audzēju gadījumā (piemēram, kolorektāla audzēja, nesīkšūnu plaušu audzēja, kuņģa audzēja, melanomas u.c. audzēju gadījumā).
Lai nodrošinātu minētā pasākuma izpildi, NVD veica aprēķinus par nepieciešamo finansējumu pacientiem ar pozitīvu paredzes marķieri nepieciešamajām zālēm. 
Zāļu iegādes kompensācijas sistēmā inovatīvos medikamentus, tai skaitā personalizēto medicīnu, saņem pacienti ar plaušu vēzi, krūts vēzi, kolorektālo vēzi, olnīcu vēzi, ļaundabīgu ādas melanomu un noteiktām onkohematoloģiskām saslimšanām. KZS iekļaujot zāļes, kuru lietošanai ir nepieciešama biomarķieru noteikšana, vai nu šo analīžu izmaksas tiek iekļautas līgumos ar ražotāju, vai arī to nodrošina valsts.
2021. gadā turpinās darbs pie audzēju paredzes marķieru apmaksas par valsts budžeta līdzekļiem. Lai atvieglotu pacienta ceļu diagnostikas etapā un uzlabotu pretvēža terapijas pieejamību, multidisciplināra ekspertu darba grupa 2021. gadā plāno izveidot molekulārās diagnostikas algoritmus, ar kuriem būtu lietderīgi papildināt onkoloģisko pacientu ceļu diagnostikas un tālākas ārstēšanas etapā.

3.21. Pacientu ārstēšanas personalizētās uzskaites sistēmas izveidošana ārstniecības iestādēs, kas nodrošina onkoloģisko pacientu aprūpi.
Atbilstoši Noteikumu Nr. 555 8. pielikuma 2.2. punktam sākot ar 2019. gada 1. janvāri Dienests par parenterāli ievadāmo zāļu izmantošanu onkoloģisko saslimšanu ārstēšanai ar ārstniecības iestādēm norēķinās pēc tam, kad ārstniecības iestāde ir iesniegusi Dienestā pārskatu par attiecīgo zāļu izlietojumu, norādot informāciju par konkrētā pacienta ārstēšanā izlietoto zāļu daudzumu.
Noteikumi par parenterāli ievadāmo zāļu onkoloģisko saslimšanu ārstēšanai nodrošināšanas kārtību  ir publicēti NVD tīmekļa vietnes www.vmnvd.lv sadaļā Profesionāļiem > Līgumu dokumenti > Līgumi un to pielikumi > Stacionāro veselības aprūpes pakalpojumu līguma paraugs.

3.22. Parenterāli lietojamo ķīmijterapijas zāļu sagatavošanā ieviest speciālās automatizētās šķaidīšanas sistēmas ārstniecības iestādēs, kas nodrošina onkoloģisko pacientu ārstēšanu.
Nodrošinot pasākuma izpildi, 2020. gadā RAKUS tika iegādāta automatizētā šķaidīšanas sistēma parenterāli lietojamo ķīmijterapijas zāļu sagatavošanai, un 2021. gada sākumā – pēc iekārtu un programmatūras testēšanas vairāku mēnešu garumā – tika uzsākts automatizētu zāļu sagatavošanas process onkoloģiskajiem pacientiem, paralēli turpinot personāla apmācību. PSKUS nav iespējams izpildīt finansējuma trūkuma dēļ. LRS ķīmijterapijas pacientu vajadzībām medikamentus gatavo šim mērķim speciāli paredzētā un aprīkotā telpā – slēgta tipa aptiekas nodaļā.
Ņemot vērā to, ka esošajā ķīmijterapijas iezīmēto pakalpojumu programmas apmaksas kārtībā nav iespējams integrēt ķīmijterapijas zāļu jaucējrobotu lietošanu bez visa medikamentu ievades procesa pārskatīšanas, NVD strādā pie medikamentu šķaidīšanas apmaksas kārtības izveides.

3.23. Sagatavot priekšlikumus par jaunu klīniski un ekonomiski efektīvu onkoloģisko pacientu ārstēšanai lietojamo zāļu kompensācijai nepieciešamajiem budžeta līdzekļiem.
NVD ik gadu sagatavoto priekšlikumus par jaunu klīniski un ekonomiski efektīvu onkoloģisko pacientu ārstēšanai lietojamo zāļu kompensācijai nepieciešamajiem budžeta līdzekļiem pieprasījumam jaunajām politikas iniciatīvām. Jautājumu par papildu valsts budžeta līdzekļu piešķiršanu nepieciešamās inovatīvās terapijas turpināšanai, kā arī jaunu zāļu iekļaušanai  vai kompensācijas paplašināšanai onkoloģijas pacientiem ik gadu tiek skatīt valsts budžeta sagatavošanas procesā kopā ar visu ministriju un citu centrālo valsts iestāžu prioritārajiem pasākumiem, ievērojot valsts budžeta finansiālās iespējas.

3.24. Izvērtēt homeopātiskās un antroposofās medicīnas pielietošanas iespējas onkoloģiskiem pacientiem. 
Pasākuma izpilde nav realizēta nepietiekamo cilvēkresursu pieejamības dēļ. 

[bookmark: _Toc87357402]4. Rīcības virziens – Medicīniskā rehabilitācija 
[bookmark: _Toc87357403]un paliatīvā aprūpe

4.1. Uzlabot medicīniskās rehabilitācijas pakalpojumu pieejamību onkoloģiskiem pacientiem.
Medicīniskās rehabilitācijas iespējas un nepieciešamības pacientiem ar diagnosticētām onkoloģiskām saslimšanām, atkarībā no vēža lokalizācijas, ārstēšana un rehabilitācijas nepieciešamība ir ļoti daudzveidīga. Neskatoties uz dažādām vajadzībām, nepieciešamības gadījumā onkoloģiskiem pacientiem ir tiesības saņemt valsts apmaksāto medicīnisko rehabilitāciju. Līdz ar to, arī onkoloģijas pacienti medicīniskās rehabilitācijas pakalpojumus var saņemt stacionāri, dienas stacionārā un ambulatori.
Attiecībā uz medicīnisko rehabilitāciju Noteikumi Nr. 555 3.11. apakšnodaļā ir veikti grozījumi, nosakot medicīniskās rehabilitācijas organizēšanas kārtību. Noteiktā kārtība paredzēta, lai ievērotu vienotus principus funkcionēšanas spēju novērtēšanai, nevis noteiktu rehabilitācijas programmu izstrādi. 
Pacientiem ar onkoloģiskām slimībām, ja ir funkcionēšanas traucējumi, tiek nodrošināta pēctecīga rehabilitācija ambulatori, dienas stacionārā vai diennakts stacionārā. Rehabilitācijas pakalpojumi tiek realizēti programmu veidā. Otrā etapa medicīniskās rehabilitācijas pakalpojumi stacionārā tiek iedalīti subakūto pakalpojumu programmā un ilgtermiņa jeb dinamiskās novērošanas programmā, paredzot pakalpojumu pēctecību/ atkārtošanu pēc noteikta rehabilitācijas plānā atrunātā laika. 2019. gada tika apstiprināta „Neiroonkoloģisko pacientu programma”, bet 2020. gadā ir uzsākts darbs pie programmas izstrādes „Pacientu ar krūts vēzi rehabilitācijas programma” akūtajā un subakūtajā posmā.
2018. gadā ar mērķi veicināt efektīvāku un uz rezultātu orientētu veselības aprūpes pakalpojumu sniegšanu tika rīkota veselības aprūpes pakalpojumu sniedzēju atlase rehabilitācijas pakalpojumu sniegšanai jeb stratēģiskais iepirkums, kas ietver subakūto un ilgtermiņa rehabilitāciju dienas stacionārā, akūto, subakūto un ilgtermiņa rehabilitāciju ambulatori, kā arī agrīnas subakūtas rehabilitācijas pakalpojumus rehabilitācijas gultās, subakūtas kompleksas rehabilitācijas pakalpojumus rehabilitācijas gultās, ilgtermiņa rehabilitācijas pakalpojumus/dinamisko novērošanu, perinātālā periodā radušos stāvokļu rehabilitāciju (P90-P96) un bērnu vispārējo rehabilitāciju. 
[bookmark: _Hlk80884079]2018. gadā tika organizēta “Stacionārās rehabilitācijas pakalpojumu sniedzēju atlase”, kā rezultātā kopš 2019. gada 1. aprīļa stacionāros otrā etapa medicīniskās rehabilitācijas pakalpojumus sniedz IV un V līmeņa ārstniecības iestādēs (izņemot SIA “Jelgavas pilsētas slimnīca” un DRS), V līmeņa specializētajās ārstniecības iestādēs (izņemot SIA “Rīgas Dzemdību nams”) un SIA “Rīgas 2. slimnīca”. Kopš 2019. gada 1. aprīļa visās V - III līmeņa ārstniecības iestādēs pieejami akūtās rehabilitācijas pakalpojumi, tai skaitā onkoloģiskajiem pacientiem. 
Ar mērķi uzlabot multidisciplināras medicīniskās rehabilitācijas pieejamību reģionos, kā arī uzlabot rehabilitācijas pēctecīgu pakalpojumu nodrošināšanu ārstniecības iestādēs, NVD 2020. gada 9. martā izsludināja medicīniskās rehabilitācijas dienas stacionāra pakalpojumu sniedzēju atlasi medicīnisko rehabilitācijas pakalpojuma sniegšanai no 2021. gada 1. janvāra. Ārstniecības iestādes pieteikumu  minētajai pakalpojumu sniedzēju atlasei varēja iesniegt līdz 2020.gada 30.aprīlim. 2020. gada jūnijā atlases rezultātā tika pieņemti lēmumi par līguma slēgšanu ar atlasītajiem pakalpojumu sniedzējiem.
	Kopš 2019. gada 1. aprīļa NRC “Vaivari” ir uzsākuši veikt metodisko vadību rehabilitācijā. Metodisko darbu kontekstā tiek izstrādāti vienoti novērtēšanas algoritmi, protokoli, vadlīnijas un pacientu ceļi. 2020. gadā tika turpināts klīniski metodiskās vadības process, ieviesta praksē vienota pieeja subakūtās rehabilitācijas un ilgtermiņa rehabilitācijas jeb dinamiskās novērošanas pacientu aprūpes līmeņu noteikšanai stacionāros, veikta izstrādāto rehabilitācijas procesam nepieciešamo, uz pierādījumiem balstīto pacientu novērtēšanas dokumentu izstrāde, ieviešana un aprobācija, ieviestas rekomendācijas pirmreizējas protezēšanas pacientu sagatavošanai rehabilitācijai un protezēšanai, kā arī izstrādāta un ieviesta praksē vienota pieeju insulta un muguras sāpju pacientu rehabilitācijai.

4.2. Uzlabot medicīniskās rehabilitācijas pakalpojumu sniedzēju zināšanas un prasmes darbā ar onkoloģisko slimību pacientiem
2018. gadā ar mērķi veicināt efektīvāku un uz rezultātu orientētu veselības aprūpes pakalpojumu sniegšanu tika rīkota veselības aprūpes pakalpojumu sniedzēju atlase rehabilitācijas pakalpojumu sniegšanai jeb stratēģiskais iepirkums, kas ietver subakūto un ilgtermiņa rehabilitāciju dienas stacionārā, akūto, subakūto un ilgtermiņa rehabilitāciju ambulatori, kā arī agrīnas subakūtas rehabilitācijas pakalpojumus rehabilitācijas gultās, subakūtas kompleksas rehabilitācijas pakalpojumus rehabilitācijas gultās, ilgtermiņa rehabilitācijas pakalpojumus/dinamisko novērošanu, perinātālā periodā radušos stāvokļu rehabilitāciju (P90-P96) un bērnu vispārējo rehabilitāciju. 
RSU:
1. Izstrādāti “Klīniskie algoritmi, pacientu ceļi un indikatori” NVD vadītā ESF līdzfinansētā projekta ietvaros (projekts Nr.9.2.3.0./15/I/001) „Veselības tīklu attīstības vadlīniju un kvalitātes nodrošināšanas sistēmas izstrāde un ieviešana prioritāro veselības jomu ietvaros” onkoloģisko slimību jomā.
2. Saturiski pilnveidota otrā līmeņa augstākās izglītības studiju programma “Rezidentūra medicīnā”:
2.1. specialitātē “Fizikālās un rehabilitācijas medicīnas ārsts”, ietverot aktuālākās nostādnes onkoloģisko pacientu rehabilitācijā, tai skaitā pilnveidojot studiju kursa “Onkoloģija” saturu un teorētisko izglītību papildinot ar semināriem atbilstoši NVD vadītā ESF līdzfinansētā projekta ietvaros (projekts Nr.9.2.3.0./15/I/001) izstrādātajiem dokumentiem  „Veselības tīklu attīstības vadlīniju un kvalitātes nodrošināšanas sistēmas izstrāde un ieviešana prioritāro veselības jomu ietvaros” onkoloģisko slimību jomā;
2.2. specialitātē “Psihoterpeits” teorētiskās izglītības sadaļā, ietverot klīniskos algoritmus, klīniskos ceļus un kvalitātes indikatorus, atbilstoši NVD vadītā ESF līdzfinansētā projekta ietvaros (projekts Nr.9.2.3.0./15/I/001) izstrādātajiem dokumentiem  „Veselības tīklu attīstības vadlīniju un kvalitātes nodrošināšanas sistēmas izstrāde un ieviešana prioritāro veselības jomu ietvaros” onkoloģisko slimību jomā.
3. Saturiski pilnveidota profesionālā maģistra studiju programma “Mākslas terapija” attiecībā uz onkoloģisko pacientu psihosociālo rehabilitāciju:
3.1. pilnveidots studiju kursu saturs, kuros studējošie apgūst mākslas terapijas tehnoloģiju darbā ar onkoloģisko pacientu grupu. Saturs realizēts gan teorētiskā, gan simulāciju/lomu spēļu formā šādos kursos: 
a) Specializācija I [Mūzikas terapija I, Drāmas terapija I, Vizuāli plastiskās mākslas terapija I, Deju un kustību terapija I) - uz mākslu balstītās izvērtēšanas saturiskajā blokā, 
b) Specializācija II [Mūzikas terapija II, Drāmas terapija II, Vizuāli plastiskās mākslas terapija II, Deju un kustību terapija II) - divos saturiskajos blokos - metodes un tehnikas darbā ar individuālu pacientu onkoloģijā; metodes un tehnikas darbā ar onkoloģisku pacientu grupu, 
c) Mākslu terapijas pamatprincipi darbā ar dažādām klientu/pacientu grupām,
d) Individuālā konsultēšana un psihodinamika,
e) Grupu konsultēšana mākslu terapijā.  
3.2. īstenotas klīniskās prakses, nodrošinot studējošajiem praktisku pieredzi darbā ar šo pacientu grupu (studiju kursi - Individuālā mākslu terapija grupā praksē un Mākslu terapija grupā praksē) gan bērnu, gan pieaugušo grupā.
4. Ārstniecības personu apmācības profesionālās kvalifikācijas tālākizglītības ietvaros (ESF 9.2.6. specifiskā atbalsta mērķa “Uzlabot ārstniecības un ārstniecības atbalsta personāla  kvalifikāciju” ietvaros) RSU realizējusi šādas neformālās izglītības programmas onkoloģijas jomā:
a) Paliatīvā aprūpe;
b) Onkoloģijas pacientiem raksturīgu kritisko stāvokļu simulācijas un to analīze;
c) Onkoloģisko saslimšanu savlaicīga diagnostika bērniem un pieaugušajiem;
d) Ļaundabīgo audzēju ārstēšanas metodes;
e) Jaunākās tendences onkoloģisku saslimšanu profilaksē, diagnostikā, ārstēšanā, rehabilitācijā un ķīmijterapijā;
f) Rehabilitācija onkoloģiskiem pacientiem akūtā, subakūtā un ilgtermiņa rehabilitācijas periodā (2019. gadā). 

4.3. Attīstīt un pilnveidot paliatīvās aprūpes pakalpojumu jomu, uzlabojot pakalpojuma pieejamību, kvalitāti un aprūpes nepārtrauktību 
 2020. gada 15. decembrī MK tika apstiprināts VM sadarbībā ar LM izstrādātais konceptuālais ziņojums “Par situāciju paliatīvajā aprūpē Latvijā un nepieciešamajām izmaiņām paliatīvās aprūpes pakalpojumu pieejamības nodrošināšanā” . Ziņojumā ir apkopota informācija par pašreiz pieejamajiem paliatīvās aprūpes pakalpojumiem Latvijā, kā arī apkopoti nozares speciālistu un iesaistīto institūciju ieteikumi paliatīvās aprūpes uzlabošanai. Analizējot esošo situāciju, pieejamos cilvēkresursus un veselības nozares finansējumu, secināms, ka valsts apmaksāto paliatīvās aprūpes pakalpojumu apmērs gan pieaugušajiem, gan bērniem ir nepietiekams, pakalpojumu sniegšanas struktūra ir sadrumstalota, kā arī nav atrodama vienota informācija par pakalpojumu saņemšanas iespējām. 
Ņemot vērā sabiedrības struktūras mainību – iedzīvotāju novecošanu, onkoloģisko un citu slimību pieaugumu un to, ka palielinās diagnostikas un ārstēšanas iespējas, kā arī pagarinās cilvēku dzīves ilgums - šobrīd pieaug un nākotnē ievērojami palielināsies to cilvēku skaits, kuriem būs nepieciešama paliatīvā aprūpe. 
VM un LM mērķis ir izveidot visaptverošu, uz  cilvēku centrētu paliatīvo aprūpi, kas neatkarīgi no iedzīvotāju sociālekonomiskā stāvokļa nodrošinātu savlaicīgus, kvalitatīvus un izmaksu ziņā pieejamus pakalpojumus, tai skaitā psihoemocionālo atbalstu dzīves nogalē gan cilvēkam, gan viņa ģimenei.
Lai gan kopumā paliatīvās aprūpes pakalpojumi tiek nodrošināti, paliatīvās aprūpes pakalpojumu jomu nepieciešams attīstīt un pilnveidot multidisciplināri, uzlabojot pakalpojuma pieejamību un aprūpes nepārtrauktību, kā arī nepieciešams uzlabot ārstniecības personu un sociālās jomas speciālistu sadarbību. Paliatīvās aprūpes pacientu aprūpē nepieciešama ne tikai multidisciplināra, bet arī starpnozaru sadarbība, tai skaitā izvērtējot hospisa pakalpojumu nepieciešamību, nedziedināmi slimo pacientu aprūpei.
No 2019. gada 1. aprīļa PSKUS ir atvērta paliatīvās aprūpes nodaļa un tiek nodrošināti no valsts budžeta līdzekļiem apmaksāti veselības aprūpes pakalpojumi paliatīvajā aprūpē. No 2018. gada 1. septembri Noteikumos Nr. 555 tika iekļauta aprūpes epizode paliatīvās aprūpes speciālistiem. 
Rehabilitācijas pakalpojumu kvalitātes uzlabošanas nolūkā 2018. gadā tika veikta rehabilitācijas pakalpojumu sniedzēju stratēģiskā atlase (turpmāk  - Atlase). Atlases nolikumā ir atrunāts, ka pirms medicīniskās rehabilitācijas pakalpojumu saņemšanas fizikālās un rehabilitācijas medicīnas ārstam ir jāveic pacienta (tajā skaitā, onkoloģisko pacientu) funkcionālo traucējumu novērtējums kompleksi (vienā vai vismaz divos funkcionēšanas veidos), kā arī jānosaka funkcionēšanas traucējumu pakāpi – funkcionēšanas traucējumu nav, funkcionēšanas traucējumi ir viegli, mēreni, smagi vai ļoti smagi. Attiecīgi funkcionālo traucējumu veidam un pakāpei, ārstam izsniedzot nosūtījumu uz nepieciešamo medicīnisko rehabilitāciju stacionārā, dienas stacionārā vai ambulatori. Turklāt ir noteikts, ka pirms medicīniskās rehabilitācijas uzsākšanas un pacienta funkcionālā stāvokļa uzsākšanas ir jāizveido pacienta individuālais rehabilitācijas plāns.

4.4. Pilnveidot paliatīvās aprūpes pakalpojumu bērniem 
Bērnu paliatīvās aprūpes biedrība (turpmāk - Biedrība) kā NVO galvenā darbība ir vērsta uz bērnu PA pakalpojumu pieejamības un veseluma uzlabošanu Latvijā. Bērnu paliatīvās aprūpes pakalpojumus nodrošina starpdisciplināra paliatīvās aprūpes komanda. Līdz šim valsts apmaksāja tikai bērnu PA ārstniecības un psiholoģiska atbalsta  pakalpojumus. Rīgas iedzīvotājiem psihosociālo rehabilitāciju PA esošiem bērniem un viņu ģimenes locekļiem finansēja pašvaldība, savukārt pārējiem pacientiem tā bija atkarīga no Biedrības piesaistītajiem ziedojumiem. Pamatojoties uz grozījumiem Sociālo pakalpojumu un sociālās palīdzības likuma 13.panta 2.1 daļā, sākot ar 2018. gadu Biedrībai deleģēts nodrošināt valsts apmaksātu psihosociālās rehabilitācijas pakalpojumus, PA mājās saņemošajiem bērniem un viņu ģimenes locekļiem. 2018. gadā PA komandas darbā pakalpojuma mājās nodrošināšanā iesaistījās trīs komandas (sociālie darbinieki un kapelāni), nodrošinot psihosociālās rehabilitācijas pakalpojumus ne tikai Rīgā un Rīgas reģionā dzīvojošajām ģimenēm, kā tas bija līdz šim, bet arī ģimenēm visā Latvijas teritorijā. 2018. gadā izdevies panākt, ka starpdisciplinārās bērnu paliatīvās aprūpes pakalpojums ir valsts apmaksāts.
Biedrība uzsākusi multifunkcionāla bērnu paliatīvās aprūpes centra-hospisa “Sapņu tilti” izveides projektu. 07.02.18. organizēta preses konference ar mērķis informēt sabiedrību par Biedrības ieceri Latvijā  izveidot pirmo  multifunkcionālo bērnu paliatīvās aprūpes centru – hospisu, kurā plānots sniegt jaunus pakalpojumus PA esošajiem bērniem un viņu ģimenes locekļiem.
Biedrība turpina uzsākto sadarbību ar vairākām NVO (biedrība „Aizputes Samarietis”, Bērnu slimnīcas fonds,  biedrība „Dižvanagi” u.c.), lai sekmētu vienotas izpratnes veidošanu par PA, par savstarpējo informācijas apmaiņu, par iesaistīšanos un pilsoniskas sadarbības veidošanu bērnu PA. Plānotās sadarbības rezultātā iedzīvotāji plašāk tika iepazīstināti ar bērnu PA, biedrības sniegtajiem pakalpojumiem, brīvprātīgo darbu un dažādajiem biedrības organizētajiem pasākumiem.
Biedrības mājas lapā www.palliative.lv lasāma aktuālā informācija par dažādām biedrības aktivitātēm, informācija par PA, slimību grupām, multidisciplināro komandu u.c.. Aktuālā informācija tiek publicēta Biedrības sociālo tīklu lapās, piemēram, informācija par Pasaules paliatīvās aprūpes un hospisa dienu, Pasaules Reto slimību dienu u.c.
Biedrība izstrādājusi, uzņēmusi jaunu dokumentālu filmu “Kopā būt”, lai sekmētu sabiedrības izpratni par bērnu PA un mazinātu mītus par to. Filma ievietota 2019. gadā  YouTube.
Lai veicinātu starptautisku sadarbību un atpazīstamību, speciālistu kvalifikācijas paaugstināšanu, kā arī, lai dalītos ar uzkrātajām zināšanām un paliatīvās aprūpes pieredzē ar citām valstīm, Biedrības biedri piedalījušies vairākos starptautiskos semināros un konferencēs, kongresos ar 11 mutiskām un 6 postera prezentācijām, 3 konferenču sēžu darba vadību (Liepājā, Rīgā, Romā, Minskā).
Turpinot iesākto izglītības darbu bērnu paliatīvās aprūpes jomā, novadīti lekciju kursi „Pediatrijas pamati un klīniskais sociālais darbs”(iekļauta arī bērnu paliatīvās aprūpes tēma) un „Paliatīvā aprūpe” RSU Sabiedrības veselības un sociālās labklājības fakultātes sociālā darba studentiem. 
Atzīmējot Pasaules Paliatīvās aprūpes un hospisa dienu, Biedrība, sadarbībā ar “Nutricia” speciālistiem,13.10. organizēta prakstiskās gatavošanas Meistarklase “Uztura terapijas risinājumi paliatīvās aprūpes pacientiem”, kurā piedalījās vecāki, medicīnas speciālisti, lai pilnveidotu savas zināšanas, kā no speciālajiem maisījumiem pagatavot garšīgus ēdienus un paaugstināt ēdiena kalorāžu pacientiem, kas cieš no nepietiekama uztura uzņemšanas.
Biedrība, sadarbībā ar Navarras Universitāti,  sagatavojusi materiālu par bērnu paliatīvo aprūpi Latvijā, publicēšanai Eiropas Paliatīvās Aprūpes Atlasā (EAPC European Atlas of Palliative Care), kura rezultātus  plāno prezentēt 16. Pasaules paliatīvās aprūpes kongresā 2019. gada maijā Berlīnē.
2018. gadā Biedrības īstenotais ESF projekts tika izvirzīts, kā viens no veiksmīgāk īstenotajiem projektiem un izvirzīts ievietošanai Eiropas Komisijas mājas lapā. Biedrība sagatavojusi materiālu par projekta īstenošanu, tas ievietots EK ESF mājas lapā http://ec.europa.eu/esf/main.jsp?catId=46&langId=en&projectId=2919.
Bērnu paliatīvās aprūpes biedrības vecāku iniciatīvas grupas pārstāvji,  Biedrības mērķa grupas interešu aizstāvībai, aktīvi iesaistās RD Personu ar invaliditāti NVO konsultatīvajā padomes darbā, piedalījušies publikāciju sagatavošanā masu medijiem, snieguši intervijas TV, radio raidījumos, iesaistījušies Biedribas labdarības akciju organizēšanā u.c.
Sadarbībā ar “Micrec PM” un “Mārtiņa Freimaņa fonds”, īstenota koncertu sērija “Mans draugs Mārtiņš Freimanis” visā Latvijā, kuras  virsmērķis bija atbalstītu neizārstējami slimu bērnu aprūpes multifunkcionālā centra “Sapņu tilti” izveidi. Ikvienā tūres koncertā bija iespēja dzirdēt informāciju par bērnu PA un centra „Sapņu tilti” izveidi, mērķiem, noskatīties īsu informatīvu video, kā arī veikt ziedojumu.
Biedrības darbinieki novadīja mācību seminārus “Kā mēs jums varam palīdzēt lidostā?” darbiniekiem lidostā “Rīga” ar mērķi informēt darbiniekus par bērnu PA un iepazīstināt ar pacientu specifiskām vajadzībām, t.sk. medicīnas ierīču klātesamību, tiem ceļojot.
Biedrības darbinieki novadīja lekciju brīvprātīgajiem, strādājošiem Latvijas Onkoloģijas centrā par bērnu PA Latvijā.

Lai paplašinātu multisdisciplinārās komandas pakalpojuma pieejamību reģionos, VM realizē ESF projektu “Ārstniecības un ārstniecības atbalsta personu pieejamības uzlabošana ārpus Rīgas” Nr. 9.2.5.0/17/I/001, lai iedzīvotājiem ārpus Rīgas uzlabotu ārstniecības personu un valsts finansēto veselības aprūpes pakalpojumu pieejamību prioritārajās veselības jomās - sirds un asinsvadu, onkoloģijas, bērnu, sākot no perinatālā un neonatālā perioda, un garīgās veselības jomā, projektā piešķir naudas kompensācijas, ja speciālists strādā reģionā.

4.5. Uzlabot bērnu paliatīvās aprūpes mobilo pakalpojumu pieejamību  
BKUS Paliatīvās aprūpes komandas speciālisti 2020. gadā​​​​​ uzsākuši sniegt  attālinātas konsultācijas paliatīvajā aprūpē esošajiem pacientiem un viņu ģimenes locekļiem 24/7. Izstrādāta  bukleta “Ceļvedis bērnu paliatīvajā aprūpē” par bērnu paliatīvo aprūpi jauna redakcionāla versija. 
Lai paplašinātu multisdisciplinārās komandas pakalpojuma pieejamību reģionos, VM realizē ESF projektu “Ārstniecības un ārstniecības atbalsta personu pieejamības uzlabošana ārpus Rīgas” Nr. 9.2.5.0/17/I/001, lai iedzīvotājiem ārpus Rīgas uzlabotu ārstniecības personu un valsts finansēto veselības aprūpes pakalpojumu pieejamību prioritārajās veselības jomās - sirds un asinsvadu, onkoloģijas, bērnu, sākot no perinatālā un neonatālā perioda, un garīgās veselības jomā, projektā piešķir naudas kompensācijas, ja speciālists strādā reģionā.

4.6. Uzlabot ārstniecības personu zināšanas par paliatīvo aprūpi un adekvātu atsāpināšanas terapiju
Ārstniecības personu apmācība profesionālās kvalifikācijas tālākizglītības ietvaros (ESF 9.2.6.specifiskā atbalsta mērķa “Uzlabot ārstniecības un ārstniecības atbalsta personāla  kvalifikāciju” ietvaros), apmācītas 268 ārstniecības personas, līdz 2023.gada beigām tiks apmācītas 410 ārstniecības personas.

4.7. Izstrādāt informatīvus materiālus par paliatīvo aprūpi un tās saņemšanas iespējām, par starpnozaru un starpsektoru sadarbību paliatīvajā aprūpē, u.c. 
NVD tīmekļa vietnes www.vmnvd.lv sadaļā Iedzīvotājiem > Valsts apmaksāti veselības aprūpes pakalpojumi > Paliatīvā aprūpe ievietota informācija par paliatīvo aprūpi, tās saņemšanas iespējām bērniem un pieaugušajiem, ieskaitot saites uz plaši aptverošiem informatīvajiem bukletiem elektroniskā formātā par paliatīvās aprūpes pakalpojumiem. 
Tāpat NVD tīmekļa vietnē regulāri tiek atjaunota informācija par gaidīšanas laiku valsts apmaksātu veselības aprūpes pakalpojumu saņemšanai, tai skaitā paliatīvās aprūpes saņemšanai.

[bookmark: _Toc87357404]Secinājumi

1. Latvijā ir augsta saslimstība un mirstība no neinfekciju slimībām, tai skaitā, onkoloģiskajām slimībām, kuru attīstību lielā mērā ietekmē cilvēka dzīvesveids (uztura paradumi, fiziskās aktivitātes un atkarību izraisošo vielu lietošana). 
2. Kā liecina veselību ietekmējošo paradumu pētījumu dati, onkoloģisko slimību riska faktoru izplatība Latvijā nemazinās. Riska faktoru izplatības mazināšanā, kā arī iedzīvotāju profilakses pasākumu veikšanā (t.sk. skrīnings, vakcinācija, kā arī savlaicīga vēršanās pēc veselības aprūpes), būtiska loma ir iedzīvotāju veselībpratībai. Tā ietver ne tikai informētību, bet arī cilvēka spēju apstrādāt un saprast informāciju par veselību, riska faktoriem un veselības aprūpes pakalpojumiem, lai pieņemtu atbilstošus un savai veselībai nozīmīgus lēmumus. 
3. Lai novērstu un samazinātu onkoloģisko slimību riska faktoru izplatību, jāturpina mazināt atkarību izraisošo vielu lietošanas izplatību, UV iekārtu izmantošanas samazināšanu īpaši agrīnā vecumā, kā arī jāturpina veicināt veselīga dzīvesveida paradumus (veselīga uztura paradumus, pietiekamu fizisko aktivitāti iedzīvotāju ikdienā) un uzlabot iedzīvotāju veselībpratību, īstenojot slimību profilakses un veselības veicināšanas pasākumus. Lai mazinātu sieviešu saslimstību ar dzemdes kakla vēzi, ko izraisa CPV, jāveicina sabiedrības izpratne par CPV un meiteņu vakcināciju pret šo vīrusu.
4. Papildus sabiedrības informēšanai par CPV un vakcinācijas aptveres palielināšanai, nepieciešams izvērtēt arī iespēju uzsākt CPV skrīningu kā dzemdes kakla vēža primāro skrīninga testu sievietēm no 30 gadu vecuma.
5. Vērtējot skrīninga aptveres dinamiku pēdējos gados, jāsecina, ka neliels atsaucības pieaugums bija vērojams tieši 2017.–2019. gadā, kad tika īstenotas skaidrojošas kampaņas par skrīninga būtību un ieguvumiem, kas  liecina par SPKC īstenoto sabiedrības informēšanas kampaņu pozitīvo ietekmi uz  skrīninga aptveres pieaugumu. Kopumā tomēr valsts organizētā vēža skrīninga atsaucības rādītājus, pretēji plānotajam, nav izdevies uzlabot – tiem pat vērojama pasliktināšanās tendence. Skrīninga aptvere joprojām nav pietiekama, tādēļ sabiedrības informēšanas kampaņas un citus sabiedrības informēšanas pasākumus ir nepieciešams turpināt plašākā mērogā, piešķirot atbilstošu finansējumu. It īpaši būtiski ir veicināt lielāku ģimenes ārstu iesaisti organizēta vēža skrīninga koordinācijā un uzraudzībā.
6. Lai ieviestu pilnvērtīgu, atbilstošu Eiropas vadlīnijām vēža skrīninga kvalitātes nodrošināšanu, ir nepieciešams ieviest vēža skrīninga pakalpojumu kvalitātes kontroli un uzraudzību un izveidot skrīninga procesa metodisko vadību. 
7. Nav vienotas organizētā vēža skrīninga datu platformas, kas ļautu analizēt skrīninga efektivitāti un būt par pamatu kvalitātes kontrolei. 
8. Jāuzlabo visās valsts skrīninga programmās iesaistītā personāla zināšanas un to patstāvīga ilgtermiņa pilnveide, kā arī starptautisko ekspertu piesaiste. Ģimenes ārsti jāmotivē aktīvāk iesaistīties zarnu vēža skrīninga norises sekmīgā realizācijā.
9. Onkoloģisko slimību gadījumā būtiska nozīme ir agrīnai diagnostikai un savlaicīgi uzsāktai ārstēšanai, tādēļ nepieciešams pārskatīt veselības aprūpes pakalpojumu saņemšanas kārtību “zaļā koridora” ietvaros un samazināt gaidīšanas rindu veselības aprūpes pakalpojumiem pēc onkoloģijas diagnozes noteikšanas vai slimības recidīva gadījumā. Tāpat arī nepieciešams izvērtēt iespēju samazināt pacientu līdzmaksājumu pēcskrīninga izmeklējumiem.
10. Veselības aprūpes budžeta iespējas nav pietiekamas, lai pilnvērtīgi nodrošinātu diagnostikas un ārstēšanas pakalpojumus onkoloģiskiem pacientiem, un būtiski ierobežo iespējas uzlabot un attīstīt veselības aprūpes pakalpojumus onkoloģijas jomā. 
11. Nepieciešams uzlabot nodrošināšanu ar inovatīvajiem medikamentiem dažādu lokalizāciju audzēju gadījumā, kā arī paplašināt medikamentozās terapijas pieejamību un nepārtrauktību onkoloģiskajiem pacientiem.
12. Ierobežotā finansējuma dēļ, nav iespējas papildināt kompensējamo zāļu sarakstu ar inovatīvām zālēm onkoloģisko slimību ārstēšanai. Lai uzlabotu jaunu medikamentu pieejamību onkoloģiskajiem pacientiem, jautājumu par papildu valsts budžeta līdzekļu pieprasījumu VM ik gadu izskatīt MK kopā ar visu ministriju un citu centrālo valsts iestāžu iesniegtajiem prioritāro pasākumu pieteikumiem gadskārtējā valsts budžeta likumprojekta un vidējā termiņa budžeta ietvara likumprojekta sagatavošanas un izskatīšanas procesā atbilstoši valsts budžeta finansiālajām iespējām.
13. Onkoloģisko pacientu dinamiskajā novērošanā nav pietiekami nodrošināta koordinēta un pēctecīga veselības aprūpe. Nepieciešams izstrādāt algoritmu ļaundabīgo audzēju recidīvu diagnostikai noteiktām lokalizācijām (sākotnēji krūts, priekšdziedzera un/ vai plaušu vēzim) (ņemot vērā pieejamos finanšu un cilvēkresursus). 
14. Nav iespējams pilnvērtīgi salīdzināt diagnostikās radioloģijas veiktos izmeklējumus. Nepieciešams izstrādāt vienotus standartizētus diagnostikās radioloģijas protokolus noteiktām lokalizācijām (sākotnēji kolorektālam vēzim, kuņģa un aizkuņģa vēzim)  (ņemot vērā pieejamos finanšu un cilvēkresursus).
15. Nav izstrādāti vienoti vēžu operāciju standarti konkrētām audzēju lokalizācijām, lai nākotnē mazinātu iespējamu negatīvu gadījumu atkārtošanās iespējas. Sadarbībā ar klīniskajām universitātes slimnīcām un profesionālajām asociācijām nepieciešams turpināt risināt jautājumu par vienotu operāciju standartu izstrādi konkrētām audzēju lokalizācijām (ņemot vērā pieejamos finanšu un cilvēkresursus). 
16. Lai veicinātu onkoloģisko pacientu dzīves kvalitātes uzlabošanos, nepieciešams attīstīt rekonstruktīvās ķirurģijas pakalpojumus onkoloģisko slimību pacientiem. It īpaši būtiski ir pilnveidot krūšu rekonstruktīvās ķirurģijas jomu un nodrošināt mastektomijas operācijas pacientēm ar jau veiktu vienas krūts mastektomiju un augstu risku onkoloģijas attīstībai otrā krūtī, kā arī pacientēm, kurām vēl nav attīstījusies onkoloģiska saslimšana, bet ir augsts risks krūts vēža attīstībai.
17. Ņemot vērā sabiedrības struktūras mainību un to, ka šodien Latvijas iedzīvotāju dzīvildze kļūst arvien garāka, nākotnē ievērojami palielināsies to pacientu skaits, kuriem varētu būt nepieciešama veselības stāvoklim atbilstoša paliatīvā aprūpe.
18. Paliatīvās aprūpes pakalpojumu jomā nepieciešami vairāki kompleksi uzlabojumi, nodrošināt gan veselības aprūpes pakalpojumus, gan sociālos pakalpojumus, gan psihoemocionālo atbalstu, kā arī tehnisko nodrošinājumu. Nepieciešams pilnveidot starpnozaru un starpsektoru sadarbību paliatīvajā aprūpē, sagatavojot konceptuālo ziņojumu par paliatīvās aprūpes pakalpojumu ieviešanas plānu.
19. Nav realizēta vienotas datu vadības sistēmas izstrāde. Saskaņā ar 2014. gada 11. marta MK noteikumu Nr. 134 “Noteikumi par vienoto veselības nozares elektronisko informācijas sistēmu” 7. punktu, Reģistrs 2018. gadā tika iekļauts vienotās veselības nozares elektroniskās informācijas sistēmā jeb VIS, kuras pārzinis ir NVD. Veselības informācijas sistēmai datus tiešsaistē sniedz ārstniecības iestādes. Diemžēl, nepilnīgā datu apjoma dēļ šobrīd Veselības informācijas sistēmā uzkrātā informācija par saslimstību 2018., 2019. un 2020. gadā nav salīdzināma ar iepriekšējiem gadiem ne nacionālā, ne starptautiskā līmenī. Ņemot vērā to, ka SPKC no NVD veselības informācijas sistēmas saņem nepersonificētu informāciju, datu kvalitātes pārbaude ir ierobežota un konkrēta pacienta līmenī nav iespējama, lai nodrošinātu produktīvu sadarbību ar ārstniecības iestādēm nepilnību un kļūdu novēršanai. Tāpat nav nodrošināta Veselības informācijas sistēmas datu sasaiste ar Latvijas iedzīvotāju Nāves cēloņu datu bāzi, kā rezultātā nenotiek informācijas aktualizācija par mirušajām personām un nav iespējams aprēķināt tādus nozīmīgus onkoloģijas jomas rādītājus, kā letalitāte, piecu gadu izdzīvotība un izplatība.
20. Plānojot un veidojot  jauno pieeju Reģistram, ir būtiski neradīt papildu administratīvo slogu ārstniecības personām un ārstniecības iestādēm, ievadot vienus un tos pašus datus atkārtoti dažādās informācijas sistēmās, bet veidot dažādu informācijas sistēmu sadarbības un datu apmaiņas risinājumus, tādejādi Reģistrā apkopojot datus no dažādiem informācijas avotiem. 
21. Jādomā par ārstniecības iestāžu informācijas sistēmu attīstību un sadarbspēju klīnisko procesu datu nodrošināšanā, kas attiecīgi dos pienesumu arī Reģistra datu pilnveidei.
22. Nav iespējams visus diagnostiskās radioloģijas izmeklējumu attēlus nolasīt jebkurā ārstniecības iestādē pie atbilstošas darba stacijas, kā arī speciālistam nav iespēja redzēt pacienta iepriekšējos izmeklējumu attēlus, ja tādi ir veikti. Nepieciešams izvērtēt vienota digitālo attēlu centrāla arhīva (platformas) izveides iespējas, tai skaitā, Latvijā veikto skrīninga mamogrāfijas attēlu saglabāšanai.
23. Nepieciešams sistemātiski sekot pacienta pieredzei, identificēt sniegtās veselības aprūpes kvalitātes un pieejamības stiprās un vājās puses; izvērtēt sniegto pakalpojumu kvalitātes un pieejamības iemeslus, secīgi izvirzīt mērķus identificēto problēmu pakāpeniskai novēršanai un aprūpes kvalitātes uzlabošanai un  novērot ieviesto uzlabojumu rezultātus. 

[bookmark: _Toc87357405]Priekšlikums turpmākai rīcībai

Turpinot veselības nozarē uzsāktās reformas un ņemot vērā Plāna izpildes būtiskākos secinājumus, lai uzlabotu esošo situāciju onkoloģijas jomā, nepieciešams turpināt uzsākto un nodrošināt Plānā ietverto pasākumu pēctecību arī turpmākajos gados. Līdz ar to būtu nepieciešams izstrādāt jaunu veselības aprūpes pakalpojumu onkoloģijas jomā uzlabošanas plānu. 

[bookmark: _Toc87357406]Realizēto aktivitāšu apkopojums

VM ESF ietvaros īsteno pasākumu “Kompleksi veselības veicināšanas un slimību profilakses pasākumi” (turpmāk – 9.2.4.1. pasākums). Pasākuma mērķis ir uzlabot pieejamību veselības veicināšanas un slimību profilakses pakalpojumiem visiem Latvijas iedzīvotājiem, jo īpaši teritoriālās, nabadzības un sociālās atstumtības riskam pakļautajiem iedzīvotājiem, tostarp bērniem, īstenojot nacionāla mēroga pasākumus. Pasākumu kompleksi iekļauj pasākumus šādās jomās: psihiskā veselība, veselīgs uzturs, fiziskās aktivitātes, seksuālā un reproduktīvā veselība, atkarību izplatības mazināšana, slimību profilakse četru prioritāro jomu ietvaros. Pasākumi tiek īstenoti no 2017.gada līdz 2023.gadam.  
· Apmācību organizēšana izglītības iestāžu pedagogiem par veselības izglītības jautājumiem. Izstrādātas 3 apmācību programmas pedagogiem par 5 veselības tēmām darbā ar  1.-6. klašu, 7.-9. klašu un 10.-12. klašu skolēniem. Katrai no trim klašu grupām tika izveidots informatīvs materiāls (katrs vairāk nekā 100.lpp apjomā), kurā 5 veselības tēmas sadalītas apakštēmās: veselīgs uzturs un fiziskās aktivitātes, atkarību izraisošās vielas un procesi, psihiskā, seksuālā un reproduktīvā veselība, ietverot teoriju un vairākus praktiskus uzdevumus, kurus pedagogs var integrēt mācību procesa laikā un šīs tēmas pārrunāt ar skolēniem. Apmācībās tika izmantota "training of trainers"  pieeja, lai apmācību procesā pēc iespējas vairāk tiktu izmantotas tās pašas metodes, kuras ir iekļautas informatīvajā materiālā par tēmām darbam ar jauniešiem. Apmācības organizētas no 2019.gada marta līdz 2019.gada beigām. 
· VM dalība aktivitātē "ZZ čempionāts" 2020. gadā. VM piedalījās pasākumā “ZZ čempionāts” ar dažādām aktivitātēm psihiskās veselības un fizisko aktivitāšu veicināšanas jomā un atkarību izraisošo vielu izplatības mazināšanas jomā. Aktivitātēs notika gan klātienē, gan neklātienē pildot dažādus uzdevumus pasākuma “ZZ čempionāts” platformā. Pasākumu norise 2020. gada februāris - 2020. gada oktobris. 
· Pilotprojekts sirds un asinsvadu slimību riska faktoru noteikšanai un mazināšanai bērniem. Izstrādāti metodiskie atbalsta materiāli ģimenes ārstiem un pedagogiem par sirds slimību profilaksi bērniem. Izstrādāta plaša apmācību programma, kur dalībniekiem ir nodrošināts plašs intervenču klāsts- nodarbības, lekcijas, semināri, nometne, olimpiāde, ekskursijas, pārgājieni u.tml. četros pamatdarbības virzienos - veselīgs uzturs, fiziskā aktivitāte, vielu atkarību profilakse un aktīva brīvā laika pavadīšana, sirds veselības kontekstā. Pilotēšanas rezultātā plānots veikt trīs mērījumu ciklus - pirms intervences, intervencei beidzoties un 2-3 mēnešus pēc pēdējās intervences, lai novērtētu pilotprojekta aktivitāšu ietekmi un rezultātus, kā arī identificētu galvenās tendences. Programmu plānots īstenot no 2020. gada 1. novembra līdz 2021. gada novembrim. Pilotprojekta īstenošanu būtiski ietekmē epidemioloģiskā situācija.  Tām aktivitātēm, kurām tas bija iespējams, nodrošināta pāreja uz attālinātu formātu (ārpusstundtu sporta apmācības, teorētiskas nodarbības, vecāku apmācības u.c.).  
· Seminārs Nacionālā Veselību veicinošo skolu tīkla koordinatoriem par veselības veicināšanas un sabiedrības veselības jautājumiem (psihiskās, seksuālās un reproduktīvā veselības jautājumi kā arī atkarību profilakses tēmas). Divu dienu seminārā NVVST koordinatoriem, kurā sniegta informācija par veiksmīgas komunikācijas metodēm, runājot ar izglītojamajiem par seksuālo un reproduktīvo veselību, sniegta informācija par procesu atkarībām un smēķēšanas jaunākajām tendencēm jauniešu vidū. Dalībnieki strādāja darba grupās, ka arī uzklausīja labās prakses piemērus par veselību veicinošu vidi un aktivitātēm izglītības iestādēs Latvijā un Nīderlandē. Semināru norise tika organizēta 2020. gada 25.-26. augustā.
· Lai stiprinātu Nacionālā Veselīgo pašvaldību tīkla dalību, pašvaldību lomu un kompetenci veselības veicināšanas un slimību profilakses jomā, 2020.gada 27. un 28. augustā notika seminārs Nacionālā Veselīgo pašvaldību tīkla koordinatoriem un atbildīgajām amatpersonām. Seminārā sniegta informācija par atkarību profilakses un psihiskās veselības veicināšanas pasākumu īstenošanas specifiku un problemātiku, ar veselību saistītās informācijas nodošanas iespējām un veselībpratības veicināšanu u.c. 
· Tīmekļa vietnē esparveselibu.lv tiek ievietoti izglītojoši materiāli, aktuālie kampaņu materiāli un veselību veicinošo aktivitāšu grafiki, kā arī speciālistu viedokļi par sabiedrības veselības jautājumiem. 

Uztura jomā:
· Muzejpedagoģiskā programma „Tavs veselīgais uzturs”. Programmas mērķis ir caur vēsturisko prizmu veicināt izpratni par veselīga uztura nozīmi ikdienā un rosināt ievērot ikdienā veselīga uztura principus. Muzejpedagoģiskā programma tika īstenota no 2019. gada janvāra līdz 2019. gada 31. decembrim.
· Īstenotas apmācības bērnu aprūpes iestādēm, kas sniedz ģimeniskai videi pietuvinātus pakalpojumus, darbiniekiem un klientiem par veselīga uztura jautājumiem. Mērķis izglītot speciālistus, kas ikdienā plāno un uzrauga ar ēdināšanu saistītus procesus, sastāda ēdienkartes un gatavo ēdienu, kā arī citas iesaistītās personas un darbiniekus. Apmācības īstenotas no 2018.gada augusta līdz 2019.gada augustam.
· Īstenotas apmācības izglītības un sociālo iestāžu ēdināšanas uzņēmumu pavāriem, pārtikas tehnologiem un citiem speciālistiem. Pasākumu mērķis sniegt informāciju par veselīga uztura jautājumiem, uzsverot ne tikai veselīga un pilnvērtīga uztura pagatavošanas pamatprincipus, bet arī skaidrojot, kā aprēķināt ēdienu uzturvērtību un izmaksas, kā pagatavot pilnvērtīgu un veselīgu uzturu salīdzinoši lēti. Tāpat dalībnieki tika informēti par neveselīga uztura ietekmi uz veselību un neinfekciju slimību riska faktoriem. Apmācības īstenotas no 2018.gada jūnija līdz 2019.gada augustam. Kopā īstenotas 18 apmācības visos Latvijas reģionos. 
· Izglītojošu nodarbību un semināru vadīšanu par mutes un zobu veselības veicināšanu. Izglītojošu nodarbību mērķis ir veicināt pirmsskolas un sākumskolas vecuma bērnu mutes un zobu veselību, skaidrojot uztura paradumu ietekmi uz mutes dobuma un zobu veselību (t.sk. par zobiem veselīgu un neveselīgu uzturu), motivējot bērnus pareizi un regulāri tīrīt zobus, kā arī īstenojot citus mutes dobuma un zobu veselību veicinošus pamatprincipus. Pirmās nodarbības plānotas 2021. gada aprīlī.
· 2020. gadā tika uzsākts darbs pie uztura filmu izveides sākumskolas vecuma bērniem par veselīgu uzturu. Mērķis: izglītot bērnus par veselīga uztura jautājumiem, sevišķi dārzeņu, augļu un ogu patēriņa nozīmi ikdienas uzturā.
· ESF projekta ietvaros tika izstrādāti Veselīga uztura ieteikumi onkoloģisko slimību profilaksei (https://www.spkc.gov.lv/sites/spkc/files/content/Iedzivotajiem/Informativi%20materiali/Informativi%20izdevumi/vezaprofilaksei_148x21029694.pdf).
· Papildus valsts budžeta ietvaros:
· Uztura ieteikumi cilvēkiem ar dažādām kuņģa un zarnu trakta saslimšanām. 2020.gadā tika izstrādāti uztura ieteikumi pacientiem ar dažādām gremošanas sistēmas slimībām, kuri var būt noderīgi arī onkoloģisko slimību pacientiem, piemēram, pēc resnās zarnas vēža operācijas. Ieteikumu mērķis ir sniegt pacientiem ar gremošanas sistēmas slimībām ticamu, zinātnē balstītu informāciju par uztura terapiju katras konkrētās slimības gadījumā. 
· Veselīga uztura ieteikumi pieaugušajiem un Ieteikumi dārzeņu, augļu un ogu lietošanai uzturā. 2020.gadā tika aktualizēti iepriekš minētie ieteikumi, ar mērķi veicināt veselīga uztura paradumus un nodrošināt hronisko, t.sk. onkoloģisko, slimību profilaksi.

Fizisko aktivitāšu jomā:
· Sabiedrības informēšanas kampaņa "Fiziskās aktivitātes veicināšana". Kampaņas ietvaros tika īstenoti dažāda veida pasākumi, lai informētu un izglītotu iedzīvotājus, tostarp bērnus, un  veicinātu regulāru fizisku aktivitāšu veikšanu ikdienā - 16 "Kustinācijas" tūres vizītes dažādos Latvijas reģionos, sociālais eksperiments "Pozitīvais blakusefekts", tematiski pasākumi ("Ēno Kustinatoru", "Enerģijas dienas", "Veselības nedēļa",  "Veselīgais hobijs", "Viral video jeb Veselīgie atlēti sabiedriskajā transportā"). Tika izstrādāti informatīvie materiāli visām kampaņas mērķa grupām (5-6 gadi, 7-12 gadi, 13-18 gadi, 19-63 gadi un 64+), izveidoti 28 atrunu video, kā pārvarēt biežākās atrunas un motivēt sevi fiziskām aktivitātēm. Mediju attiecības - preses relīzes, interviju injicēšana, Facebook, Instagram un Draugiem.lv kontu izveide, lai nodotu kampaņas informāciju pēc iespējas plašākai sabiedrībai. Tāpat tika veikta kampaņas reklāmēšana TV, radio, presē un vidē. Kampaņa norisinājās no 20.09.2018. līdz 31.12.2019.
· Fiziskās aktivitātes veicinošas vides pētījums izglītības iestādēs. Pētījuma mērķis - noskaidrot fizisko aktivitāti ierobežojošos un veicinošos faktorus izglītības iestādēs, lai izstrādātu turpmāko rīcības programmu fizisko aktivitāšu pieejamības, pieprasījuma un piedāvājuma šķēršļu mazināšanai izglītības iestādēs. Mērķa grupa 7., 9. un 11. klases skolēni,skolu pedagogi un administrācija, ka arī izglītības, sporta un veselības nozares politikas eksperti. Pētījums norisinājās no 2018.gada decembra līdz 2020.gada aprīlim.

Atkarību profilakses jomā:
· Muzejpedagoģiskā programma „Alkohola ietekme uz nenobriedušu organismu”. Programmas mērķis ir caur vēsturisko prizmu veicināt izpratni par alkohola iedarbību uz cilvēka organismu, tostarp izprast iespējamos jauna organisma alkohola atkarības riskus un rosināt skolēnus dzīvot tā, lai nenodarītu kaitējumu savai veselībai. Programma īstenota no 2019. gada janvāra līdz 2019. gada 31. decembrim. 
· Sabiedrības informēšanas kampaņa "Spēks pateikt Nē!". Kampaņas mērķis bija mazināt atkarību izraisošo vielu lietošanas izplatību, veidojot izpratni par smēķēšanas un alkoholisko dzērienu lietošanas radīto kaitējumu veselībai. Kampaņas laikā tika īstenoti dažādi pasākumi sabiedrības izpratnes veicināšanai alkohola ierobežošanas jomā, tai skaitā pasākumi skolēniem un jauniešiem. Kampaņas laikā liela nozīme bija arī mediju attiecībām -  tika izveidoti kampaņas konti Facebook, Instagram un Draugiem.lv, lai nodotu kampaņas informāciju pēc iespējas plašākai sabiedrībai, kā arī tika injicētas intervijas, sūtītas preses relīzes un tika veikta kampaņas reklāmēšana TV, radio, presē un vidē. Kampaņa norisinājās no 2019.gada marta līdz 2019.gada decembrim.
· Pētījums par alkohola un citu atkarību izraisošo vielu lietošanu grūtniecības laikā. Pētījuma mērķis ir noskaidrot smēķēšanas, alkohola, kā arī atkarību izraisošo narkotisko un psihotropo vielu lietošanas izplatību grūtniecības laikā un šo paradumu asociētos faktorus Latvijā, lai plānotu un īstenotu nepieciešamo uz pierādījumiem balstītu profilakses pasākumu apjomu valsts mērogā. Pētījuma mērķa grupa ir pilngadīgas sievietes (18 gadi un vecākas), kuras atrodas stacionārā pēcdzemdību periodā neatkarīgi no dzemdību iznākuma, kopskaitā vismaz 3 797 sievietes. Līgums par pētījumu īstenošanu noslēgts 2019. gada 27. decembrī, un ir spēkā 17 mēnešus.

Seksuālās un reproduktīvās veselības jomā:
· Izstāde „Seksuālā un reproduktīvā veselība”. Izstāde tika organizēta tā, lai sasaistē ar šī temata vēsturiskajiem aspektiem iedzīvotājiem dažādos vecumposmos tiktu sniegta informācija par  seksuālo un reproduktīvo veselību un ar to saistītajām problēmām. Izstādē tika atpoguļoti tostarp šādi temati: pusaudžu vecumposms un seksuālā un reproduktīvā veselība, kā arī STI riski pusaudžu vecumā; informēta un atbildīga izvēle. Izstāde tika īstenota no 2019. gada janvāra līdz 2019. gada 31. decembrim.
· Muzejpedagoģiskā programma „Seksuālā un reproduktīvā veselība”. Programmas mērķis ir veicināt skolēnu zināšanas un prasmes seksuālās un reproduktīvās veselības jomā, sekmējot cieņpilnu un atbildīgu attiecību veidošanu. Programmas uzdevumi ir veicināt izpratni par seksuālās un reproduktīvās veselības nozīmi cilvēka dzīvē, atbildīgu attiecību nozīmi seksuālās un reproduktīvas veselības jomā, kontracepcijas lietošanu,seksuāli transmisīvo infekciju riskiem un profilakses nozīmi, kā arī par aborta medicīniskiem un sociāliem aspektiem. Programma īstenota no 2019. gada janvāra līdz 2019. gada 31. decembrim.
·  Noris darbs pie Seksuālās un reproduktīvās veselības izglītības programmas izveides. Iepirkuma mērķis ir izveidot Seksuālās un reproduktīvās veselības izglītības programmu 5.-7. un 8.-12. klašu skolēniem un īstenot apmācības pašvaldību deleģēto speciālistiem darbam ar Programmu. Speciālistu apmācības plānots uzsākt no 2021. gada augusta līdz novembrim.


Lai veicinātu sabiedrības izpratni par skrīninga būtību un pozitīvajiem ieguvumiem, kā arī par onkoloģisko slimību agrīnu diagnostiku un ārstēšanu, SPKC laika periodā no 2017.-2020. gadam ir īstenojis šādus pasākumus: 
2017. gadā īstenota sabiedrības informēšanas kampaņa “Viņu rūpes par veselību ir mana laime!” par organizētā vēža skrīninga būtību un pozitīvajiem ieguvumiem, aicinot iedzīvotājus veikt valsts apmaksātās veselības pārbaudes. Kampaņas ietvaros notika ekspertu tiešsaistes diskusijas, lekcijas uzņēmumos, sadarbība ar blogeriem, tika izveidotas infografikas, izvietota reklāma (radio, televīzijā, sociālajos tīklos, ziņu portālos, medicīnas iestādēs, kino, vidē, sabiedriskajā transportā un pieturās), kā arī publikācijas drukātajos un elektroniskajos medijos. Sabiedrības informēšana par vēža skrīningu tika turpināta 2019. gadā, kad SPKC īstenoja sabiedrības informēšanas kampaņu „Neriskē ar ieguldīto!”. Kampaņas galvenās aktivitātes bija vizuālo, audio un video materiālu izstrāde un izvietošana dažādos komunikācijas kanālos (TV, interneta TV, kino, radio, sociālie tīkli, vides stendi), ģimenes ārsta intervija LTV1 “Rīta panorāmā”, ekspertu diskusija LR1 radio raidījumā „Kā labāk dzīvot”, tika publicēti ekspertu citāti ar aicinājumu veikt skrīningu, tika izveidotas divas infografikas par vēža skrīningu, sadarbībā ar RSU onkoloģijas studentu pulciņu tika izveidots uzrunājošs video ar aicinājumu atgādināt saviem tuviniekiem par profilaktiskajām pārbaudēm, kā arī tika izveidots video ar ģimenes ārsta demonstrējumu, kā veikt zarnu vēža skrīninga testu. 

Savukārt 2020. gadā, ņemot vērā zarnu vēža skrīninga nepietiekamās aptveres rādītājus, bija ieplānots īpaši fokusēties uz šo skrīninga veidu, īstenojot mērķtiecīgus sabiedrības informēšanas pasākumus. Ņemot vērā SARS-CoV-1 vīrusa pandēmijas radītos sarežģījumus, šī pasākuma norise ir pārcelta uz 2021. gada rudeni, kad  ir plānots īstenot sabiedrības informēšanas kampaņu par zarnu vēža skrīningu, lai nodrošinātu iedzīvotājiem viegli pieejamu, aktuālu un saistošu informāciju, skaidrotu zarnu vēža skrīningu būtību, mērķi, ieguvumus un skrīninga testa veikšanas procesu.
 
Papildus sabiedrības informēšanas kampaņām, SPKC laika posmā no 2017.–2019. gadam ir īstenojis 74 izglītojošus seminārus darbspējas vecuma iedzīvotājiem par onkoloģisko slimību agrīnu diagnostiku un ārstēšanu, kopā izglītojot vairāk nekā  1 500 iedzīvotāju. Semināru īstenošanas laikā secināts, ka darba kolektīvi ir nepietiekami atsaucīgi semināru īstenošanai, kā arī ir sasniegts maksimums, aptverot lielākos Latvijas darba kolektīvus. Tika secināts, ka šāda veida pasākumu īstenošana turpmāk nav efektīva, ir jāmaina pieeja, jo, kaut gan iedzīvotāju zināšanas par valsts organizētajiem skrīningiem ir nepietiekamas, šāda veida semināri/lekcijas darba kolektīvos nav efektīvākais sabiedrības informēšanas veids par šo jautājumu. 
 
Lai informētu pusaudzes krūšu veselību, krūšu pašpārbaudes pareizu veikšanu, simptomiem, kad jāvēršas pie ārsta, iespējamiem riskiem krūšu veselībai SPKC īstenoja 238 izglītojošus pasākumus par krūšu veselību. Kopumā laika posmā no 2017.-2020. gadam izglītotas 3309 8. –12. klašu meitenes. 
 
Papildus tam, SPKC ir izveidojis vairākus izglītojošus video: 5 (piecu) video sēriju ar jautājumiem un atbildēm pusaudzēm par krūšu veselību[footnoteRef:16], kā arī izglītojošu un informatīvu video “Krūšu pašpārbaude – sevis mīlēšanas ikmēneša rituāls”[footnoteRef:17].  [16:  https://youtu.be/ERmxIooRu7A, https://youtu.be/IMvKN7m1Boo, https://youtu.be/5whLgmL3m0c, https://youtu.be/jQBkyUIrZxg, https://youtu.be/jFT6uo_6iMs ]  [17:  https://youtu.be/2s-qapkgJdo] 

 
Laika posmā no 2017.-2020. gadam tika izstrādāti un nodrukāti dažādi informatīvie materiāli:
 
· 3 (trīs) veidu pastkartes par skrīningu (dzemdes kakla vēža skrīnings, krūts vēža skrīnings, zarnu vēža skrīnings);
· 6 (seši) informatīvie materiāli par onkoloģisko slimību agrīnu diagnostiku un ārstēšanu – kā sevi pasargāt no 1) plaušu vēža; 2) priekšdziedzera vēža; 3) ādas vēža; 4) zarnu jeb kolorektālā vēža; 5) krūts vēža; 6) dzemdes kakla vēža;
· 2 (divi) informatīvie materiāli sievietēm par krūšu pašpārbaudi, pareizu tās veikšanu, simptomiem, kad jāvēršas pie ārsta „Krūšu pašpārbaude – ikmēneša rituāls” un „Krūšu veselība un pašpārbaude” (pusaudzēm);
· informatīvi izglītojoša materiāls “Zarnu veselības pārbaudes” t.sk. par kolonoskopijas izmeklējumu.  
Materiāli tika izplatīti ārstniecības iestādēm, ģimenes ārstu praksēm, pašvaldībām, NVO, darba kolektīviem, izglītības iestādēm u.c. Materiāli ir pieejami gan drukātā veidā, vēršoties SPKC, gan elektroniski https://www.spkc.gov.lv/lv/informativi-izdevumi/informativi-izdevumi
 
Onkoloģisko slimību riska faktoru izplatības mazināšanas jomā SPKC īstenoja šādus pasākumus:
 
2018. gadā tika īstenota sabiedrības informēšanas kampaņa sauļošanās un kosmētiskā iedeguma pakalpojumu radīto risku mazināšanai “Necepies!”. Kampaņas mērķis bija saprotamā un saistošā veidā skaidrot sauļošanās un kosmētiskā iedeguma pakalpojumu radīto onkoloģisko slimību risku, kā arī kliedēt mītus par sauļošanās kā veselību veicinoša paraduma nozīmi, piemēram, D vitamīna sintēzē. Kampaņas primārā mērķauditorija bija iedzīvotāji vecumā no 18 līdz 54 gadiem. Kampaņas laikā tika izstrādāti un dažādos komunikācijas kanālos (TV, kino, radio, sociālie tīkli, vides stendi) izvietoti vizuālie materiāli (vizuālie risinājumi, video reklāma, audio reklāma), tika organizētas intervijas ar ekspertiem, izstrādāti skaidrojoši un informatīvi raksti elektroniskajos medijos un organizēta kampaņai veltīta foto izstāde ar ļaundabīgu ādas audzēju attēliem.
 
Laika posmā no 2017.-2020. gadam SPKC īstenoja mērķtiecīgu pasākumu kompleksu speciālistu un sabiedrības informēšanai par cilvēka papilomas vīrusu (CPV) un vakcināciju pret to. 2017. gadā tika īstenots pasākumu komplekss veselības aprūpes speciālistiem (ģimenes ārsti, ginekologi, pediatri, onkologi, medicīnas māsas, bērnu infektologi, vecmātes) ar mērķi sniegt padziļinātas zināšanas par CPV, ar to saistītajām slimībām, profilakses pasākumiem un vakcinēšanās iespējām, kā arī rosināt veselības speciālistus informēt savus pacientus par vakcinēšanās iespējām. Kopumā tika īstenoti 5 (pieci) semināri, izglītojot 360 veselības aprūpes speciālistus. 
Savukārt 2018. gadā un 2020. gadā tika īstenoti sabiedrības informēšanas pasākumi – divas informatīvās kampaņas ar vienotu nosaukumu – “Uzvari cīņā ar vēzi, pirms tā sākas!”, ar mērķi saprotamā, saistošā un uz rīcību motivējošā veidā informēt mērķauditoriju par slimībām un sekām, kuras izraisa CPV, vakcinācijas pret CPV infekciju nozīmi onkoloģisko slimību profilaksē, kā arī tās efektivitāti un drošumu. Kampaņu primārā mērķauditorija bija meitenes (12 līdz 18 g.v.) un viņu vecāki. Kampaņu galvenās aktivitātes bija reklāmas video un plakāta izplatīšana, aicinājums ģimenes ārstiem iesaistīties atbalstīt kampaņu, Instagram/Facebook tiešsaistes diskusijas, reklāmraksti un tematiskie raksti, informatīvo materiālu izplatīšana, 3 ekspertu (ginekoloģe, ģimenes ārsts, infektoloģe) video – biežāk uzdotie jautājumi par CPV, reklāmraksts meitenēm žurnālā “Avene”, informatīvo materiālu (kartīte + uzlīme) nosūtīšana skolām – meitenēm, vides stendu un informatīvo materiālu izvietošana ārstniecības iestādēs Rīgā, u.c. aktivitātes.
 
Plānā iezīmētais papildu finansējums augstākminēto aktivitāšu īstenošanai netika piešķirts. Visi pasākumi tika īstenoti, pārdalot SPKC piešķirtos valsts budžeta resursus no citām aktivitātēm.
 
Papildus augstākminētajiem pasākumiem ESF 9.2.4.2. pasākuma "Pasākumi vietējās sabiedrības veselības veicināšanai un slimību profilaksei" projekta “SPKC organizēti vietēja mēroga pasākumi sabiedrības veselības veicināšanai un slimību profilaksei pašvaldībās” (Identifikācijas Nr. 9.2.4.2/16/I/106) ietvaros SPKC nodrošināja veselības veicināšanas un slimību profilakses pasākumu pieejamību Aizputes, Babītes, Baldones, Dundagas, Durbes, Engures, Ērgļu, Garkalnes, Ikšķiles, Inčukalna, Krimuldas, Līgatnes, Lubānas, Mālpils, Mērsraga, Nīcas, Pārgaujas, Priekuļu, Salacgrīvas, Sējas, Tērvetes, Vaiņodes, Viļānu un Zilupes novadu pašvaldību iedzīvotājiem, jo īpaši teritoriālās, nabadzības un sociālās atstumtības riskam pakļautajiem iedzīvotājiem. Laika posmā no 2018.-2019.gadam ir īstenoti šādi pasākumi onkoloģisko slimību riska faktoru izplatības samazināšanas jomās, lai sekmētu iedzīvotāju veselības saglabāšanu un uzlabošanu:
1. veselīga uztura jomā: 
· 42 izglītojošas rotaļu nodarbības pirmsskolas izglītības iestāžu un vispārējo izglītības iestāžu sākumskolas klašu (5 – 8 gadus veci bērni) izglītojamajiem par veselīga uztura pamatprincipiem, izglītojot kopumā 1047 bērnus; 
· 55 izglītojoši pasākumi “Veselīga uztura olimpiāde” vispārējo izglītības iestāžu 3.–4. klašu skolēniem par veselīga un sabalansēta uztura jautājumiem, izglītojot kopumā 1670 bērnus; 
· 51 praktiska nodarbība par veselīgu, garšīgu, ekonomisku un radošu ēdienu pagatavošanu pieaugušajiem, izglītojot kopumā 636 mērķgrupas pārstāvjus; 
2. fizisko aktivitāšu jomā:
· 40 izglītojošo nodarbību (pasākumu) kopumi bērniem fiziskās sagatavotības stiprināšanai un pareizas elpošanas tehnikas apguvei, izglītojot 866 bērnus; 
· 24 izglītojoši un praktiski vingrošanas vai nūjošanas pasākumu kopumi iedzīvotājiem vecākiem par 54 gadiem, kuros kopskaitā piedalījušies 347 dalībnieki
· 48 pasākumi visu vecuma grupu iedzīvotājiem fizisko aktivitāšu veicināšanai un paaudžu saliedētībai, kuros kopskaitā piedalījušies 1189 mērķgrupas pārstāvji; 
3. atkarību mazināšanas jomā:
· 53 semināri pedagogiem un bērnu vecākiem par bērnu un pusaudžu atkarību izraisošo vielu lietošanas un procesu atkarības pazīmju agrīnu atpazīšanu, profilaksi un palīdzības iespējām, izglītojot 1543 mērķgrupas pārstāvjus; 
· 49 izglītojošo nodarbību (pasākumu) kopumi pusaudžiem (8. – 9.klase) par smēķēšanas, alkoholisko dzērienu un narkotiku lietošanas kaitīgo ietekmi un sekām, izglītojot 1073 pusaudžus; 
4. seksuālās un reproduktīvās veselības jomā: 
· 25 izglītojoši pasākumi sievietēm par sieviešu reproduktīvās veselības jautājumiem, izglītojot 316 mērķgrupas pārstāves;
· 25 izglītojošo nodarbību (pasākumu) kopumi skolēniem par seksuālās un reproduktīvās veselības jautājumiem, izglītojot kopumā 486 pusaudžus.


Veselības ministrs						                        Daniels Pavļuts


Vīza: Valsts sekretāra p.i.                                                                                  Boriss Kņigins
Visi	2010	2011	2012	2013	2014	2015	2016	2017	533.4	569	572.4	583.29999999999995	581.5	576.70000000000005	581.5	605.6	Gads


Uz 100 000 iedz.



Prostatas ļ. audzējs	2010	2011	2012	2013	2014	2015	2016	2017	105.5	111.5	118.6	111.3	130.5	134.19999999999999	129.4	144.1	Bronhu un plaušu audzēji	2010	2011	2012	2013	2014	2015	2016	2017	93	96.6	93.5	94.7	91.7	85.5	88	95.1	Ļ. ādas audzēji	2010	2011	2012	2013	2014	2015	2016	2017	44.7	52.4	57.4	60.5	55.7	50.3	57	63.5	Kolorektālie audzēji	2010	2011	2012	2013	2014	2015	2016	2017	52.7	59.6	61.9	55.5	60.4	58.6	57.9	60	Urīnpūšļa ļ. audzēji	2010	2011	2012	2013	2014	2015	2016	2017	34.1	34	31.8	39.700000000000003	39.700000000000003	36.5	35.1	36.9	Limfoīdie un asinsrades ļ. audzēji	2010	2011	2012	2013	2014	2015	2016	2017	48	41	38	39.6	38	38.299999999999997	32.1	36.200000000000003	Kuņģa ļ. audzējs	2010	2011	2012	2013	2014	2015	2016	2017	35.200000000000003	31.1	33.299999999999997	38.4	32.9	35.5	34.1	32.6	Gads


Uz 100 000 iedz.




Krūts ļ. audzējs	2010	2011	2012	2013	2014	2015	2016	2017	94.5	111.3	100.8	105.1	109.6	111.3	113.9	107.9	Ļ. ādas audzēji	2010	2011	2012	2013	2014	2015	2016	2017	49	71.2	80.900000000000006	87.2	71	62.8	71.099999999999994	85.4	Kolorektālie audzēji	2010	2011	2012	2013	2014	2015	2016	2017	52.9	57.6	62.8	56.7	55.8	53.7	52.9	56.7	Dzemdes ļ. audzējs	2010	2011	2012	2013	2014	2015	2016	2017	32.1	34.700000000000003	37.799999999999997	35.1	33.6	35.200000000000003	36.799999999999997	34.5	Limfoīdie un asinsrades ļ. audzēji	2010	2011	2012	2013	2014	2015	2016	2017	40.4	35.9	36	38	32.5	35	31.6	33.799999999999997	Bronhu un plaušu audzēji	2010	2011	2012	2013	2014	2015	2016	2017	22.1	23.3	22.1	23.3	24.1	22.8	23.8	26.2	Olnīcu ļ. audzējs	2010	2011	2012	2013	2014	2015	2016	2017	29	29.2	25.8	28	26.7	29.4	30.2	26.2	Kuņģa ļ. audzējs	2010	2011	2012	2013	2014	2015	2016	2017	23.1	21.9	23.5	21.5	22.9	24.9	22.2	22.2	Vairogdziedzera ļ. audzēji	2010	2011	2012	2013	2014	2015	2016	2017	12.2	14.8	18.8	19.899999999999999	18.899999999999999	18.2	19.3	20.6	Dzemdes kakla ļ. audzējs	2010	2011	2012	2013	2014	2015	2016	2017	22.1	23.2	22.1	24.8	24.9	23.3	22.9	19.2	Gads


Uz 100 000 iedz.

